Male' City'ge Majority MDP'ah Nulibunee Sarukaaraa Hedhi: Nasheed - Vaguthu\nމާލެ ސިޓީގެ މެޖޯރިޓީ އެމްޑީޕީއަށް ނުލިބުނީ ސަރުކާރާ ހެދި: ނަޝީދު\nރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދު. --- ވަގުތު އިމޭޖަސް\nނިމިދިޔަ ލޯކަލް ކައުންސިލްތަކުގެ އިންތިޚާބުގައި މާލެ ސިޓީ ކައުންސިލްގެ މެޖޯރިޓީ އެމްޑީޕީއަށް ނުލިބުނީ ސަރުކާރުން އަމަލުތައް ބެހެއްޓި ގޮތަކުން ކަމަށް އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމާލެ ސިޓީގެ މޭޔަރު ކަމަށް އިންތިޚާބުވީ ޕީޕީއެމްގެ ނައިބު ރައީސް އަދި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒެވެ. އެއީ އެމްޑީޕީގެ ކެންޑިޑޭޓް އަނަސް އަބްދުލް ސައްތާރު އާ ވާދަކުރައްވައިގެންނެވެ.\nމާލެ ސިޓީ ކައުންސިލްގެ މެޖޯރިޓީ ވެސް ލިބުނީ އިދިކޮޅު ޕީޕީއެމްއަށެވެ. ޕީޕީއެމްގެ 12 ކެންޑިޑޭޓަކު މާލެ ސިޓީ ކައުންސިލްގެ ގޮނޑި ކާމިޔާބު ކުރިއިރު އެމްޑީޕީގެ ހަ ކެންޑިޑޭޓަކަށް ގޮނޑި ލިބުނެވެ. ގޮނޑިއެއް ލިބުނު ޖުމްހޫރީ ޕާޓީގެ ކެންޑިޑޭޓަކު ވެސް ފަހުން ވަނީ ޕީޕީއެމްއާ ގުޅިވަޑައިގެންފައެވެ.\nއިންޑިއާގެ "ވިއޯން ނިއުސް" އަށް ނަޝީދު ދެއްވި ވީޑިއޯ އިންޓަވިއުއެއްގައި އެމަނިކުފާނު ވިދާޅުވީ، އިންތިޚާބުން ބަލިވި މައިގަނޑު ސަބަބަކީ މާލޭގެ އަޣުލަބިއްޔަތު ރައްޔިތުންގެ ވިސްނުން ދޫކޮށް، މަދު ރައްޔިތުންގެ ވިސްނުމާ އެއް ގޮތަށް ސަރުކާރު ހިންގުން ކަމަށެވެ.\n"މެޖޯރިޓީ ރައްޔިތުން ބޭނުންވާ ގޮތް ދޫކޮށްލައި މައިނޯރިޓީ ދެކޭ ގޮތަކަށް ކަން ކުރީމަ އެ ކަން އާންމުންނަށް އެނގޭނެ، އިންތިޚާބުން ބަލިވީ އެމްޑީޕީގެ ސަޕޯޓަރުން، އަޅުގަނޑުމެންގެ ސަޕޯޓަރުން، އަބަދުވެސް އޮތް މާލޭގެ މެޖޯރިޓީ، ވޯޓު ލާން ނުނިކުތީމަ،" ނަޝީދު ވިދާޅުވިއެވެ.\nނަޝީދު ވިދާޅުވީ އެ ގޮތަށް މެދުވެރިވި ސަބަބަކީ އެމްޑީޕީގެ ސަޕޯޓަރުން ގަބޫލު ކުރާ ސިޔާސަތުތަކާއި ފަލްސަފާ ދޫކޮށް ސަރުކާރުން މަސައްކަތް ކުރުމުން ކަމަށެވެ.\nރައީސް އިބްރާހީމް މުހައްމަދު ސޯލިހްއާއި ވަކިން މަސައްކަތް ކުރަން ނިންމެވުމުން އޭގެ ނުރަނގަޅު އަސަރު އެމްޑީޕީއަށް ކުރާނެތޯ ސުވާލު ކުރުމުން ނަޝީދު ވިދާޅުވީ ޕާޓީއަށް އޭގެ އެއްވެސް އަސަރެއް ނުކުރާނެ ކަމަށެވެ. އަދި އެމްޑީޕީން ގަބޫލު ކުރާ އާންމު ފަލްސަފާއަށް އެނބުރި އަންނާނެ ކަމަށް ދެކެވަޑައިގަންނަވާ ކަމަށް ނަޝީދު ވިދާޅުވިއެވެ.\nޖުލައި 21, 2021 13:19\nބަލަ މިއޮއްހާދުވަހު ކީ އަޑު އެހިން އަހަރެމެންގެ މި ސަރުކާރޭ ކީ އަޑޫ. މިހާރު ތިވީ ކިހިނެއް؟ އީދު ޕާޓި ކޮށްލީ ދޯ؟ އިންޑިއާ އައުޓް، ގައުމުގެ އަރީސް އިންތިއުފާ، މަޖިލީސް ރައީސް އިސްތިއުފާ، # އިންޑިއާ އައުޓް #\nޖުލައި 21, 2021 14:41\nމޮޔަވީތަ ނަޝީދު؟ މިރާއްޖޭގެ ރައްޔިތުން ކަލޭމެނަށް ނޫނެކޭ ބުނި ބައިވަރު ސަބަބުތައް އެބަހުރި! އެންމެބޮޑު އެއްކަމަކީ އިންޑިޔާއަށް ގައުމު ވިއްކާލައިގެން އުޅޭތީ! ރާއްޖެ ނުޖެހޭ އިންޑިޔާ ފަސްޓް ފޮރިން ޕޮލިސީއެއް ގެންގުޅޭކަށް!! ރާއްޖެއަކީ ހުޅުވާލެވިފައިވާ ތަރައްގީއަށް ފެންބޮވައިގެންފައިވާ އަމިއްލަވަންތަ މިނިވަން ގައުމެއް!! ރާއްޖެއަކީ ފުދުންތެރި ދުނިޔޭގެ ތަހްޒީބު ކުރިއަރާފައިވާ ގައުމެއްގެ ގޮތުގައި ދެމިއޮންނަން ދިވެހިރައްޔިތުން ބޭނުންވަނީ!! މިރާއްޖެ ނުޖެހޭ އިންޑިޔާ ބުނީމާ ބުނާހާގޮތެއް ހަދައިގެން އޮންނާކަށް!! އިންޑިޔާއަކީވެސް އެކުވެރި ގައުމެއްގެ ގޮތުގައި އޮންނަންވީ!! އެއާ ޚިލާފަށް އެމީހުން އެއްޗެއްދިނީމާ ކައިގެން ބޮޔެގެން އުޅޭ ގައުމަކަށްވާކަށް ނުޖެހޭ!! އެމީހުން ބުނީމާ ބުނާވަރަކަށް ކަންކަން ކޮށްގެން ތިބޭކަށް!! އެމީހުންގެ އަތުން ނޫނީ ލޯނެއް ނަގައިގެންނުވޭ!! އެމީހުންގެ ކުންފުނިތަކަށް ނޫނީ މަސައްކަތް ޙަވާލުކޮށްގެންނުވޭ!! ދެން އިންޑިޔާ އަތުން ކޮޅުގޮހަށް ލައްޑޫ ކައިގެން މިގައުމުގައި ތިބި އިންޑިޔާގެ ޕަޕެޓުންނަށް ބޮޑުތަނުން ރައްޔިތުން ނޫނެކޭ ބުނަންޖެހޭ!! އަޅުގަނޑުމެން ބޭނުންވަނީ މިނިވަންކަމާއެކު އުޅެން! މިގައުމުގެ ރައްޔިތުން ބޭނުންވަނީ ހުރިހާ ގައުމަކާއެކުވެސް މިނިވަންކަމާއެކު މުޢާމަލާތްކޮށް ރަޙްމަތްތެރިކަން ބާއްވާ ގައުމު ކުރިއަށް ގެންދަން!! އިންޑިޔާ މިގައުމަށް ބަސްކިޔާ މިގައުމުގެ ދާޚިލީ އެއްވެސް ކަމަކާ މިހާރު މިބެހޭގޮތަށް ބެހެން މިރާއްޖޭގެ ރައްޔިތުން ބޭނުންނުވޭ!! ނަޝީދަށް މިކަން ސާފުވާންޖެހޭ! އިބޫއަށްވެސް މިކަން ސާފުވާންޖެހޭ!! ޝާހިދަށްވެސް މިކަން ސާފުވާންޖެހޭ! މާރިޔާއަށްވެސް މިކަން ސާފުވާންޖެހޭ!! ގައުމަށް ޣައްދާރުވެފައިވާ ފަރާތްތަކުގެ މައްސަލަތައް ބެލޭނެ އެކަމާގުޅޭ ގާނޫނު އުފަންކޮށްގެން! އިންޑިޔާއައުޓް#\nޖުލައި 21, 2021 20:25\nމިހާރު އެއުޅެނީ މި އެ މް.ޑޕ ސަރުކާރެއް ނޫން ކަ މަށް ދައްކައި ރައްޔިތުން ބޯކާލަން.. ރައްޔިތުންނޭ... ހޭލާ ތިބޭތި. ނަޝީދު އާއި އިބޫއަކީ އެކައްޗެއް. މިހާރު ރައްޔިތުން ސަރުކާރަށް އެއްޗެހި ގޮވަން ފެށު މުން ކުޅޭ ސިޔާސީ ގޭ މެއް މި ކުޅޭނީ. ރައްޔިތުން ހޭލާ ތިބޭތި.. އަނެއްކާވެސް ވާ ވައްދައިފައި އަންހެން ވެރިން މަގު މައްޗަށް ނެރެ ކުރިން ކުޅުނު ކުޅިވަރު ކުޅެން އެއުޅެނީ.. އެ މް. ޑިޕީގެ އާން މު މެންބަރުން މިފަހަރު ހޭލާ ތިބޭތި.. ތީ ބޭފުޅުންގެ ނަން އިލެކްޝަން ކޮމިޝަންއަށް ދައްކައިގެން މިލިޔަނުން ނަގަ މުން ދަނީ. ތި ބޭފުޅުންނަށް ކޮންކަ މެއްތޯ ވީ...\nޖުލައި 21, 2021 13:24\nމަތްކަލާކޯ މީނާ މިއަދު މާ އަނގަ ދިޔާވެގެން މި އުޅެނީ ކޮނަކަމެއް އޮއްބަން ބާ؟ މި ޤައުމުގައި ކޮންކަހަލަގެ ޖަރީމާ އެއް ހިންގާލާތީ ބާ؟ މި ނުބައި ނަޝީދު އާއި މީނާގެ އައުވާނުންގެ ފަރާތުން މި އިސްލާމީ ޤައުމު ސަލާމަތް ކޮށް ދެއްވާށީ އާމީން.\nޖުލައި 21, 2021 13:29\nކަލޯ ކަލޭވާ ފޯ ރިއެއް ދައްކާލާފައި އެބަހު ރި ކުޑައި ރު\nކޮޅަކުވެސް އަގަ ހިމޭނުން ލައިގެން ނުހު ރެވޭ ވިއްޔާ\nޖުލައި 21, 2021 13:36\nމީގެ ފަހުން ވެރިކަމައް ބޯނުބާނައްޗޭ މޮޅުވެލާފަ. ތަރައްގީއައް އަމިއްލަޔައް ކަމެއް ނުކުރެވޭތާގަ ރާއްޖޭގެ މިނިވަންކަން ނަގާލައިގެން ތިބެ ކަލޭމެން ކަލޭމެއް ހިފާ ހޭބަލި ތިވަނީ!!! ބޯހަލާކު.\nޖުލައި 21, 2021 15:01\nޗަހެން ޗެޅިޗެޅި ހުރޭ. ހުޅުނބު ހުސްވޭން ކޭރިވީހެން ހީވޭ\nޖުލައި 21, 2021 16:51\nމާލެ ސިޓީގެ މެޖޯރިޓީ އެމްޑީޕީއަށް ނުލިބުނީ ނަޝީދު އައް ބައިއަތު ހިފައިގެން ތިބި ޝިފާ ކަހަލަ މީހުން ދެކެ ރައްޔިތުން ފޫހި ވުމުން އަލްހަމްދުލިﷲ\nޖުލައި 21, 2021 17:38\nމިކަލޭގެ ދޮގު ސަޅިބައިސާ ހުރެ ބަލިވީ\nޖުލައި 21, 2021 20:48\nސަރުކާރަށް މެޖޯރިޓީ ނުލިބުނީ މާލޭ ރަތްޔިތުންނަށް މާ ހެޔޮކޮށް ކަންތައްތައް ކޮށްދޭތީވެ\nޖުލައި 21, 2021 23:09\nމާލޭމީހުން ޅޮސް އުދޯއްޔައްލައިގެން މަޖްލިސްމެޖޯރިތީނެގީ މާލޭމީހުންނައް ގޯތިދޭނަމޭ ކިޔާފަ މަކަރާދޮގުހަދައިގެން އެހެންވީމަ ކައުންސިލް އިންތިހާބް ނުލިބުނީ ހަމަ އެކަނި މާލޭގަ ރައްޔިތުންނައް ގޯތިނުދޭއުސޫލެއް ހަދައިގެން ބިންތައް ހިސޯރްކޮއް ފުލެޓްވިޔަފާރި ކުރާކައް މާލޭގެ ރައްޔިތުން ގަބޫލް ނުކުރާތީ ވޯޓް ނުދިނީ ގާނޫނުއަސާސީގަ އޮންނަކަމައްބުނާ ވަކިކުލަޔަކައް ނަސްލަކައް ރަށަކައްނުބަލާ ހަމަހަމަކަން އޮންނަންވާނޭ އެކަމަކު މާލޭގެ ރައްޔިތަކައްވިއްޔާ ބިންކޮޅެއް ލިބޭނެ އެއްވެސް ގޮތެއްނެތް މިހީވަނީ މާލޭގެ ރައްޔިތުން ފޮނުއްވާފަ މިތިބީ ވެރިންނައް ވޯޓްދޭން އެކަންޏޭ މިއުސޫލް މާލޭގެ ރައްޔިތުން މިހާރު ގަބޫލްނުކުރާތީ ވޯޓް ނުދެނީ ވެދުން\nޖުލައި 21, 2021 23:16\nއަސްލު ވީ ގޮތަކީ އެމްޑީޕީ ކައުންސިލް އަކަށް ކަމެއް ނުވީ މާލޭގައި ކަމެއް ކުރެވުނީ މުއީޒައަށް އެކަނި\nސަރުކާރާ ހެދި އެއް ނޫން، ކަލެއާ ކަލޭގެ ލދނއްޔަތާ ހުރެ ހުރިހާ ކަމެއް ވަނީ.


Fariva in hindi filmeh uffedhun: Bandunvee kon kahala Ihsaaseh!\nފަރިވާ އިން ހިންދީ ފިލްމެއް އުފެއްދުން: ބަންޑުންވީ ކޮން ކަހަލަ އިހްސާސެއް!\nފަރިވާ ފިލްމްސް އިން ހިންދީ ފިލްމެއް އުފެއްދުމުގެ މަސައްކަތް ފަށާފައިވާކަން އިއުލާނުކުރުމާ އެކު ދިވެހިންގެ ތެރެއިން ވަރަށް ގިނަ ބަޔަކު މި ވަނީ އެ ޚަބަރެއް ކިޔައި މަލާމާތް ކުރަން ފަށައިފަ އެވެ.\nރާއްޖޭގެ މަޝްހޫރު ޕްރޮޑިއުސަރު މަހުމާ ހުސެއިން ރަޝީދުގެ ފަރިވާ ފިލްމްސް އިން އުފައްދާ ހިންދީ ފިލްމަކީ "އާންކޯން ބަރު އާކާޝް" އެވެ. ފަރިވާ އަށް 25 އަހަރު ފުރުން ފާހަގަކުރުމަށް ހޮޓެލް ޖެންގައި ބޭއްވި ކުލަގަދަ ރަސްމިއްޔާތެއްގައި ހުސެއިން މިހާރު އެ ވަނީ ފިލްމުގެ މަސައްކަތް އިއުލާނުކޮށް އޭގެ ނުރަސްމީ ޕޯސްޓަރެއް ވެސް ދައްކާލައިފަ އެވެ.\nފާހަގަކޮށްލަން ޖެހެނީ މި ޚަބަރެއް ނޫސްތަކުން ގެނެސްދިނުމުން ފާޑުކިޔުމާއި މަލާމާތް ނޫން އެހެން އެއްޗެއް ރައްދުވެފައި ނުވާ ކަމެވެ. އެގޮތުން ބައެއް މީހުން ފިލްމުގެ ޕޯސްޓަރަށް ހަމަލާ ދިންއިރު އަނެއް ބަޔަކު ބުނެފައި ވަނީ "ލަދުން ބޯހަލާކު" ކަމަށެވެ.\nއަދި އަނެއް ބައެއްގެ ހިޔާލުތަކަށް ބަލާއިރު ހިންދީ ފިލްމެއް އުފައްދަން އުޅޭ ކަމަށް މަހްމާ ހުސެއިން ރަޝީދު ބުނާ ވާހަކަ ގަބޫލުކުރާހެނެއް ވެސް ހީއެއް ނުވެ އެވެ.\nނަމަވެސް ގަބޫލުކުރަން ޖެހޭ ހަގީގަތަކީ މަހްމާ ހުސެއިން ރަޝީދަކީ ސަމާސާއެއް ނޫން ކަމެވެ. އޭނާގެ އާއިލާ އާއި ބޮލީވުޑާ ދެމެދު އޮތީ ވެސް ހިތާއި ހިތުގެ ގުޅުމެކެވެ.\nއެމީހުންގެ އާއިލީ ވިޔަފާރިއެއްގެ ދަށުން އޭނާގެ ބޭބެ އަބްދުއް ރަޝީދު ހުޅުވި މަޝްހޫރު ފިހާރައެއް ހުޅުވަން ވެސް އެއް އިރެއްގައި ބޮލީވުޑްގެ މަޝްހޫރު ތަރިންތަކެއް ގެނަ އެވެ. އަދި ކުމާރު ގޯރަވް އާއި ސަންޖޭ ދަތު ހިމަނައިގެން "ލޯބިވެވިދާނެ" އޭ ކިޔުނު ފިލްމެއް ވެސް ޝޫޓްކުރި އެވެ.\nއެހެންވީމަ ހުސެއިން ރަޝީދު އިންޑިއާގެ ބަޔަކާ ގުޅިގެން ހިންދީ ފިލްމެއް ޕްރޮޑިއުސްކުރަން އުޅޭތީ އެކަމާ ދިމާ ނުކުރާށެވެ. އޭނާގެ މި މަސައްކަތް ކުރިއަށް އޮތް ތިން މަސް ދުވަސް ތެރޭގައި ހަގީގަތަކަށް ހަދާނެ އެވެ.\nމި ފިލްމެއްގެ މަސައްކަތް އިއުލާނު ކުރުމުން އަމާޒުވެފައިވާ ފާޑުކިޔުންތަކަށް ރައްދު ދެއްވަމުން ހުސެއިން ވިދާޅުވީ ވަރަށް ގިނަ ބަޔަކަށް އޮތީ މި ޕްރޮޖެކްޓްގެ ވާނުވާ ނޭނގިފައި ކަމަށެވެ.\n"ބައެއް މީހުންނަށް ހީވަނީ ދިވެހިންނަށް ހިންދީ ފިލްމެއް ހަދަން އުޅެނީހެން. އެއްގޮތަކަށް ވެސް އެހެންނެއް ނޫން. މިއީ 100 ޕަސެންޓް ހިންދީ ފިލްމެއް،" ފިލްމާ ބެހޭ ގޮތުން ވާހަކަ ދައްކަމުން ހުސެއިން ބުންޏެވެ.\nއޭނާ ބުނީ ފަރިވާ އަށް 25 އަހަރު ފުރިގެން ހިންދީ ފިލްމެއް އުފެއްދުމަށް ނިންމީ ދިވެހި ފިލްމީ ދާއިރާ އަށް އަދި މި ދާއިރާގެ ފަންނާނުންނަށް އިތުރު ތަރައްގީ އާއި ފާގަތި މުސްތަގުބަލެއް އެދޭތީ ކަމަށެވެ.\n"ރާއްޖޭގައި ފިލްމު އުފައްދައިގެން އަޅުގަނޑަށް ލިބޭނެ ހުރިހާ ކާމިޔާބީއެއް މިހާރު ލިބިއްޖެ. އެންމެ މުހިންމު އާންމު ހިދުމަތުގެ އިނާމު ވެސް ލިބިއްޖެ،" ހުސެއިން ބުންޏެވެ.\n"އެހެންވީމަ އަޅުގަނޑު މިހާރު ގަބޫލުކުރާ ގޮތުން ރާއްޖޭގެ ފިލްމީ ދާއިރާ އަށް އިތުރު ކުރިއެރުންތަކެއް ލިބެން އޮތީ އަޅުގަނޑުމެން ރާއްޖޭގެ ތޮށިގަނޑު ފަޅާލާފައި ބޭރަށް ވެސް ނުކުމެގެން. ފިލްމީ ދާއިރާގެ މީހުންނާއި ތަރިން އެބަޖެހޭ އެމީހުންނަށް ވުރެ މޮޅެތި މީހުންނާ އެކު މަސައްކަތްކުރަން އިތުރު ކުރިއެރުން ބޭނުން ނަމަ."\nއޭނާ ބުނީ މި ފިލްމެއް އުފެއްދުމުގެ އެންމެ ބޮޑު ބޭނުމަކީ އެފަދަ ތަޖުރިބާކާރުންނާއި ދިވެހި ފިލްމީ ދާއިރާ ފާލަމަކުން ގުޅުވާލުން ކަމަށެވެ.\nމި ފިލްމު އުފައްދަނީ އިންޑިއާގެ ތަޖުރިބާކާރު ޕްރޮޑަކްޝަން ހައުސްއެއްގެ ގޮތުގައި ހުސެއިން ރަޝީދު ސިފަކުރާ ހެރިޓޭޖު ޕިކްޗާސްއާ ގުޅިގެންނެވެ. މި ފިލްމުގެ ޑައިރެކްޓަރަކީ ފިލްމު އުފެއްދުމުގެ މަސައްކަތުގައި 25 އަހަރު ހޭދަކޮށްފައިވާ ތަޖުރިބާކާރުންގެ އާއިލާއަކަށް ނިސްބަތް ފަރާތެއް ކަމަށްވާ ދީޕަކް ރާޖް ޝަރުމާ އެވެ.\nމަހުމާ އަކީ ހުސެއިންގެ ނިކަން ގާތް ރައްޓެއްސެއް ވެސްމެ އެވެ.\nމި ފިލްމަކީ ތިނެސްކަން ލޯބީގެ ފިލްމެކެވެ. ފިލްމުގައި ދައްކުވައި ދޭނީ ލޯފަން އަންހެން ކުއްޖެއްގެ ހަޔާތުގައި ދިމާވާ ކަންތައްތަކެކެވެ.\nފިލްމުގައި ލީޑްރޯލު ކުޅޭ ދެ އެކްޓަރުންގެ ތެރެއިން އެކަކަކީ ބޮލީވުޑްގެ މަޝްހޫރު ބަތަލާ މަހީމާ ޗައުދަރީގެ ކޮއްކޮއެއް ކަމަށް ހުސެއިން ރަޝީދު ބުންޏެވެ. އޭނާ ބުނީ ފިލްމުގެ އެހެން ތަރިންނަކީ މަގުމަތިން ހޮވާލެވިފައިވާ ތަރިންތަކެއް ނޫން ކަމަށާއި މިއީ މުޅިން ވެސް އެހެން ފިލްމުތަކުގައި ކުރިން ވެސް މަސައްކަތްކޮށްފައިވާ އެކްޓަރުން ފެނިގެންދާނެ ފިލްމެއް ކަމަށެވެ.\nފިލްމަށް މި ފެންވަރުގެ ތަރިން ނެގުމަށް ޚަރަދުކުރި ވަރާއި ފިލްމުގެ ބޮޑު ބަޖެޓް ވެސް އިއުލާނުކުރަން ހުސެއިން އަދި ބޭނުމެއް ނުވެ އެވެ.\nއޭނާ ބުނީ ހެރިޓޭޖު ޕިކްޗާސްއާ އެއްބަސްވެފައި ވަނީ މި ފިލްމު އިންޑިއާގެ އިތުރުން ޔޫކޭ އާއި ކެނެޑާ އަދި ބަންގްލާދޭޝްގެ އިތުރުން ނޭޕާލް އާއި ސައޫދީ އަރަބިއްޔާ ގައި ވެސް ފިލްމު ޑިސްޓްރިބިއުޓްކޮށް ޝޯތައް ދެއްކުމަށެވެ.\n"އިންޑިއާގައި މި ފިލްމު ބަލައިގަންނާނެ ކަމުގެ 100 ޕަސެންޓް ޔަގީންކަން އެބައޮތް އަޅުގަނޑަށް،" ހުސެއިން ބުނަނީ މިހެންނެވެ.\nމަހުމާ ހުސެއިން ރަޝީދުގެ ޕްރޮޑަކްޝަން ހައުސްގެ ފެށުމަކީ "ލޯބީގެ ތޫފާން" އެވެ. އެ ހިސާބުން ފެށިގެން ތޫފާނެއްހެން އެނބުރެމުން އަންނަ މި ޕްރޮޑިއުސަރު ވަނީ މިހާތަނަށް 50 އަށް ވުރެ ޕްރޮޑަކްޝަން ދިވެހިންނާ ހަމަ އަށް ގެނެސްދީފަ އެވެ.\nއޭނާ އެންމެފަހުން ގެނެސްދިނީ "ސަޒާ" އާއި "ރަންދަރި" އަދި "އަނިޔާ" އެވެ.


ނިއު ހަލާކުކޮށްލީ އަޅުގަނޑެއްނޫން، ހިންގަންތިބި މީހުން - ޒިޔާދު ނިއު ހަލާކުކޮށްލީ އަޅުގަނޑެއްނޫން، ހިންގަންތިބި މީހުން - ޒިޔާދު\nނިއު ހަލާކުކޮށްލީ އަޅުގަނޑެއްނޫން، ހިންގަންތިބި މީހުން - ޒިޔާދު\nނިއުގެ އާ ޗެއަރމަން ޒިޔާދު، އުއްމީދުތަކެއް ދެއްވި: ފޮޓޯ-ޕީއެސްއެމް\nކުޅުންތެރިންނަށް މުސާރަ ނުދޭ މައްސަލާގައި ފީފާ އާއި އެފްއޭއެމުގެ ސަސްޕެންޝަން ކުރިމަތިވެ ނިއުރޭޑިއަންޓް ސްޕޯޓްސް ކުލަބަށް މި އަހަރުގެ ފުޓްބޯޅަ ސީޒަނުގައި ކުޅުމުގެ ފުރުސަތު ގެއްލުނީ އޭނާގެ ސަބަބުން ނޫން ކަމަށް ކާނަލް ރިޓަޔާޑް މުހައްމަދު ޒިޔާދު ވިދާޅުވެއްޖެއެވެ.\nޒިޔާދު މިހެން ވިދާޅުވީ ކުލަބު ހަލާކުކޮށްލީ ޒިޔާދު ކަމަށް ބުނެ ނިއުގެ ބާނީ ކުއީން އަހުމަދު ވަހީދު ވާހަކަދެއްކުމުންނެވެ.\nމިވަގުތު ރާއްޖޭން ބޭރުގައި ހުންނެވި ޒިޔާދު ވިދާޅުވީ ނިއު އަކީ މުސާރަދީފައި ފުލްޓައިމް ޖެނެރަލް ސެކްރެޓަރީއެއް ބެހެއްޓި ހަމައެކަނި ކުލަބު ކަމަށެވެ. އަދި ޓީމުގެ ހުރިހާ ސްޓާފުންނަކީ ވެސް މުސާރަ ހިނގާ ބައެއް ކަމަށެވެ. މިހެންވުމުން ކުލަބު ހިންގުމުގައި ދުވަހުން ދުވަހަށް އޭނާ އުޅުއްވަން ނުޖެހޭ ކަމަށާއި ފީފާ އާއި އެފްއޭއެމަށް ޖަވާބުދާރީ ނުވެ އޮތީ ކުލަބުގެ ޖެނެރަލް ސެކްރެޓަރީ ކަމަށެވެ.\nކުރިން ދިވެހި ސިފައިންގެ ކުލަބު ވެސް ހިންގެވި ޒިޔާދު ވިދާޅުވީ މިދިޔަ އަހަރު މުސާރައިގެ މައްސަލަތައް ދިމާވި ނަމަވެސް ނިއު އަށް އޭނާގެ އަމިއްލަ ޖީބުން މިދިޔަ ދެ އަހަރު ގިނަ ހޭދަތަކެއް ކޮށްފައިވާ ކަމަށެވެ. މިހެންވެ ރާއްޖޭގެ އެންމެ ބޮޑު އެއް ކުލަބު އޭނާ ހަލާކުކޮށްލީ ކަމަށް ބުނުމުގެ ޖާގައެއް ނެތް ކަމަށެވެ.\nޒިޔާދު ވިދާޅުވީ އޭނާ ވަރަށް އަވަހަށް މާލެ ވަޑައިގަންނަވާނެ ކަމަށެވެ. އަދި ނިއު އަށް ދިމާވެފައިވާ މާލީ މައްސަލަތަކުން އަރައިގަތުމަށް އެހީތެރިކަން ވެސް ފޯރުކޮށްދޭން މިހާތަނަށް ހުންނެވީ ތައްޔާރަށް ކަމަށެވެ. ނމަވެސް އޭނާގެ އިސްތިއުފާދޭން މަޖުބޫރު ކުރުވީ އެއްވެސް ވަރަކަށް މަޝްވަރާކުރުމެއްނެތި ކަމަށެވެ.\nޒިޔާދުގެ ޗެއާމަންކަމުގެ ފުރަތަމަ އަހަރު ނިއު އަކީ ރާއްޖޭގެ އެންމެ ކާމިޔާބު ކުލަބެވެ. އަދި މިދިޔަ އަހަރުގެ ސީޒަނުގައި ވެސް ދެ ވަނަ އަށް އެންމެ ކާމިޔާބު ޓީމަކީ ނިއު އެވެ.\nޗައިނާގެ އެހީގައި ހުޅުމާލޭގައި ބައިނަލްއަޤްވާމީ ފެންވަރުގެ ސްޓޭޑިއަމްއެއް އަޅަނީ\nއެފްއޭއެމަށް ލަފާދޭ ކޮމިޓީގައި2މިނިސްޓަރުން، މިވީ ކިހިނެތް؟\nފީފާ ރޭންކިންގައި ރާއްޖެ 1 ދަރަޖަ ފަހަތަށް


BREAKING NEWS: Sealife Ammatty Ah 65 Aharuge Hukumeh Ahnaane 42 Dhauvaa Eh Ufulaifi - Vaguthu\nސީލައިފް އައްމަޓީއަށް 65 އަހަރުގެ ހުކުމެއް އަންނާނެ 42 ދައުވާއެއް އުފުލައިފި\nހައުސިންގ ޑިވަލޮޕްމެންޓް ކޯޕަރޭޝަން (އެޗްޑީސީ) އާއި ސީ-ލައިފް ގްލޯބަލް އިންކް ޕްރައިވެޓް ލިމިޓެޑާ ދެމެދު ވެފައިވާ އެއްބަސްވުމެއްގެ ދަށުން ހުޅުމާލޭގައި 3000 ހައުސިންގ ޔުނިޓް އެޅުމަށް، ސީ-ލައިފް ގްލޯބަލް އިންކް ޕްރައިވެޓް ލިމިޓެޑާ ހަވާލުކުރި ފްލެޓްތައް ނާޅައި މީހުންގެ އަތުން ފައިސާ ނަގައި އަދި އެފައިސާ އަށް ހިޔާނަތްތެރިވި އެކުންފުނީގެ މެނޭޖިން ޑިރެކްޓަރ ވ. ތިނަދޫ، ރެޑްހައުސް، އަޙްމަދު މޫސާ މުޙައްމަދު (އައްމަޓީ)ގެ މައްޗަށް 42 ދައުވާއެއް އުފުލައިފިއެވެ.\nމި ކުށްތަކަށް ޤާނޫނުގައި ކަނޑައަޅާފައިވާ އަދަބަށް ބަލާއިރު، މި ދަޢުވާތައް ސާބިތުވެއްޖެ ނަމަ 65 އަހަރު ދުވަހުގެ ޖަލު އަދަބެއް ކަނޑައެޅޭނެކަމަށް ބެލެވެއެވެ.\nޕްރޮސެކިއުޓަ ޖެނެރަލް އޮފީހުން މިއަދު ވިދާޅުވީ އެ އެއްބަސްވުމުގައިވާ މުއްދަތުގައި ހައުސިންގ ޔުނިޓްތައް އެޅުމުގެ ޢަމަލީ މަސައްކަތް ފުރިހަމަނުކޮށް، މަކަރާއި ޙީލަތުން އެކި މީހުން އަތުން ބޮޑެތި ޢަދަދުތަކުން ފައިސާ ނަގައި، އެ ފައިސާއަށް ޚިޔާނާތްތެރިވެފައިވާ ކަަމަށް ތުޙުމަތުކުރެވުނު މައްސަލައިގައި، އައްމަޓީގެ މައްޗަށް ދައުވާ ކުރަން ކޯޓަށް މައްސަލަ ފޮނުވީ އިއްޔެ ކަމަށެވެ.\nއޭނާގެ މައްޗަށް އުފުލާފައި ވަނީ ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (3) ވަނަ ނަންބަރުގެ ދަށުން، ޚިޔާނާތްތެރިވުމުގެ ކުށުގެ 12 (ބާރަ) ދަޢުވާއަކާއި ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (2) ވަނަ ނަންބަރުގެ ދަށުން، ޚިޔާނާތްތެރިވުމުގެ ކުށުގެ 25 (ފަންސަވީސް) ދަޢުވާ އަކާއި ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (1) ވަނަ ނަންބަރުގެ ދަށުން ޚިޔާނާތްތެރިވުމުގެ ކުށުގެ 05 (ފަހެއް) ދަޢުވާ.\nހުޅުމާލޭގައި 3،000 ހައުސިން ޔުނިޓް އަޅަން މާޗު 13، 2014 ގައި ސީ ލައިފް ގްލޯބަލްއާ ހަވާލުކުރުމުން އެ ތަންތަން ވިއްކުމުގެ ނަމުގައި އެތައް ސަތޭކަ ބައެއްގެ އަތުން ބުކިން ފީ ނެގުމަށް ފަހު މަސައްކަތް ފަށާފައެއް ނުވެއެވެ. ހައުސިން ޔުނިޓް އެޅުމުގެ މަސައްކަތް ފަށާފައި ނުވާތީ ފައިސާ ދޭން، އެތަން ނެގި މީހުން އެދުމުން ވެސް ފައިސާ ނުދިން މައްސަލަ މީގެ އަހަރުތަކެއް ކުރިން ފުލުހަށް ހުށަހެޅިއެވެ.\nއެކަމަކު އައްމަޓީ ފިލައިގެން ރާއްޖެއިން ބޭރުގައި އުޅުމުން އެ މައްސަލައިގެ ތަހުގީގު އެންމެ ބާރުމިނެއްގައި ކުރިއަކަށް ނުދިޔައެވެ.\nއޭގެ ހަ އަހަރު ފަހުން އެ މައްސަލައިގައި ބޮޑެތި ދައުވާތަކެއް ކުރީ ލަންކާއިން އައްމަޓީ ހައްޔަރުކޮށް މިދިޔަ މާޗު މަހު ރާއްޖެ ގެނައުމަށްފަހުގައެވެ.\nސީލައިފް ފްލެޓު ގަތް ފަރާތްތަކަށް ބަދަލުދެނީ\nސީލައިފަށް ދައުވާކުރި މީހުންނަށް ދައުލަތުން ފައިސާދިނުން މަޑުޖައްސާލުމަށް އަންގައިފި\nމެއި 31, 2021 13:16\nބަލަސަރުކާރާއެކުތިޔަމައްސަލައިގަ ޑީލެއް ނެހެދޭނެތޯ އައްމަޓީވެސްބޭނުންވެދާނެ ޑީލެއްހަދަންއެފުރުސަތު އައްމަޓީއައްވެސް ލިބެންޖެހޭނެ\nމެއި 31, 2021 14:20\nމިއީ ދިވެހިރާއްޖެ!! މަޝްހޫރު މޯލްޑިވްސް!! އެއްކަމެއްވެސް ނުވާނެ!! ހައެއްކަ މަސް ނުވަތަ އަހަރެއް ވަންދެން ކޮޅުކޮޅު މައްޗަށް ދަމާ ހަދާނެ! ބޮޑެތި ޙުކުމްތައްވެސް ކުރާތަން ފެންނާނެ!! ދެން އެންމެފަހުން ކޮންމެވެސް އެއް މަރުޙަލާއެއްގައި ހުދުކަފޫރަށްވެ ދޮވެ ސާފުވެގެން އުޅޭތަން ފެންނާނެ!! ވަކިން ޚާއްސަކޮށް ބޮޑެތި އަދަބު ލިބޭ މައްސަލަތަކުގައި!! މިރާއްޖޭގައި ކިލޯކިލޯއިންނާއި ބައިޓަނުން މަސްތުވާތަކެތި އެތެރެކޮށް އެވިޔާފާރިކުރާ ކިތަންމެ މީހުނެއް ގާނޫނު ކުރިމައްޗަށް ހާޒިރުކުރެވުނު؟ ކޮބާ މިއަދު އެމީހުން؟ މިނިވަންކަންމަތީ މަގުމަތީގަ!! ކަނޑިއާއި ވަޅި އަދި ކަތިވަޅި ބޭނުން ކޮށްގެން ބޮޑެތި މާރާމާރީ ހިންގައިގެން ގާނޫނުގެ ކުރިމައްޗަށް ކިތައްމީހުން ހާޒިރުކުރެވުނު! ކޮބާ އެމީހުން؟ މަގުމަތީގަ! ސިޔާސީ ވެރިންނާ ސިޔާސީ ނުފޫޒުގަދަ ކިތައްމީހުންނަށް ބޮޑެތި ތުހުމަތުތަކެއް ކުރެވި ގާނޫނުގެ ކުރިމައްޗަށް ހާޒިރުކޮށް ޙުކުމްތައް ކުރެވުނު؟ ކޮބާ އެމީހުން!! ހަމަ މަގުމަތީގަ!! ނިކަމެތި ރައްޔިތުން ޙައްޖަށްދާން މުޅި އުމުރު ދުވަހު އެއްކުރި ފައިސާކޮޅަށް ހަރާންކޯރުވެގެން ގާނުނުގެ ކުރިމައްޗަށް ހާޒިރުކުރެވުނު! ކޮބާ އެމީހާ/މީހުން؟ ހަމަ ގޭގައި! ކޮބާ މީގެކުރިން ބޮޑެތި އެތައް ޓެރަރިޒަމްގެ ކަންކަމާ ގުޅިގެން ގާނޫނުގެ ކުރިމައްޗަށް ހާޒިރުކުރެވުނު މީހުން؟ ކޮބާ ބޮޑެތި ކޮރަޕްޝަންތައް މިރާއްޖޭގައި ހިންގާ ދައުލަތުގެ މަލިއްޔާ ހުސްކުރި ބޮޑެތި މީހުން؟ ރާއްޖެއިން ބޭރުގައާއި ގޭގައި!! އަދަބު ލިބެނީ އަބަދުވެސް ނިކަމެތި\nމީހާ ކުރާކުށަށް!! ހަކުރު ޕީސްއެއް ވިއްކާ މީހާ އޮންނާނެ ޖަލުގައި! ވަގުރުކު އަޅާމީހާ އޮންނާނެ ޖަލުގައި!! އާދައިގެ ވައްކަމެއްކުރާ މީހާ އޮންނާނެ ޖަލުގައި!! ސަރުކާރު މުވައްޒަފުންގެތެރެއިން އެތަނަކުން ހާހެއްހާ ރުފިޔާ ނުވަތަ ކަތުރެއް ވަގަށްނަގާ މުވައްޒަފު އޮންނާނެ ޖަލުގައި!! މިރާއްޖޭގައި ބޮޑު ކުށެއްކޮށްގެން އެކުށަކާ އެއްވަރު ޙުކުމެއްކޮށް އެޙުކުމް ޖަލުގައި ތަންފީޒުކޮށް ނިންމިތަން ފެނުނީ ހަމަ އެންމެ ފަރާތެއް!! އެއީ ސަގަރު ނާސިރު!! ތިނެއް ނޮވެމްބަރުގެ ޢުދުވާނާ ގުޅިގެން އޭނާގެ މައްޗަށް ސާބިތުވީ! އޭނާ 25 އަހަރުގެ ޖަލު ޙުކުމެއް ތަންފީޒިކޮށް ނިންމާ ދާދިފަހުން އެވަނީ މިނިވަންވެފަ!! މިރާއްޖެގައި އަދުލުއިންސާފު ގާއިމުވެފައި އޮންނަގޮތާމެދު ފުންކޮށް ވިސްނަންޖެހޭ!! ދާދި ފަހުން ނޫންތޯ ފަޓާސް ބަރިއެއްހެން ސްޕްރީމްކޯޓުން ބޮޑެތި އެތައްބަޔަކު ހުދު ކާފޫރަށް ހަދާ ދޫކޮށްލީ ހާލަތު ބަދަލުވީމަ!! އެމީހުންނަށް ހީކުރެވުނީ އެހެންހެދީމަ އެމީހުން ބައިތިއްބާނެކަމަށް!! ޖެހިގެން އައިދުވަހު ނޫންތޯ ސްޕްރީމް ކޯޓް ދޮވެ ސާފުކޮށްލިތަން ފެނުނީ މުޅިން އެހެންބަޔަކު އައްޔަންކޮށްފަ!! މިއީ މިރާއްޖޭގެ ކަންހިނގާމަގު!! ގަބޫލުކުރިޔަސް ނުކުރިޔަސް!!\nމެއި 31, 2021 19:25\nދޮންކަލޯ ކޮރަޕްޝަން!! ކޯޓުތަކުގެތެރޭ ކޮރަޕްޝަން!! އެހެންވީމަ ތިހެންވަނީ..\nހުރިހާދިމާލަކ ކުން ފެންނަނީ ކަރަޕުޓު،،ހައިރާންވެ އަންތަރީސް\nމެއި 31, 2021 14:11\nއެކަމަކު އަދިވެސް2ބިލިޔަނަށް ނާރައިގެން މިއުޅެނީ ހަހަަހހަ\nމެއި 31, 2021 14:50\nއެތައް ބިލިއަން ރުފިޔާ ވަގަށް ނެގި މީހާވެސް އެހެރީ ގޭގައި.\nހުޅުމާލޭ ކޮއްމެވެސް ފްލެޓެއްގައި.\nމެއި 31, 2021 14:54\nމިރާއްޖެ މީކޮންކަހަލަ ދައުވާ ކުރާތަނެއްބާ މީހެއްގެ މައްޗަ ޖިނާއީ ކުށެއްގައި 40 ދައުވާ 46 ދައުވާ 50 ދައުވާ 55 ދައުވާ، ބަލަ އެންމެ ދައުވާޔަކުން ނުފުދޭތޯ،؟ ޕީޖީވެސް އުޅެނީ ދައުވާ ގިނަކޮށްގެން މަސައްކަތް ގިނަކަމަށް ދައްކައިގެން ގިނައިން މުސާރަނަގަން !\nމެއި 31, 2021 17:03\nސީލެއިފަ ދޯ ދެން ހުންނާނީ\nމެއި 31, 2021 17:06\nމެއި 31, 2021 17:07\nބޮޑު ކުށެއް ސާބިތުވާ ވަރުގެ އެއް ދަޢުވާ ކޮށްބަލަ ސާބިތުވާ ވަރުގެ ހެކިތަކާއި އެކު އޭރުން ތަންކޮޅެއް ހަރަދުވެސް ކުޑަވާނެ !


އުމަރު ނަސީރު "ދިޑެއިލީ"އަށް ދެއްވި އެކްސްކްލޫސިވް އިންޓަވިއު - DhiDaily\nއުމަރު ނަސީރު އޭ ބުނުމުން ދިވެހިންގެ ތެރެއިން އެއީ ކާކުކަން ނުދަންނަ ބަޔަކު މަދުވާނެ އެވެ. ރާއްޖޭގެ ސިޔާސީ ދާއިރާގައި އެތައް އަހަރެއް ވަންދެއް ހަރަކާތްތެރިވެފައިވާ އުމަރު ނަސީރަކީ ހައުސް ހޯލްޑް ނަމެކެވެ.\nމީގެކުރީން ހޯމް މިނިސްޓަރުވެސް ކުރައްވާފައިވާ އުމަރު ނަސީރު، ރާއްޖޭގެ މުސްތަގުބަލާ މެދު ގިނަ ހުވަފެންތަކެއް ދެކިލައްވައެވެ. އެ ހުވަފެންތައް ހަގީގަތަކަށް ހެދުމަށްޓަކައި އިތުރު ހިތްވަރަކާއެކު އާ ތަސައްވުރެއްގައި ހިފައި ވަނީ މަސައްކަތްކުރަންވެސް ފަށާފައެވެ. އަލަށް އުފެދިގެން އަންނަ މޫވްމެންޓް ކަމަށްވާ ”ޑީއެންއޭ“ އަކީ އެކަމުގެ ހެއްކެކެވެ.\n”ދިޑެއިލީ“އަށް ދެއްވި އެކްސްކްލޫސިވް އިންޓަވިއުއެއްގައި އުމަރު ވަނީ ޑީއެންއޭއާއެކު ކުރަމުންދާ ހުވަފެންތަކާއި ކުރިއަށް ރާވާފައިވާ ކަންތައްތަކަށް އަލިއަޅުވާލާފައެވެ. އަދި ރާއްޖޭގައި އުމަރުގެ ވެރިކަމެއްގައި މުޖުތަމައު އޮންނާނެ ގޮތުގެ މައްޗަށްވެސް އޭނާ އަލިއަޅުވާލާފައިވެއެވެ.\nއުމަރުގެ ވެރިކަމެއްގައި ރާއްޖޭގައި އިސްލާމީ ޝަރީއަތެއް ގާއިމްކުރާނެތޯ؟\n”ފުރަތަމަ ކަމަކަށް ރާއްޖޭގެ ކޮންމެ ސިޔާސީ ބޭފުޅަކީވެސް އިސްލާމީ ޝަރީއަތަށް ތާއީދުކުރާ ބޭފުޅަކަށް ވާނެ. އެހެން ނުވެ، ސައްތައިން ސައްތަ މުސްލިމް ގައުމެއްގައި ނުވެސް އުޅެވޭނެ. ދެން އިސްލާމީ ޝަރީއަތޭ ބުނީމަ ހުޅަނގުން މާނަކުރާ އިސްލާމީ ޝަރީއަތަކީ ކޮބާތޯ އަޅުގަނޑުމެން ބަލައިލަން ޖެހޭނެ.\nހުޅަނގުން އެންމެ ބޮޑަށް ދެކޮޅު ހަދާ ކަމަކީ މަރުގެ އަދަބު ހިންގުމާއި އެއްޖިންސުން ގުޅުން ހިންގުމަށާއި އެބާވަތުގެ ބައެއް ކަންކަމަށް ދެކޮޅު ހަދަނީ. އަޅުގަނޑުމެންގެ ތެރޭގައިވެސް އެބަތިބި އެކަންކަމަށް ނުރުހޭ ބޭބޭފުޅުން. އަދި ޑީއެންއޭގެ ތެރޭގައިވެސް ތިއްބަވާފާނެ.\nދިވެހިރާއްޖެ ލީޑްކުރަނީ އަޅުގަނޑު ކަމަށްވަންޏާ ދިވެހި ރާއްޖެ އިސްލާމީ ޝަރިއްޔަތާ ކައިރިއަށް ޖެހޭނެ. އެކަމަށް ޝައްކެއް ނެތް. އަދި އަޅުގަނޑުގެ ގަވާންމެންޓެއްގައި ތިބޭ ބޭފުޅުންވެސް އެއީ އެކަން ކަމަށް ތާއީދުކުރާ ބޭފުޅުންނަށް ވާނެ.\nދެން ވަކި ހާއްސަ ކަމަކަށް ބޭފުޅުން ތާއީދު ނުކޮށްފާނެ. އެއީ އަޅުގަނޑު ދެކޭގޮތުގައި މައްސަލައެއް ނޫން އަދި. ސަބަބަކީ އަޅުގަނޑުމެންގެ ތެރޭގައި ހުރި ހިޔާލުތަފާތުވުންތަކާ އެކުގައި އަޅުގަނޑުމެން ދަތުރުކުރާނީ. ރާއްޖޭގެ ހުރިހާ ސިޔާސީ ޕާޓީއެއްގެ ތެރޭގައިވެސް އެކަން އޮންނާނީ އެހެން. އަޅުގަނޑުމެންގެ ހަރަކާތުގެ ތެރޭގައި އެކަންޏެއް ނޫން އޮންނާނީ އެގޮތަށް. އަޅުގަނޑު ނޭދެން، ޑީއެންއޭ އަށް އަންނަ ކޮންމެ މީހަކީ އަޅުގަނޑު ހެނދުން އަޅާގޮތަށް، ހަޅުގަނޑު ހިނގާ ގޮތަށް ހިނގައި އަޅުގަނޑު ކެއްސާ ގޮތަށް ކެއްސާ މީހުންނަކަށް ވާކަށެއް. ޑީއެންއޭ އަށް ކޮންމެ ބޭފުޅަކީ އަމިއްލަ ފައިމަތީގައި އެ ބޭފުޅެއްގެ އަމިއްލަ ފިކުރުގައި އަމިއްލަ ވިސްނުމުގައި ތިއްބަވާ ބޭފުޅުންނަށް ވުން އަޅުގަނޑު އެދެނީ.\nއެކަމު ސަރުކާރެއް ފޯމްކުރަން އަންނައިރުގައި ހިޔާލު ތަފާތުވުންތަކާއެކުގައިވެސް އަޅުގަނޑުމެން ދަތުރުކުރާނަން. އެކަމު ރައީސުލްޖުމްހޫރިއްޔާގެ މަގާމުގައި ހުރީ އަޅުގަނޑު ކަމަށްވާނަމަ ދިވެހިރާއްޖެ އިސްލާމީ ޝަރިއްޔަތާ ކައިރިއަށް ޖެހެމުން އަބަދުވެސް ދާނީ،“\nޑީއެންއޭ އަކީ ކޮބާތޯ؟ އަދި ޑީއެންއޭގެ މައިގަނޑު މަގްސަދަކީ ކޮބައިތޯ؟\n”ޑީއެންއޭގެ މަގްސަދަކީ ހަގީގަތުގައި އިސްލާހުކުރުމެއް ނޫން. އަޅުގަނޑުމެންގެ މަގުސަދަކީ ޓްރާންސްފޯމް ކުރުން. ދިވެހި ރާއްޖެ އަލުން މުޅިން އެއްކޮށް ބަދަލުކުރުން. އެއީ އަޅުގަނޑުމެންގެ މަގުސަދަކީ. ދިވެހިރާއްޖެ އިސްލާހުކުރުމުގެ މަގުސަދުގައި ނުވަތަ އިސްލާހުކުރުމުގެ ނަންފިލާގަނޑުގެ ދަށުގައި ވަރަށް ގިނަ ޕާޓީތައް، ވަރަށް ގިނަ ސިޔާސީ ޝަހުސިއްޔަތުތައް މަސައްކަތްކޮށްފި.\nދިވެހިރާއްޖޭގައި ސިޔާސީ ޕާޓީތައް އުފެދުނީ 2005 ވަނަ އަހަރުގައި، މި ވިދާޅުވާ އިސްލާހުގެ ނަމުގައި. އިސްލާހުގެ ނަންފިލާގަނޑުގެ ދަށުގައި 2005 ވަނަ އަހަރުން ފެށިގެން މިއަދާ ހަމައަށް ދިވެހިރާއްޖެ މިކުރި 16 އަހަރުގެ ތެރޭގައި ދިވެހިރާއްޖެ އިސްލާހެއްވެސް ނުވި އަދި ދިވެހިރާއްޖެއަށް އެކަށިގެންވާ ބަދަލެއްވެސް ނާދެ.\nއެހެންވެ އަޅުގަނޑުމެން ޑީއެންއޭ މި ވަކާލާތު ކުރަނީ ދިވެހިރާއްޖެ ޓްރާންސްފޯމްކުރަން. މުޅި އެއްކޮށް އަޅުގަނޑުމެންގެ ހުރިހާ ކަމެއް ބަދަލުކުރަން. އެއީ ސިޔާސީ ކަންކަން، އިގްތިސޯދީ ކަންކަން، އިޖުތިމާއީ ކަންކަން، ސިއްހީ ކަންކަން. އެހެންވީމަ މި ދަންނަވާ ޓްރާންސްފޯމްތަކުގައި އަޅުގަނޑުމެން ކުރަން ހުރި މަސައްކަތްތަކުގެ ތެރޭގައި އެންމެ މުހިއްމު އެއް ކަމަކީ އަޅުގަނޑުމެން ސިޔާސީ ބެޓްލް އެއް ވިން ކުރުން. އެ 2023 ވަނަ އަހަރު އަޅުގަނޑުމެންނާ ބައްދަލުކުރާ ސިޔާސީ ބެޓްލް ވިން ކުރުން.\nސިޔާސީ އިންތިހާބެއްގައި ވާދަކޮށް އިންތިހާބު ކާމިޔާބުކޮށްގެން މެނުވީ އެއްވެސް ބަދަލެއް، އެއްވެސް ޓްރާންސްފޮމޭޝަނެއް ދިވެހިރާއްޖެއަކަށް ނުގެނެވޭނެ. އެހެންވީމަ ފުރަތަމަ ބެޓްލް އޮތީ އަޅުގަނޑުމެންނަށް 2023 ވަނަ އަހަރުގައި. އިރާދަކުރެއްވިއްޔާ 2023 ވަނަ އަހަރު ވިން ކުރުމަށްޓަކައި އަޅުގަނޑުމެން ކުރަން ޖެހޭ ހުރިހާ ކަމެއް ކުރާނަން. މިހާރު މިވަނީ ޑީއެންއޭ ލޯންޗްކުރެވި ޑީއެންއޭގެ މަސައްކަތްތައް އަޅުގަނޑުމެންނަށް ފެށިފައި. ކުރިއަށް އޮތް ތަނުގައި ދިވެހިރާއްޖެ ކަންބޮޑުވާ މުހިއްމު ކަންކަމާ ބެހޭގޮތުން އަޅުގަނޑުމެން ޕަބްލިކާ ވާހަކަދައްކަވަމުން ގެންދާނަން.\nއެންމެ ހާއްސަގޮތެއްގައި އަޅުގަނޑުމެން އާންމު ރައްޔިތުންނާ ހަމައަށް ގެނެސްދޭނީ ތަފާތަކީ ކޮބާތޯ ޑީއެންއޭއާއި އެހެނިހެން ސިޔާސީ ޕާޓީތަކާ ހުރި ތަފާތަކީ ކޮބާތޯ. އަޅުގަނޑުމެން މި ވަކާލާތު ކުރަނީ ދިވެހިރާއްޖޭގައި ލީޑްކުރަން ޖެހޭނީ ތިން ސިފައެއް ލިބިގެންވާ ސިޔާސީ ލީޑަރުންތަކެއް.\nފުރަތަމަ ސިފައަކީ ތައުލީމީގޮތުން ފުންނާބު އުސްވާންވާނެ. ދެވަނަ ކަމަކީ ތަޖުރިބާ ހުންނަން ވާނެ. ތިންވަނަ ކަމަކީ ފަސްބައި ސާފުވާން ވާނެ. އެހެންވީމަ ޑީއެންއޭގެ ކުރީ ސަފުން ތިބޭފުޅުންނަށް އަބަދުވެސް ފެންނާނީ މި ދަންނަވާ ތިން ސިފަ ފުރިހަމަ ވެފައިވާ ބޭފުޅުން. އެހެންވީމާ މި ތިން ސިފައިގެ މައްޗަށް އެކުލެވޭ ޑްރީމް ޓީމެއް އަޅުގަނޑު މި އެކުލަވާލަނީ. ޑްރީމް ޓީމެކޭ މި ދަންނަވަނީ ދިވެހިރާއްޖެ ޓްރާންސްފޯމް ކުރުމަށް، ދިވެހިރާއްޖެ އެއްކޮށް ބަދަލުކުރުމަށް ބޭނުންވާ ޓީމެއް. އެހެންވީމަ ކުރިއަށް އޮތް ދެ އަހަރުގެ ތެރޭގައި ތިބޭފުޅުންނަށް ފެނިގެންދާނީ އަޅުގަނޑުމެން ދިވެހިރާއްޖެއަށް ގެންނަން ބޭނުންވާ ބޮޑުބަދަލުގައި. މި ބަދަލު އަންނާނީ ކިހިނެއްތޯ، އެ ބަދަލު އައުމުން ދިވެހިރާއްޖެ ފެންނާނީ ކޮން ގޮތަކަށްތޯ ބެހޭގޮތުން އަޅުގަނޑުމެން ގެނެސްދޭ ވިޝަންތައް ފެންނާނެ. ސިޔާސީ ހަރަކާތްތައް ފެންނާނެ. ޕަބްލިކް ރެލީސްތައް ފެންނާނެ. އެހެން ހުރިހާ ހަރަކާތްތަކެއް ފެންނާނެ. އެންމެ އިންޗިއެއްވެސް ރާއްޖޭގެ އެހެން ސިޔާސީ ޕާޓީތަކަށް އަޅުގަނޑުމެން ނުދޭނަން،“\nކޮބާތޯ އެމްޑީޕީ އާއި ޕީޕީއެމް އާއި ދޭތެރޭ އުމަރުގެ ހިޔާލަކީ؟\n”ވަރަށް ބޮޑަށް ފްރަސްޓޭޓެޑް ވެއްޖެ އަސްލުގަ، ދިވެހިރައްޔުން އެމްޑީޕީއާ ދޭތެރޭގައިވެސް. އަދި ޕީޕީއެމްއާ ދޭތެރޭގައިވެސް. މި ދެ ޕާޓީއަށްވެސް ދިވެހި ރައްޔިތުން ދީފި 3/2 މެޖޯރިޓީ ޕާލަމެންޓްގެ. ސަރުކާރާއި 3/2 މެޖޯރިޓީ ދެ ޕާޓީއަށްވެސް ދީ، ދެ ޕާޓީވެސް ޓެސްޓްކުރެވިއްޖެ. ޓެސްޓް ކުރެވުނުއިރު ދެ ޕާޓީގެ ނަތީޖާވެސް ވަރަށް ތަފާތު، ވަރަށް ދަށްކޮށް އޮތީ. ދެން މިހާރު މި ހިނގަނީ އެމްޑީޕީ ސަރުކާރު. އެމްޑީޕީ ސަރުކާރު ވަރަށް ބޮޑަށް ސިފަކުރެވެނީ އެތެރޭގެ ތަޅާފޮޅުމަކަށް ގޮސް އޮތް މަންޒަރު. އެއީ ރައީސް ނަޝީދާއި އިބްރާހީމް މުހައްމަދު ސޯލިހާ ދެމެދު ވަރަށް ބޮޑު ހަނގުރާމައެއް ފެށިގެން އެ ހިނގަނީ. އެ ހަނގުރާމަ ދާނެ ވަރަށް ބާރަށް. އެ މަންޒަރު ދުށިން ޕީޕީއެމްގެ ތެރޭގައިވެސް. ރައީސް ޔާމީން އާއި ރައީސް މައުމޫން އާ ދެމެދުގައިވެސް އެގޮތަށް ކަންތައް ހިނގައި ދިޔަ މަންޒަރު އަޅުގަނޑުމެނަށް ފެނިއްޖެ.\nއެހެންވީމަ ރައީސް ޔާމީން ވެރިކަމަށް ވަޑައިގަތީވެސް ރައީސް މައުމޫންގެ ތާއީދުގައި. ރައީސް އިބްރާހީމް މުހައްމަދު ސޯލިހު ރައީސްކަމަށް ވަޑައިގަތީވެސް ރައީސް ނަޝީދުގެ ތާއީދުގައ. އެހެންކަމުން އެއްވެސް ބޭފުޅެއް ވަޑައިގަތީ އަމިއްލަ ފައިންޕުޅުން ހިންގަވާފައެއް ނޫން. އެހެންވީމަ ނުކުންނަ މައްސަލައެއް މިހާރު ނިކުމެގެން މިއުޅެނީ. އިރާދަކުރެއްވިއްޔާ ޑީއެންއޭއިން އަންނަ ލީޑަރެއް އަންނާނީ އެމީހެއްގެ އަމިއްލަ ފައިމަތީގައި، މީހެއްގެ ކޮނޑަކު ނޫން އަންނާނީ. އެހެންވީމާ ތަފާތުވާނެ އަޅުގަނޑުމެން ގެނެސްދޭ ސަރުކާރު.\nއަޅުގަނޑަށް ފެންނަގޮތުގައި އެމްޑީޕީ ސަރުކާރު ވަނީ ވަރަށް ބޮޑަށް ފެއިލް ވެފައި. އެމީހުން، ތިމަންނަމެން ނުކުރާނަމޭ ބުނި ހުރިހާ ކަމެއް ކޮށް، ކޮރަޕްޝަނާވެސް ދިމާލަށް ދަތުރުކޮށް އަދި ގަވާނެންސްއިންވެސް ވަރަށް ބޮޑަށް ފެއިލް ވެފައި. އެހެންކަމުން އިންތިހާބުން އެކަން ފެނިގެންދާނެ.\nދެން އޮތީ ރާއްޖޭގެ އިދިކޮޅު ޕާޓީ ޕީޕީއެމް. ޕީޕީއެމްއަކަށް އިދިކޮޅު ޕާޓީގެ ދައުރު ސީދާ އަދައެއް ނުކުރެވޭ. އެޕާޓީގެ ލީޑަރު ޖަލުގައި ހުރީމައި އެޕާޓީގެ ދައުރު އަދާ ނުކުރެވެނީ. އެހެންވީމަ ވަރަށް ބޮޑަށް ވީކް ވެފައި އަޅުގަނޑުމެންގެ ޕޮލިޓިކަލް ސިސްޓަމް މިއޮތީ. ޑީއެންއޭއަށް ވަރަށް ބޮޑު ޖާގަ އެބައޮތް، މެދުން ކުޅެން. އިރާދަކުރެއްވިއްޔާ އަޅުގަނޑުމެން މެދުން މަތިކޮށާނަން. މެދުން ކޮށާ މަގުގައި ޑީއެންއޭ ކާމިޔާބުކުރާނަން،“\nވެންޓިލޭޓަރު ކޮރަޕްޝަންގެ ވާހަކަ މިހާ ގަދައަށް މި ދެކެވެނީ ކީއްވެތޯ؟\n”އަޅުގަނޑު ދެކޭގޮތުގައި މި ވެންޓިލޭޓަރުގެ ވާހަކައަކީ އެމީހުންގެ އެތެރޭގެ ހަނގުރާމައަކަށް ނަގައިގެން އުޅޭ އެއްޗެއް އެ އެއްޗަކީ. އެއަށްވުރެ މާބޮޑު ކޮރަޕްޝަނެއް ނޫންތޯ އެމްއެމްޕީއާރުސީ ކޮރަޕްޝަން އަކީ. މިހާރު އެމްއެމްޕީއާރުސީ ކޮރަޕްޝަން އަކީ ހަމައެކަނި ހިސާބު ކިތާބުން ދައްކާގޮތުގައި 1.2 ބިލިއަން ރުފިޔާގެ ކޮރަޕްޝަންގެ ވާހަކައެއް މި ދައްކަވަނީ. ވެންޓިލޭޓަރު ކޮރަޕްޝަން އަކީ ގާތްގަނޑަކަށް ދެތިން މިލިއަން ރުފިޔާގެ ކޮރަޕްޝަންގެ ވާހަކަ އެ ދައްކަވަނީ. އެކަމު ވެންޓިލޭޓަރުގެ ވާހަކަ ނަގައިގެން ނަޝީދު އެވަރަކަށް އެ ދައްކަވަނީ އެއީ އިބްރާހީމް މުހައްމަދު ސޯލިހާއި ރައީސް ނަޝީދާ ދޭތެރޭ ހިނގާ ހަނގުރާމައިގެ ރަނގަޅު ބަޑިބޭހަކަށް ބޭނުންކުރަން. އެއީ އެއްވެސް ގޮތެއްގައި ދިވެހިރާއްޖެއަށް ބޮޑު މައްސަލައަކަށް ވެގެނެއް ނޫން.\nރާއްޖޭގައި ދިމާވި އެންމެ ބޮޑު ކޮރަޕްޝަންގެ މައްސަލައަކީ އެމްއެމްޕީއާރުސީގެ ކޮރަޕްޝަންގެ މައްސަލަ. އެ މައްސަލައިގައި 1.2 ބިލިއަން ރުފިޔާގެ ހިޔާނާތެއް މިއުޅެނީ. މީގައި ވަނީ ރާއްޖޭގެ ދެ ޕާޓީގެ ގައިގައިވެސް ހޭކިފައި. އެހެންވީމާ މިވާހަކަ ނުދައްކާ، ހަމައެކަނި ވެންޓިލޭޓަރުގެ ވާހަކަ އެ ދައްކަވަނީ ނަޝީދާއި އިބްރާހީމް މުހައްމަދު ސޯލިހާ ދެމެދުގައި ބަޑި ބޭހަށް ބޭނުންކުރަން ދައްކާ ވާހަކައަކަށް.\nމިއީ އަޅުގަނޑު އެހާ ކަންބޮޑުވާ ކަމެއް ނޫން. އަޅުގަނޑު ކަންބޮޑުވަނީ އެމްއެމްޕީއާރުސީގެ މައްސަލަ. އެމްއެމްޕީއާރުސީގެ މައްސަލައިގައި އެންމެ ބޮޑަށް ހިޔާނަތްތެރިވި މީހާ އޮތީ ގޭ ބަންދުގައި ބަހައްޓާފައި. އެ މައްސަލައިގައި ޖަލުގައި ބަހައްޓަވާފައިވަނީ އެންމެ ބޭފުޅެއް. އެއީ ރައީސް ޔާމީން އެކަނި.\nމިއީ އެއްބަޔަކު ވައްކަންކޮށްފައި ބައިއެޅިއިރުގައި ދެ ބަޔަށްވެސް ބައި އަޅައިގެން ކަންކޮށްފައި އޮތީ. އެކަމާ ބެހޭގޮތުން ވާހަކަ ދައްކާނެ، އަޑު އުފުލާނެ ޕާލަމެންޓް މެމްބަރެއްވެސް ނެތް އަދި އެހެން ބަޔަކުވެސް ނެތް އެކަމާ ބެހޭ. ދިވެހިރާއްޖޭގެ ހަގީގީ ކޮރަޕްޝަންގެ ކޭސްއަކީ އެމްއެމްޕީއާރުސީ ކޭސް. އެ ކޭސްގެ ވާހަކަ އަޅުގަނޑުމެން ދައްކަން ޖެހޭނީ. އެ ފައިސާ ނުލިބިގެން ދައްކަން ޖެހޭނީ. މި ސަރުކާރުން ވެރިކަމަށް އައީ އެ ވާހަކަ ވަރަށް ބޮޑަށް ދައްކަމުން. އަދި ސަރުކާރު އައިތާ ކައިރީގައި ބުނި 200 މީހުންގެ ލިސްޓެއް އޮތް ވާހަކަވެސް. ކޮބާތޯ އެ 200 މީހުންގެ ލިސްޓު މިހާރު؟ ކިތައް މީހުންގެ މައްޗަށް ދައުވާ އުފުލިއްޖެތޯ؟ ކިތައް މީހުންގެ މައްޗަށްތޯ ކޯޓުގެ މައްސަލަ ހިނގަނީ؟ ގައިގަނޑަކަށް ދެބައިގަނޑަށް ދުއްވެނީ ސަރުކާރު. ދުއްވިއިރު އަދިއެއް އެމްއެމްޕީއާރުސީ މައްސަލަ، އެއްވެސް ކޮޅެއްގައި ނުޖެހޭ. އަޅުގަނޑު ވަރަށް ޔަގީންކަމާއެކު މި ދަންނަވަނީ ނުވެސް ޖައްސާނެ. ސަބަބަކީ އެމްއެމްޕީއާރުސީ މައްސަލަ ކޮޅެއްގައި ޖެހިއްޖެނަމަ އެމްޑީޕީ ސަރުކާރުގައި ތިބި ބޭފުޅުންވެސް އިދިކޮޅުގައި ތިއްބެވި ބޭފުޅުންވެސް، ހުރިހާ ބޭފުޅުން އޭގައި ހޭކި ހަލާކުވެގެންދާނެ. އެހެންވީމާ ސަރުކާރަށް މިވަގުތު އެންމެ ރަނގަޅީ ޕީޕީއެމްއާ އެމްޑީޕީއާ ގުޅިގެން މި ވާހަކަ ނުދައްކާ ތިބިއްޔާ. އެހެންވީމާ ޑީއެންއޭ މި އަންނަން ޖެހެނީ. ޑީއެންއޭގައި އަޅުގަނޑުމެން މި ދައްކާ ވާހަކައަކީ ކޮންމެ ބަޔަކު ކޮރަޕްޝަން ހިންގި ނަމަވެސް ކޮރަޕްޝަން ނައްތާލަން ޖެހޭނެ ވާހަކަ. އެއީ އެމްޑީޕީއިން ހިންގި ނަމަވެސް. ޕީޕީއެމްއިން ހިންގި ނަމަވެސް ކޮރަޕްޝަން ނައްތާލަން ޖެހޭނެ ވާހަކަ. އެހެންވީމަ ރާއްޖޭގައި ހިނގި އެންމެ ބޮޑު ކޮރަޕްޝަން ކޭސް އަކީ އެމްއެމްޕީއާރުސީ ކޭސް. ވެންޓިލޭޓަރު ކޭސްއަކީ އެ ކޭސްއާ ބަލާއިރު ކައިރިކުރާ އެއްޗެއްވެސް ނޫން،“\nއުމަރު އާއްމު ކުރެއްވި ޔޫޓީއެފް އެގްރީމަންޓް އަކީ ސައްހަ ލިޔެކިޔުން ތަކެއް ނޫން ކަމަށް ސަރުކާރުން ވަނީ ބުނެފަ. މިކަމާއި ގުޅިގެން ކީކޭތޯ ވިދާޅުވާނީ؟\n”ފުރަތަމަ ކަމަކަށް އަޅުގަނޑު ޕަބްލިކާ ހަމައަށް ގެނެސްދިން ޔޫޓީއެފްގެ އެގްރީމެންޓަކީ އިންޑިއާ ސަރުކާރުން ދިވެހިރާއްޖެއަށް ފޮނުވި އެއްބަސްވުން ޑްރާފްޓްކޮށްފައި ފޮނުވިތަނުން އޮތް ގޮތަށް. ހަމަ އޭގެ ސްކޭން ކޮޕީ. އެހެންވީމަ އެއީ ދޮގެއް ކަމަށް ބުނާ ކަމަށްވާނަމަ އަސްލު ޖެހޭނީ ދައްކާލަން. އަޅުގަނޑު އެދެން އަސްލު ދައްކާލަން.\nނުވަތަ އަޅުގަނޑު ގެނައި އެތި އެއީ ޑްރާފްޓް ނޫން ކަމަށް އިންޑިއަން ހައި ކޮމިޝަނުން ބުނަންވާނެ. މީގެ ނުކުތާއަކީ، މިއީ ޑްރާފްޓްތޯ ނުވަތަ ނޫންތޯ އެއް ނޫން، މީގައި އޮތީ ކޯއްޗެއްތޯ.\nއިންޑިއާ ސަރުކާރުން ބޭނުންވަނީ ދިވެހިރާއްޖޭގައި މިލިޓަރީ ބޭސްއެއް ގާއިމުކުރަން. އެހެންވީމައި އެކަން އެ އެއްބަސްވުމުން ވަރަށް ރަނގަޅަށް ސާފުވެއްޖެ ކޮން ކަމެއްކަން ބޭނުންވަނީ. އެހެންވީމާ އެ ލެންސުން އަޅުގަނޑުމެން ބަލާއިރުގައި އައްޑޫ އަތޮޅުގައި ބާއްވާފައިވާ ހެލިކޮޕްޓަރާއި އައްޑޫ އަތޮޅުގައި އަޅަމުން ގެންދާ ޕޮލިސް ޓްރެއިނިން ސްކޫލާއި ހަނިމާދޫގައި ބާއްވާފައިވާ ޑޯނިއާ މަތިންދާ ބޯޓާއި އެއާއެކުގައި ތިބި ސިފައިންނާ އަދި ލ. އަތޮޅުގައި ބާއްވާފައި އޮތް ހެލިކޮޕްޓަރާއި އެއާއެކު ތިބި ސިފައިންނާ ޔޫޓީއެފް އެގްރީމެންޓް، މި ހަތަރެތި އެއްކޮށްލާފައި ބަލާލީމައި އަޅުގަނޑުމެންނަށް އެނގޭ އިންޑިއާ ސަރުކާރުން ބޭނުންވަނީ ދިވެހިރާއްޖޭގައި މިލިޓަރީ ބޭސްއެއް ގާއިމުކުރަން ކަމާއި، ރާއްޖޭގެ ހަތަރު ފަރާތެއްގައި އެހެން ނަމެއްގައި ވަލު ދޮރާށިން ފައިބައިގެންކަން. މިއީ އަޅުގަނޑުމެން ކަންބޮޑުވާ ކަމަކީ.\nހަމައެކަނި ޔޫޓީއެފް އެގްރީމެންޓް އަޅުގަނޑުމެން ބަލަން ވާނީ އައިސޮލޭޓްކޮށް ހަމައެކަނި އެއަކަށް އެކަންޏެއް ނޫން. މިއީ ޗެއިންއެއްގެ ހަތަރު ބޮޅުން އެއް ބޮޅު، ޔޫޓީއެފް އެގްރީމެންޓަކީ. އަޅުގަނޑުމެންގެ ކަންބޮޑުވުމަކީ އިންޑިއާއިން ދިވެހިރާއްޖޭގެ މިނިވަންކަން ގެއްލޭގޮތަށް މިހާބޮޑަށް ދިވެހިރާއްޖެއަށް އެތެރެއަށް ވަތް ވަނުން. ރާއްޖޭގެ ތާރީހުގައި މަލާބާރީން ރާއްޖެ ހިފައިގެން ތިބިއިރުގައި، ތިބި ވަރަށްވުރެވެސް ބޮޑަށް ދިވެހިރާއްޖޭގެ ހަތަރު ސަރަހައްދަކަށް ވަނީމި މިހާރުދެން. ނުވަތަ އެއާ އެއްވަރަށް އިންޑިއާ ސިފައިން މި ވަނީ ވަދެފައި މިހާރު. މިއީ ދިވެހިރާއްޖޭގެ މިނިވަން ކަމަށް އޮތް ވަރަށް ބޮޑު ގޮންޖެހުމެއް މިކަމާ ދެބަސްވާނެ އެއްވެސް ބޭފުޅެއް ނުހުންނާނެ. ބައެއް ބޭފުޅުން ވިދާޅުވެދާނެ މިލިޓަރީ ބޭސްއެއް އޮވެގެން ކިހިނެއްހޭ ވާނީ. އިންޑިއާ ސަރުކާރު މިލިޓަރީ ބޭސްއެއް މިތާ އޮތުން އެއީ އަޅުގަނޑުމެންގެ މިނިވަންކަމަށް އޮތް ވަރަށް ބޮޑު ނުރައްކަލެއް. އެއްވެސް ކުޑަގައުމަކުން ޖެހިގެން އޮންނަ އަވަށްޓެރި ބޮޑު ގައުމުގެ މިލިޓަރީ ބޭސް ބަހައްޓާނެ ޖާގައެއް ނުދޭނެ. މާދުރު އެހެން ގައުމެއްގެ މިލިޓަރީ ބޭސް އެއް ބާއްވަފާނެ.. އަވަށްޓެރި ގައުމެއްގެ މިލިޓަރީ ބޭސްއެއް ނުބާއްވާނެ. އެމީހެއް ގޯހެއް ހަދާފާނެތީ. މިހާރު އިންޑިއާއަށް ރާއްޖޭގެ ހަތަރު ސަރަހައްދަކަށް ފައިބާތިބުމުންނާއި އަޅުގަނޑު ނެރުނު އެގްރީމެންޓް ވަރަށް ސާފުވޭ އިންޑިއާއިން ބޭނުންވަނީ ރާއްޖޭގައި މިލިޓަރީ ބޭސްއެއް ގާއިމުކުރަންކަން. މިހާރު ހަތަރު ސަރަހައްދަކަށް ފައިބާ ތިބުން އެއީ ފޭސް ވަން،“\nރާއްޖެއަށް ގެނައި ޕާޓީ ސިސްޓަމްގެ ސަބަބުން ގައުމަށް އޭގެން ފައިދާތަކެއް ވީކަމަށް މަނިކުފާނު ގަބޫލްފުޅު ކުރައްވަންތޯ؟\n”އަޅުގަނޑު ފާހަގަކޮށް ދަންނަވާލާނަން،ރާއްޖޭގައި ސިޔާސީ ޕާޓީތައް ވެރިކަން ކުރަން ފެށިއިރުން ފެށިގެން މިއަދާ ހަމައަށް މިވީ 16 އަހަރު ދުވަހުގައި ރާއްޖެއަށް ގެއްލިގެން ދިޔަ ހަރު މުދަލާއި ދިވެހިރާއްޖޭގެ ތިޖޫރީއިން ގެއްލިގެން ދިޔަ ފައިސާއަށް ދައުލަތުގެ ތެރޭގައި މަސައްކަތް ކުރަން ތިބި ގާބިލު، ހަރުދަނާ ބޭފުޅުން ދޫކޮށް ދިޔަ ދިޔުން އަޅުގަނޑުމެން އެ 16 އަހަރާއި އޭގެ ކުރީން ހިނގާ ދިޔަ 50 އަހަރާއި އަޅާ ބަލާއިރުވެސް ނުބައްދަލު އިނގޭތޯ. ވަރަށް ބޮޑު ގެއްލުން، ސިޔާސީ ޕާޓީ އައިސްގެން ދީފި. ސިޔާސީ ޕާޓީތައް އައުމަށްފަހު ދިވެހިރާއްޖޭގެ ސަރުކާރުގެ ތެރެއަށް ވަނީ އެކްޓިވިސްޓުން. ނުކިޔަވާތިބި ތަންދޮރު ނުދަންނަ މީހުން ސަރުކާރު ހިންގުމުގައި. އޭގެ ސަބަބުން ރާއްޖެ ފަހަތަށް ސޮއްސާލަމުން މިދަނީ.\nއެއްގޮތަކަށްވެސް ދިވެހީން، މި ސިޔާސީ ޕާޓީތައް ބުނާހާގޮތަކަށް ވޯޓުދީގެން މިމީހުން ޖަހާހާ ބެރަކަށް ނަށާ މިހެން ހަދައިގެން ދިވެހިން ދާނެ ކަމެއް ނެތް. މިހެންވާނަމަ ދިވެހިރާއްޖެއަށް ދުވަހަކުވެސް ކުރިމަގެއް ނުލިބޭނެ. ދިވެހިރާއްޖޭގެ ހުރި ވަސީލަތްތަކަށް ދިވެހިރާއްޖޭގައި ތިބި މީހުންގެ އިންޓެލިޖެންސާއި މީހުންގެ ސިކުނޑީގައި ހުރި ގާބިލުކަން މިހުރިހާ ކަމަކަށް ބަލާނަމަ ރާއްޖެއަކީ 20 އަކަށް އަހަރު ތެރޭގައި ތަރައްގީވފައިވާ ގައުމަކަށް ބަދަލުކުރެވިދާނެ. އެކަމަށް ބޭނުންވަނީ ސްޓްރޯންގް ވަރުގަދަ ލީޑަޝިޕެއް. އިރާދަކުރެއްވިއްޔާ ޑީއެންއޭއިން އެ ލީޑާޝިޕް ގެނެސްދޭނެ.\nފިލައިގެން އުޅުނު މީހަކު ހައްޔަރުވީ މާ ގިނައިން ކައްކާތީ!


Thahgeegu kuranee Fandiyaaru Hassan ge Rilwan aa gulhey mahsala\nފަނޑިޔާރު ހަސަން އަލީ: އޭނާއާ ގުޅޭ މައްސަލައެއް ދަނީ ބަލަމުން - ފޮޓޯ: އަވަސް\nރިލްވާންގެ ޕާސްޕޯޓެއް ހަދައި، އޭނާ ބޭރަށް ދިޔަ ކަމަށް ދައްކައި އެންޑީޓީވީ ފަދަ ޗެނަލަކުން ރިލްވާން މަރުވި ކަމުގެ ހަބަރު ގެނެވިދާނެ ކަމަށް އެ ދެ ފުލުހުން ބުނި ކަމަށް ބަޔާނާ ހަވާލާދީ ރިޕޯޓްގައިވެ އެވެ. އެ ދެ ފުލުހުން އެކަމުގައި އުޅުނީ "ވެރިޔާ" ބުނެގެންނެވެ. ނަމަވެސް އެ ވެރިޔާގެ މައުލޫމާތެއް ކޮމިޝަނަށް ނުހޯދުނެވެ.\nފަނޑިޔާރު ހަސަން އަލީއަކީ މިދިޔަ ސަރުކާރުގައި ސިޔާސީ މަގާމުތައް ފުރުއްވި ބޭފުޅެކެވެ. އޭނާ ފަނޑިޔާރު ކަމުގެ މަގާމަށް ވަޑައިގެންނެވީ ވެސް ސިޔާސީ މަގާމެއް ދޫކޮށްލެވިތާ ކުޑަ ދުވަސްކޮޅެއްގެ ތެރޭގަ އެވެ. އެއީ މިދިޔަ އަހަރުގެ މާޗް މަހުގެ ތެރޭގަ އެވެ.\nމީގެކުރިން ވެސް ޖޭއެސްސީއިން ވަނީ ފަނޑިޔާރު ހަސަން އަލީގެ މައްސަލައެއް ބަލަން ނިންމައި އެކަމަށް ކޮމެޓީއެއް އެކުލަވާލާފަ އެވެ. ހަސަން އަލީގެ އާ މައްސަލަ ވެސް ބަލަން ފޮނުވީ ހަމަ އެ ކޮމެޓީއަށެވެ.\nއެ ކޮމެޓީގައި ހިމެނިވަޑައިގަންނަވަނީ ޖޭއެސްސީގެ ނައިބު ރައީސް މަސްތޫރު ހުސްނީ އާއި އެ ކޮމިޝަންގެ މެމްބަރު މުހައްމަދު އީސާފުޅުގެ އިތުރުން ބަންޑާރަ ނައިބު އިބްރާހިމް ރިފްއަތެވެ.\nފަނޑިޔާރު ހަސަން އަލީއަށް ވަރަށް ބޮޑަށް ފާޑުވިދާޅުވެ މިފަހުން އެމްޑީޕީގެ ޕީޖީ ލީޑަރު އާދަމް އާޒިމް ވެސް ވަނީ ވާހަކަ ދައްކަވާފަ އެވެ. އެގޮތުން އޭނާ މަގާމުގައި ހުރުމަކީ ލަދުވެތި ކަމެއް ކަމަށް ވެސް އާޒިމް ސިފަ ކުރައްވާފައިވެ އެވެ.\nރިލްވާން މަރާލި މައްސަލާގެ ތަހުގީގު ކުރިއަށްދާއިރު އެ ތަހުގީގުގެ މައްޗަށް ބިނާކޮށް ދައުވާ ކުރުމުގެ މަސައްކަތްތައް މިހާރު ޕީޖީ އޮފީހުން ކޮމިޝަނާއެކު ދަނީ ކުރަމުންނެވެ. އެ މައްސަލާގައި މިހާތަނަށް 15 މީހެއްގެ ޕާސްޕޯޓް ވެސް ވަނީ ހިފަހައްޓާފަ އެވެ.\nއަހުމަދު ރިލްވާން ހައިކޯޓް ޖޭއެސްސީ


ޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް | Jazeera\tޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް - Jazeera\nޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް\nމުޙައްމަދު ޤާސިމް October 27, 2019 80 views0\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ކްރިސްޓިއަން ޕުލިސިޗްގެ ހެޓްރިކާއެކު ބާންލޭ އަތުން 4-2 އިން ޗެލްސީ މޮޅުވިއިރު، އެންމެ ފަހުގެ ޗެމްޕިއަން މެންޗެސްޓާ ސިޓީ ވަނީ އަމިއްލަ ދަނޑުގައި 3-0 އިން އެސްޓަން ވިލާ ބަލިކުރުމަށްފަހު އަލުން ތާވަލްގެ ދެވަނަ އަށް ޖެހިލާފައެވެ.\nރޭގެ މެޗުތަކަށްފަހު ލީގުގެ އެއްވަނައިގައި 25 ޕޮއިންޓާއެކު އަދިވެސް އޮތީ ލިވަޕޫލެވެ. އޭގެ ތިން ޕޮއިންޓް ފަހަތުން ސިޓީ ދެވަނައިގައި އޮތްއިރު، ލެސްޓާ ސިޓީ އޮތީ 20 ޕޮއިންޓާއެކު ތިންވަނައިގައެވެ. ހަތަރުވަނައިގައި އޮތް ޗެލްސީ އަށް 20 ޕޮއިންޓް ލިބިފައިވާއިރު، ލެސްޓާ އަށް ކުރިލިބެނީ ގޯލްގެތަފާތުންނެވެ.\nބާންލޭގެ ޓާފް މޫ ގައި ރޭ ކުޅުނު މެޗުގެ ފުރަތަމަ ހާފުގައި ޗެލްސީން ވަނީ ދެލަނޑުގެ ލީޑެއް ނަގާފައެވެ. އެގޮތުން، މެޗުގެ 21 ވަނަ މިނެޓުގައި ޕުލިސިޗްގެ ލަނޑުން އެ ޓީމު ލީޑްނެގިއިރު، މި ހާފުގެ އެންމެ ފަހު މިނެޓުގައި އޭނާ ވަނީ އިތުރު ލަނޑެއްޖަހައި ނަތީޖާ 2-0 އަށް ބަދަލުކޮށްލާފައެވެ.\nދެވަނަ ހާފުގެ ކުޅުން ފެށިތާ 11 ވަރަކަށް މިނެޓުގެތެރޭގައި މޭސަން މައުންޓް ނަގައިދިން ހުރަހަކުން ލިބުނު ބޯޅައެއް ވަރަށް ރީއްޗަށް ބޮލުން ގޯލްގެ ތެރެއަށް ފޮނުވާލައިގެން ޕުލިސިޗް ހެޓްރިކް ފުރިހަމަކުރިއެވެ. މިއާއެކު ޕުލިސިޗް ވެފައިވަނީ ކުރިން ފުލަމް އާއި ޓޮޓެންހަމް އަށް ކުޅުނު އެމެރިކާގެ ކްލިންޓް ޑެމްޕްސީ އަށް ފަހު ޕްރިމިއާ ލީގުގައި ހެޓްރިކް ހެދި އެމެރިކާ އަށް ނިސްބަތްވާ ފުރަތަމަ ކުޅުންތެރިޔާ އެވެ. ޗެލްސީގެ ފަހު ލަނޑު، 58 ވަނަ މިނެޓުގައި ވިލިއަން ޖެހިއިރު، މެޗުގެ އެންމެ ފަހު ހަތަރު މިނެޓުގެތެރޭގައި ބާންލޭގެ ޖޭ ރޮޑްރިގޭޒް އާއި ޑްވައިޓް މެކްނީލް ވައްދާލި ގޯލްތަކުން ފަރަގުކުޑަކުރިއެވެ.\nސިޓީގެ އިއްތިހާދު ސްޓޭޑިއަމްގައި ރޭ ކުޅުނު މެޗުގައި އެސްޓަން ވިލާ ވަނީ ފުރަތަމަ ހާފުގައި އެ ޓީމުން ގޯލެއް ކާމިޔާބުކުރިޔަނުދީ ހިފަހައްޓާފައެވެ. އެހެންނަމަވެސް، މެޗުގެ ދެވަނަ ހާފުގެ ކުޅުން ފެށިތާ މިނެޓެއްގެތެރޭގައި އިނގިރޭސި ވިންގާ ރަހީމް ސްޓާލިން ވަނީ ސިޓީ އަށް ލީޑްނަގައިދީފައެވެ.\nއޭގެފަހުން، މެޗުގެ 65 އާއި 70 ވަނަ މިނެޓުގައި ޑޭވިޑް ސިލްވާ އާއި އިލްކާއި ގުންޑޮގަން ކާމިޔާބުކުރި ގޯލްތަކާއެކު ސިޓީން ތިން ޕޮއިންޓް ކަށަވަރުކުރިއިރު، މެޗު ނިމެން ތިން މިނެޓަށްވެފައިވަނިކޮށް އެ ޓީމުގެ ބްރެޒިލް މިޑްފީލްޑަރު ފެނާންޑީނިއޯ އަށް ދެވަނަ ރީނދޫ ކާޑާއެކު ރަތެއް ދެއްކުމުން ސިޓީން މެޗު ނިންމާލީ 10 ކުޅުންތެރިންނާއެކުއެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، އެވަޓަން އަތުން ފަހަތުން އަރައި 3-2 އިން ބްރައިޓަން ހޯވް އެންޑް އެލްބިއަން މޮޅުވިއިރު، ޝެފީލްޑް ޔުނައިޓެޑް ވަނީ 1-1 އިން ވެސްޓް ހޭމް ޔުނައިޓެޑާ އެއްވަރުކޮށްފައެވެ. މީގެއިތުރުން، ވަޓްފޯޑްއާ ދެކޮޅަށް ބޯންމައުތު ކުޅުނު މެޗު ނިމުނީ ދެ ޓީމަށް ލަނޑެއްނުޖެހި އެއްވަރުވެގެންނެވެ.\nމި މުބާރާތުގައި މިއަދު ކުޅުމަށް ހަމަޖެހިފައިވާ މެޗުތަކުގެތެރޭގައި، ލިވަޕޫލްއާ ޓޮޓެންހަމް ހޮޓްސްޕާ ބައްދަލުކުރާ މެޗުގެ އިތުރުން ނޯވިޗް ސިޓީއާ ދެކޮޅަށް މެންޗެސްޓާ ޔުނައިޓެޑް ކުޅޭ މެޗު ފާހަގަކޮށްލެވެއެވެ. މި ދެ މެޗުވެސް ފެށުމަށް ހަމަޖެހިފައިވަނީ ރާއްޖޭގަޑިން 21:30 ގައެވެ. ހަމައެގަޑީގައި ކުޅޭ އަނެއް މެޗުގައި އާސެނަލް ނިކުންނާނީ ކްރިސްޓަލް ޕެލަސްއާ ދެކޮޅަށެވެ.


Uthuru Korea aa mashvaraa kuran thayyaaru: America\nއުތުރު ކޮރެއާއާ މަޝްވަރާކުރަން ތައްޔާރު: އެމެރިކާ\nއެމެރިކާގެ ސްޓޭޓް ޑިޕާޓްމަންޓްގެ ތަރުޖަމާން ނެޑް ޕްރައިސް: ޝަރުތަކާ ނުލައި އުތުރު ކޮރެއާއާ މަޝްވަރާކުރާނެ\nއުތުރު ކޮރެއާ އާއެކު މަޝްވަރާ ކުރަން ތައްޔާރު ކަމަށް އެމެރިކާއިން ބުނެފި އެވެ. ސްޓޭޓް ޑިޕާޓްމަންޓްގެ ތަރުޖަމާން ނެޑް ޕްރައިސް ވިދާޅުވީ އެއްވެސް ކަމެއް ޝަރުތު ކުރުމެއް ނެތި އުތުރާއެކު މަޝްވަރާ ކުރާނެ ކަމަށެވެ.\nނެޑް ޕްރައިސް ވިދާޅުވި ގޮތުން އެމެރިކާއިން މިހާރު ވެސް ގެންދަނީ އިންޑޯ ޕެސިފިކް ސަރަހައްދުގެ ބައިވެރިންނާ މަޝްވަރާ ކުރަމުންނެވެ. އެ ސަރަހައްދަކީ ބައިނަލްއަގްވާމީ ދަތުރުފަތުރަށް އަމާން ތަނަކަށް ހެދުމަށް އެމެރިކާއާ ބައިވެރިން މަސައްކަތް ކުރައްވާނެ ކަމަށް ވެސް އޭނާ ވިދާޅުވި އެވެ.\nތަރުޖަމާން މި މޭރުމުން ވާހަކަފުޅު ދެއްކެވުމުގެ ކުރިން ޖަޕާންގެ ބޮޑުވަޒީރު ފުމިއޯ ކިޝިޑާ ވެސް ވަނީ އުތުރާއެކު ގާތް ގުޅުމަކަށް އެދިވަޑައިގަންވާ ކަމަށް ވިދާޅުވެފަ އެވެ. އޭނާ ވިދާޅުވި ގޮތުގައި ގުޅުން ބަދަހި ކުރުމަށް އޮތް އެންމެ ކުރު މަގަކީ މަޝްވަރާ ކުރުމެވެ.\nދެ ކޮރެއާ ދެމެދުގައި 1950 ގައި ހިނގައިދިއަ ހަނގުރާމަ ގިނަ ބަޔަކު ގަބޫލުކުރާ ގޮތުގައި އަދިވެސް ނުނިމެ އެވެ. ދެ ކޮރެއާގައި އާއިލާތައް އަދިވެސް ތާށިވެފައި ތިބިއިރު މި ދެގައުމު ރުއްސަން މިހާތަނަށް ކުރެވެނު މަަސައްކަތަކުން އެދެވޭ ނަތީޖާއެއް ނުނިކުމެ އެވެ.\nއުތުރާ ދެކުނާ ދެމެދު މަޝްރާ ކުރަން އަޅާފައި ހުރި ޓެލެފޯން ހޮޓްލައިންތައް އާދައިގެ ހާލަތަށް ރުޖޫއަކޮށް މަޝްވަރާ ކުރަން ތައްޔާރުވެފައި އޮތުމަކީ ވެސް އެމެރިކާގެ މިޒާޖު ބަދަލުކުރި ސަބަބަކަށް ވެދާނެ އެވެ.\nއެމެރިކާގެ ރައީސް ޖޯ ބައިޑަން އޮކްޓޯބަރު 2020 ގައި ކެމްޕޭން ކުރެއްވިއިރު، ޝަރުތަކާ ނުލައި އުތުރު ކޮރެއާގެ ލީޑަރު ކިމް ޖޮން އުންއާ މަޝްވަރާ ނުކުރައްވާނެ ކަމަށް ވިދާޅުވި އެވެ. އެކަމަކު އުތުރު ކޮރެއާ އާއެކު ގާތް އުޅުމެއް އުފަން ކުރުވޭތޯ އެމެރިކާގެ ވެރިކަމުގައި އެއިރު ހުންނެވި ޑޮނަލްޑް ޓްރަމްޕް ވަނީ ގިނަ މަސައްކަތްތަކެއް ކުރައްވާފަ އެވެ.\nވައިޓް ހައުސްގެ ތަރުޖަމާން ޖެން ސާކީ ވިދާޅުވި ގޮތުގައި އުތުރު ކޮރެއާ އާއެކު އެމެރިކާއިން މަޝްވަރާކުރި ނަމަވެސް އުންމީދަކީ އެ ސަރަހައްދަކީ ނިއުކްލިއާ ހަތިޔާރު ނެތް ސަރަހައްދަކަށް ހެދުމެވެ. އޭނާ ވިދާޅުވީ އެމެރިކާ ދެން މަސައްކަތް ކުރާނީ އުތުރާއެކު ވާހަކަދައްކައިގެން ނިއުކްލިއާ މައްސަލަތަކަށް ހައްލު ހޯދޭތޯ ކަމަށެވެ.\nނިއުކްލިއަ އުތުރު ކޮރެއާ ޑޮނަލްޑް ޓްރަމްޕް + ކިމް ޖޮން އުން ޖޯ ބައިޑަން


Supari: Cancer ah Magufahi Kuruvaa Viha eh | Dhiislam\nސްޕާރީ ކެއުމަކީ އަޅުގަނޑު މެންގެ ތެރެއިން ވަރަށް ގިނަ ބައެއްގެ އާދައެކެވެ. ބައެއް މީހުން އެކަމަށް ދެވިހިފާފައިވާ ކަށީގައި ހަރުލާފައިވާ ކަމެކެވެ. އަނެއްބަޔަކު ސްޕާރީ ކައިއުޅެނީ އަނގައިގެ ރަހަ ހެޔޮވަރުކޮށްލާށެވެ. ޖީބުން ސްޕާރީ ޕެކެޓް ހުސްނުކޮށް ގެންގުޅޭ މީހުންވެސް އަޅުގަނޑު މެންގެ ތެރެއިން މަދެކޭ ނުދެންނެވޭނެއެވެ. މިހާ ބޮޑަށް އަޅުގަނޑުމެން ގަޔާ ވެފައިވާ އެއްޗަކާއި މެދު އަޅުގަނޑު މެންނަށް ވިސްނާލެވެނީ ކިހާ ވަރަކަށް ތޯއެވެ. ފޮށީގެ ބޭރުގައި ކެންސަރު ޖެހޭނެ ވާހަކަ ބޮޑު އަކުރުން ލިޔެފައި އޮންނައިރު ވެސް ސިގިރޭޓު ބުއިން ހުއްޓާ ނުލެވިގެން އެތައް ބަޔަކު އުޅޭއިރު ސްޕާރީ ފަދަ އެއްޗަކުން ހަށިގަނޑަށް ހަޤީގަތުގައިވެސް ލިބެނީ ފައިދާތޯ އަޅުގަނޑު މެންގެ ތެރެއިން ވިސްލާނީ ކިތައް މީހުން ތޯއެވެ.\nހަށިގަނޑަށް ވިހައެއްފަދަ އެއްޗެއް\nސްޕާރީ ކައިމީހުން ސްޕާރީ ކައި އުޅެނީ އެއިގެ މީރު ރަހައިގެ ސަބަބުންނެވެ. އެހެން ނަމަވެސް ކިތަންމެ މީރު ރަހައެއް ލިޔަސް މިއަކީ ހަށިގަނޑަށް އެތެރެކުރެވޭ ވިހައެއް ފަދަ އެއްޗެކެވެ. ސިއްޚީ ދާއިރާގެ ބައެއް މާހިރުން ސްޕާރީއާއި ބެހޭގޮތުން ވިދާޅުވެފައިވާ ގޮތުގައި އަނގަޔަށް ފޮނިރަހަދޭ ސްޕާރީގައި ހިމެނޭ އެއިރޯކޮލައިންގެ ސަބަބުން އަނގައިގެ ހިރުގަނޑު ދުޅަވެ "އޯރަލް ސަބްމިއުކަސް ފައިބްރޯސިސް" ކިޔާ ބައްޔެއް ޖެހުމަށް މަގުފަހިވެއެވެ. މިބަލީގެ ސަބަބުން އަނގަ ހުޅުވަންޖެހޭ ވަރަށް ނުހުޅުވި ކެއުމުގައި ދަތިއުނދަގޫތަކެއް ކުރިމަތިވެގެން ދެއެވެ. އަދި މިކަމުގެ ސަބަބުން ހާއްސަކޮށް ކުޑަކުއްޖެއްނަމަ ކެއުމަށް ބަދަލުތައް އައިސް ރަނގަޅަށް ނުކެވުމުގެ ސަބަބުން ހަށިގަނޑަށް ލިބެންޖެހޭ އެހެން މާއްދާތައް ނުލިބި އެއިގެ ސަބަބުން ކުރިމަތިވާ މައްސަލަތަކަށް ކުއްޖާ ހުށަހެޅިގެން ދެއެވެ.\nމީގެ އިތުރުން ހިރުގަނޑު ހަލާކުވުމުގެ ސަބަބުން ދަތްތަކަށް އެކަމުގެ އަސަރުކޮށް ދަތްތައް ވެރުން ފަދަ ކަންކަން ދިމާވާ ކަމަށްވެސް ސިއްޚީ ދާއިރާގެ ބޭފުޅުން ވިދާޅުވެއެވެ.\nދުނިޔޭގެ ސިއްޚަތު ޖަމިއްޔާ (ޑަބްލިއުއެޗްއޯ) ގެ ދަށުން ހިންގާ އިންޓަރނޭޝަނަލް އޭޖެންސީ ފޮރ ރިސާޗް އޮން ކެންސަރއިން 2004 ވަނަ އަހަރު ބުނެފައިވާ ގޮތުގައި ސްޕާރީގައި ދުންފަތުގައި އެކުލެވޭ ކެންސަރަށް މަގުފަހިކުރުވާ މާއްދާތައް ހިމެނިފައި ނުވި ކަމުގައިވިޔަސް ސްޕާރީގައި ހިމެނޭ މާއްދާތަކުގެ ސަބަބުން ކެންސަރު ޖެހުމަށް މަގުފަހި ކުރުވައެވެ.\nމިއޭޖެންސީގައި މަސައްކަތް ކުރައްވާ ޑޮކްޓަރެއް ކަމުގައިވާ ޑރ އަލޯކް ލަތީ ވިދާޅުވެފައިވާ ގޮތުގައި ސްޕާރީގައި އެކުލެވޭ ދުފުމަށް ބޭނުންކުރާ ފޯއް ކެއުމުގެ ސަބަބުން އަނގަ ތެރެހަލާކުވެ ހިރުގަނޑަށް ދިމާވާ މައްސަލަތަކަކީ ފަރުވާއެއް ހޯދިފައިނުވާ އެކަމުގެ ސަބަބުން ސިއްޚީގޮތުން ހަށިގަނޑަށް ބިރުވެރި އެތައްކަމެއް ކުރިމަތިވާ ކަންކަން ކަމަށެވެ. އަދި ސްޕާރީގައި އެކުލެވޭ އަލްކަލޮއިޑްސް އާއި ޕޮލިފެނޮލްސް ކިޔާ މާއްދާތަކަކީ ކެންސަރު ޖެހުމަށް މަގުފަހިކުރުވާ މާއްދާތަކެއް ކަމަށް ޑރ އަލޯކް ލަތީ ވިދާޅުވިއެވެ،\nސްޕާރީއާއި ގުޅޭގޮތުން ދާދިފަހުން ޑރ ޒިޔާދުގެ ފޭސްބުކް ޕޭޖްގައި ކުރައްވާފައިވާ ޕޯސްޓެއްގައި ވިދާޅުވެފައިވެއެވެ. ސްޕާރީގައި އެކުލެވޭ ސައިކުލަމޭޓަކީ ދިރާސާތަކުން ދައްކާގޮތުގައި ކެންސަރަށް މަގުފަހިކުރުވާ މާއްދާއެކެވެ. މިމާއްދާއަކީ ސިއްޚަތަށް ގެއްލުން ލިބުމަށް މަގުފަހިކުރުވާ މާއްދާއެއް ކަމަށްވުމުން 1969 ވަނަ އަހަރުން ފެށިގެން އެމެރިކާގައިވެސް މަނާ ކޮށްފައިވާ މާއްދާއެކެވެ.\nސްޕާރީއިން ކެންސަރު ފަދަ ނުރައްކާތެރި ބަލިތައް ޖެހުމުގެ އިތުރުން އެހެންވެސް ނުރައްކާތަކާއި ކުރިމަތިލާން ޖެހޭފަހަރުތައް ދިމާވެއެވެ.\nއެގޮތުން ކުޑަކުދިންގެ ޑޮކްޓަރ، ޑރ ފައިސަލް ދާދިފަހުންވަނީ ކުޑަކުދިން އަތުޖެހޭ ހިސާބުގައި ސްޕާރީ ނުބެހެއްޓުމަށް އިރުޝާދު ދެއްވާފައެވެ. ޑރ ފައިސަލް ވިދާޅުވެފައިވަނީ ކުޑަކުއްޖަކު ސްޕާރީ ކަނިކޮށް ނެވާ ހޮޅިއަށް ސްޕާރީގޮސް ތާށިވެ ނޭވާނުލެވުމުގެ ސަބަބުން އެމަޖެންސީގައި ހޭނައްތާ އޮޕަރޭޝަންކޮށް ނޭވާހޮޅިން ސްޕާރީ ނެގޭތޯ މަސައްކަތް ކުރަންޖެހުނު ކަމަށެވެ. އަދި މިފަދަ ހާދިސާއެއްގައި މީގެކުރިން ކުއްޖަކު ނިޔާވި ކަމަށްވެސް ޑރ ފައިސަލް ވިދާޅުވެފައިވެއެވެ.\nފާތިމަތު ސަނާ ޖޫން 5, 2018


BREAKING NEWS: Minister Ali Waheed Ge Mahsala Fuluhun Thahgeeg Kuran Fashaifi - Vaguthu\n3 ހަފްތާ ކުރިން ( ޖުލައި 8, 2020 )\nޓްއަރިޒަމް މިނިސްޓަރު އަލީ ވަހީދު މިނިސްޓްރީގެ މުވައްޒަފުންތަކަކަށް ޖިންސީ ގޯނާ ކޮށްފައިވާ މައްސަލަ ފުލުހުން ތަޙްޤީޤު ކުރަން ފަށައިފިއެވެ.\nފުލުހުން ދެންމެ ވިދާޅުވީ ޓްއަރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާ ކޮށްފައިވާ ކަމުގެ މައްސަލައެއް ފުލުހުންނަށް މިރޭ ހުށަހަޅާފައިވާ ކަމަށެވެ. އެމައްސަލަ ގެންދަނީ ތަޙްޤީޤު ކުރަމުން ކަން ފުލުހުން ކަށަވަރު ކޮށްދެއްވެވިއެވެ.\nރައީސް އޮފީހުގެ ތަރުޖަމާން އިބްރާހިމް ހޫދު ވިދާޅުވީ މަސައްކަތުގެ މާޙައުލުގައި ހިނގައިގެން ނުވާނެފަދަ އަޚްލާގީ މައްސަލަތަކެއް ޓުއަރިޒަމް މިނިސްޓްރީގައި ހިނގާފައިވާ ކަމުގެ ޝަކުވާ އެމިނިސްޓްރީގެ މުވައްޒަފުންތަކެއް ވަނީ ރައީސުލްޖުމްހޫރިއްޔާ އަށާއި ޖެންޑަރ މިނިސްޓްރީ އަށް ހުހަޅާފައި ކަމަށެވެ.\nމިކަމާ ގުޅިގެން މިނިސްޓަރ ޢަލީ ވަޙީދު މަޤާމުން ޢިސްތިއުފާ ދެއްވުމަށް ރައީސުލްޖުމްހޫރިއްޔާ ވަނީ މިރޭ އަންގަވާފައެވެ.\n"ވަގުތު" އަށް މައުލޫމާތު ދެއްވި އޮފިޝަލަކު ކަށަވަރު ކޮށްދެއްވި ގޮތުގައި އެކަކަށް ވުރެ ގިނަ މުވައްޒަފުންނަށް މިނިސްޓަރު އަލީ ވަހީދު ޖިންސީ ފުރައްސާރަ ކޮށްފައިވާ ކަމަށް ބުނެ ފުރަތަމަ މައްސަލަ ހުށަހެޅީ ރައީސް އޮފީހަށެވެ. އެމައުލޫމާތުތައް ހުށަހަޅާފައި ވަނީ "ވިސަލްބްލޯވާ" ޕޯޓަލް މެދުވެރިކޮށެވެ.\nމީގެ ކުރިން ވަނީ އަލީ ވަހީދު ރަހުމަތްތެރިންތަކަކާއި އެކު މިނިސްޓަރު އައިޝަތު ނަހުލާ އާއި ގުޅޭ ގޮތުން ވެސް އަޙްލާޤީ ގޮތުން ވަރަށް ދަށުދަރަޖައިގެ ވާހަކަތައް ދައްކާފައެވެ. އެވާހަކަތަކުގެ އޯޑިއޯ ލީކް ވެފައި ވެއެވެ. އޭގެ ތެރޭގައި ޖިންސީ ފުރައްސާރައިގެ ވާހަކަތައް ވެސް ހިމެނެއެވެ. ނަމަވެސް އެކަމާއި ގުޅިގެން އަލީ ވަހީދާއި މެދު އެއްވެސް ފިޔަވަޅެއް އަޅާފައެއް ނުވެއެވެ.\nމިނިސްޓަރު އަލީ ވަހީދުގެ މައްޗަށް ބޮޑެތި ތުހުމަތުތަކެއް ކުރެވުމުން ވެސް އޭނާ ވަކިކުރުމުގެ ބަދަލުގައި އިސްތިއުފާ ދެއްވަން އެންގެވުމުން ރައީސް ޞާލިހަށް ވަނީ ފާޑުކިޔުން އަމާޒުވެފައެވެ.\nފުލުސް ލޯންޗުގައި ރޯކޮށްލި އަބްދުލް ލަތީފް ހެކި ނައްތާލުމުން ޖަލަށް ލުމަށް ހުކުމްކޮށްފި\nޖުލައި 8, 2020 23:51\nހަމަ މިރޭތަ ހުށަހެޅީ . ނޫނީ ކުރންވެސް ހުށަހޅާފަ ތަ އޮތީ . . މަޤާމު ގެއްލުނީމަ ތިޔަ ބަލަން ފައް ޓަނީ ނޫންތޯ. ދެން ކޮބާތޯ ހޯރަ އިއްބެ އަދި ކޮބާތޯ ސަފާރީ ކުދިން ކޮޅު\nޖުލައި 8, 2020 23:54\nޖުލައި 8, 2020 23:58\nތިޔަކަހަލަ ކަންތައްތަކެއް ހައުސިންގ ގަ ހިނގާ އެބަ އަންހެނަކު އެކަންތައް ކުރަނީ މީ ވެސް ހަމަ ވަރައްބޮޑު ހެރޭސް މަންޓެއް ހިނަގާތަނެއް. ޢަސްލަމް އަދި ސިވިލްސާވިސް ހޭއަރާނީ ކޮން އިރަކުންބާ. ބޮޑު މުސީބާތެއް ލައްވާލީ މިފަހަރު އަސްލަމް މިކަމާ ފުންކޮއް ވިސްނަވާ ނޫނީ ވަރައް ނުރައްކާ ވެދާނެ. މީ ވަރައް ވާހަކަ.\nޖުލައި 9, 2020 00:01\nޕަޓާސް ބަރިއެއް ހެން ކުރިއަށް ގެންދަވާ.އެންމެ ފުކެއްވެސް ދޫނުކުރާތި.....\nޖުލައި 9, 2020 00:31\nސުވާލަކީ ތީ އެމްޑީޕީ މީހެއް ނަމަ އެއްވަނަ ގިޔަރުގަ ތިކަން ދިޔައީސް ބާއޭ؟\nޖުލައި 9, 2020 00:44\nއަވަހެއްނުން ދޯ ލޮލް. ފުލުހުން އެހެން ހުރިހާ ކޭސްތައް ހުއްޓާލާފަ ތިކަމާއެއްނުން އުޅެންވީ.... ޖިންސީ ގޯނާ އަދި ރޭ-ޕްގެ އެހެނިހެން ކޭސްތައް އޮތީ އޮތްތާނގަ\nޖުލައި 9, 2020 01:01\nމިހާރު އަންހުން ކުއްޖަކާ ކުޑަކޮށް ފްރޭންކް ވެލިޔަސް “ޖިންސީ ފުރައްސާރަ...“ ބައެއްފަހަރު ހީވޭ ނަހަމަ ގޮތުގަ މީހުންގެ ބޮލުގަ ދޮގު ތުހުމަތު އަޅުވަން އުޅެނީހެންވެސް ... ދެން ތިއެއް އިނގޭނީ ތަހުޤީގު ނިމުނީމަތާ ދޯ\nއަނެއްކާ ތިޔަކަމެއް ދިމާވި މީހުން މައްސަލަ ފުރަތަމަ ހުށައެޅީ އޮންލައިން ޕޯޓަލްއަކަށް... އެކަން ހިނގިދުވަހު ފުލުހުންނަށް ރިޕޯޓު ކުރަންޖެހޭނެ ދޯ މިހާރު ސީސީޓީވީއެއް އޮތްނަމަވެސް އޮންނާނީ ޑިލީޓުވެފަ އޮޅިގެން\nޖުލައި 9, 2020 11:52\nޖިންސީ ގޯނާ ކުރުން އަންހެނެއްގެ ގައިގަ ނުހައްގުން ހުއްދަ ނެތި އަތް ލުންވެސް އެއީ... ޖިންސީ ގޯނާ ކުރުމަކީ ކޮބައިކަން ދަސް ކޮށް ދޭން ޖެހެނީ ފުރަތަމަ މިތިބަ ބޮޑެތި ފިރިހެނުންނަށް... ކިހާ ދެރަކަމެއް...\nޖުލައި 9, 2020 01:44\nމަޖިލީހުން ތަހްޤީޤު ކުރުމަށް ގޮވާލަން.. މައްސަލަ މަޖިލީހަށް ފޮނުވާ،\nޖުލައި 9, 2020 01:53\nއަލީ ވަހީދު އެކަނިތަށް އިސްތިއުފާ ދޭން ޖެހެނީ؟ ކޮބާ އެމްޑީޕީ ރޯޔަލް ރޭޕިސްޓުން؟ އެމްޑީޕީ ރޯޔަލް ރޭޕިސްޓުން ހިމާޔަތް ކުރާ މީހުންތަށް ވެސް އިސްތިއުފާ ދޭން ޖެހޭ.... އެމްޑީޕީ ރޯޔަލް ރޭޕިސްޓުންގެ މައްސަލަ ބަލާ އިސްތިއުފާ!!!!\nޖުލައި 9, 2020 02:36\nތިޔަމައްސަލަ ހިނދޭނީއެވެ. މައްސަލަ ހިގިޔަސް ހިގާނީ އެމައްސަލަ ދިމާވެގެން އުޅެނީ އެމްޑީޕީއާ ގުޅުންހުރި ކުދިންނަށްވާނަމައެވެ. ކިބޫ ޖިންސީ ޝިކާރައާމެދު ނަފުރަތުކުރާނަމަ ހޯރަ އިއްބެ ދުލެއްނުކުރާނެއެވެ. ރޯލުމަކީ ކިބޫ ހަމްދަރުދީހޯދަންކުރާކަމެއްކަންހާމަވެއެވެ.\nޖުލައި 9, 2020 07:20\nތިޔައީރޯޔަލްފެމިލީމީހަކަށްނުވާތީ ފަސްވަނަގިޔަރުގަތަހުގީގު ކުރާކަންދައްކާނެ! ސަފާރީރޭޕްގެމައްސަލައިގެކަރުދާސްތަކަށް ކޮފީތަށިއެޅުނީތޯ؟ މިފަހަރު ބޮޑުކަރަޔަށްބޮޑުގޮތް ކުޑަކަރަޔަށް ކުޑަގޮތްވާތަންފެންނާނެ! ތިޔައިދާރާގެ އަގުވައް ޓާލެވޭނީއޭރުން ސިޔާސީއެކް ޓެވިސް ޓަކު ތިތަނަށްލާފައެހެރީވެސްއެބޭނުމުގަކަން ހަމަހޭގަތިބޭމީހުނަށް ޔަޤީން !\nޖުލައި 9, 2020 10:12\nޖަމަލު ފޮޑި އަށް ވާނީ ބާރު އަޑެއް ކިޔާނީ ވަހެއް ނުހުންނާނެ\nޖުލައި 9, 2020 11:58\nކޮބާ މިމައްސަލަވެސް ބަލަން ޖެހޭނީ މަޖިލިސް ކޯޓަކުން ނޯންތޯ؟ ޕޮލިހިން ތިބޭނީ ކާކީ ސޯޓްބުރީގައި ފޯރިމަރަން ނޫންތޯ؟


Hoholhain Kudhin Salaamaiykuri Diver, Hoholha Eh Thereygai Maraai Hanguraama Kohfi - Vaguthu\nތައިލެންޑްގެ ހޮހޮޅައެއްގެ ތެރޭގައި މިދިޔަ އަހަރު ތާށިވި 12 ކުދިން ސަލާމަތް ކުރުމުގައި އިސްކޮށް ހަރަކާތްތެރިވި ޑައިވަރެއް ކަމަށްވާ ޖޯޝް ބްރަޗްލީ އިނގިރޭސިވިލާތުގެ ހޮހޮޅައެއްގެ ތެރެއަށް ގެއްލި، އެތައް އިރެއް ވަންދެން މަރާއި ހަނގުރާމަކޮށްފިއެވެ.\nނަމަވެސް މިހާރު އޭނާ ވަނީ ސަލާމަތުން ހޮހޮޅައިން ނިކުމެފައެވެ.\nމިލް ޕައުންޑް ކޭވްއަށް ވަން ފަހުން ޖޯޝްގެ ޚަބަރެއް ނުވެގެން ހޯދަން ފެށީ އަންގާރަ ދުވަހު އެވެ. އޭނާ ފެނުނީ ހޯދަން ފެށިތާ 24 ގަޑިއިރު ވާން ކައިރިވެފައި ވަނިކޮށެވެ.\nޖޯޝް ނުފެނި ގިނަ އިރުތަކެއްވި ނަމަ އޭނާގެ ފުރާނަ ސަލާމަތްވުމަކީ ނާދިރުކަމެކެވެ. އެއީ އެހޮހޮޅައިގެ ތެރޭގައި ގިނަ އިރުތަކެއް ވަންދެން ނޭވާ ލެވޭނެ އޮކްސިޖަން ލިބޭނެ ގޮތެއް ނެތުމުންނެވެ.\nކޭވް ރެސްކިއު ކައުންސިލްގެ ޑައިވަރުން ބުނީ ޖޯޝް ފެނުނު އިރު އޭނާގެ ހާލަތު ރަނގަޅު ކަމަށެވެ.\n"އޭނާ ހުރީ ވަރަށް ވަރުގަދަކޮށް، އަވަހަށް ސިއްހީ އެހީތެރިން ކައިރިއަށް ގެންދަން އުޅުމުން އޭނާ އެކަމަށް ދެކޮޅު ހެދި. އޭނާ އެދުނީ އަވަހަށް ޕިއްޒާއެއް ގެނެސްދިނުމަށް." މީޑިއާ އަށް މައުލޫމާތު ދިން މީހަކު ބުންޏެވެ.\nޖޯޝް ހޮހޮޅައިގެ ތެރެއަށް ޑައިވް ކުރީ އިތުރު ބަޔަކާއި ވެސް އެކުގައެވެ. ނަމަވެސް ވަކި ހިސާބަކުން ޖޯޝް އާއި އެކު ފީނި ގްރޫޕްގެ މެންބަރުންނަށް ޖޯޝް ގެއްލުނެވެ. އޭނާ ހޯދަން އެމީހުން ކުރި މަސައްކަތް ކާމިޔާބު ނުވުމުން ކުއްލި ހާލަތުގައި އެހީތެރިކަން ފޯރުކޮށްދޭ މީހުންނަށް އެކަން ރިޕޯޓް ކުރިއެވެ.\nޖޯޝް ވަނީ ދުނިޔޭގެ އެކި ސަރަހައްދުތަކުގައި ހުރި އެތައް ސަތޭކަ ހޮހޮޅައަކަށް މީގެ ކުރިން ފީނާފައެވެ. އޭނާ އަކީ ފަރުބަދަތަކުގައި ހުންނަ ހޮހޮޅަތަކަށް ފީނުމުގައި ވަރަށް ފާހަގަ ކޮށްލެވޭ ޑައިވަރެކެވެ.


Miee Enmmenves Gaumee Maslahathu Iskuranvee Vaguthu - Adam Shareef - Vaguthu\nމިއީ އެންމެންވެސް ގައުމީ މަސްލަހަތު އިސްކުރަންވީ ވަގުތު - އާދަމް ޝަރީފް\nމިވަގުތަކީ އެންމެންވެސް ގައުމީ މަސްލަހަތު އިސްކުރަންވީ ވަގުތު ކަމަށް ކުރީގެ ޑިފެންސް މިނިސްޓަރު އަދި ރައްޔިތުން މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިގޮތަށް ވިދާޅުވީ، ކުރީގެ ރައީސް މުހައްމަދު ނަޝީދު ދެއްކެވި ވާހަކަތަކަކާއި ގުޅިގެން ކުރެއްވި ޓްވީޓެއްގައެވެ. ނަޝީދު ވިދާޅުވީ، މީހުން މަރަން ގޮވާއިރު، ފިޔަވަޅު ނޭޅޭތީ ހޯމް މިނިސްޓަރ އިމްރާން އަބްދުﷲއަށް ކުރާ އިތުރުބާރު ގެއްލިއްޖެ ކަމަށެވެ.\nމި ވާހަކަތަކާއި ގުޅިގެން ކުރީގެ ޑިފެންސް މިނިސްޓަރުކަންވެސް ކުރައްވާފައިވާ އާދަމް ޝަރީފް ވިދާޅުވީ، އިތުބާރު ގެއްލުނީ މިނިސްޓަރުގެ އެކަނި ނޫން ކަމަށެވެ. އަދި މިއަދު މުޅި ގައުމުގެ ނަން ކިލަނބު ވެފައިވާ ކަމަށެވެ.\n"ބުޅާ ގޯނިން ބޭރުވެއްޖެ. ބިންގާ އެޅުނީ ކައްޗަށް. ރަނގަޅު ކުރެވޭނީ ސަރުކާރުން ގުރުބާންތަކެއް ވެގެން. މިއީ އެންމެންވެސް ގައުމީ މަސްލަހަތު އިސްކުރަންވީ ވަގުތު،" އާދަމް ޝަރީފް ވިދާޅުވިއެވެ.\nމިހާރު ރާއްޖެ އެންމެ ބޮޑަށް ހަލަބޮލިވެފައި ވަނީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ނެރުނު ރިޕޯޓާއި ގުޅިގެންނެވެ. އެ ރިޕޯޓުގައި އިސްލާމްދީނާއި ރަސޫލާ މުޙައްމަދު صلى الله عليه وسلم އަށް ފުރައްސާރައަށް ފަޑުކިޔާފައި ވެއެވެ. އެހެންވެ އެތައް ބައެއްގެ ފާޑުކިޔުންތައް އެ ރިޕޯޓް ނެރުނު ޖަމިއްޔާއަށް ދަނީ އަމާޒުވަމުންނެވެ. މީގެ ތެރޭގައި ރާއްޖޭގެ މަޝްހޫރު ދީނީ އިލްމުވެރިންނާއި، މަޖިލީސް މެންބަރުން ހިމެނެއެވެ.\nއަދި މިހާރު ޖަމިއްޔާގެ މެންބަރުންނަށާއި، ރައީސް މުހައްމަދު ނަޝީދު އަށާއި، ކޮމިޝަނަރ އޮފް ޕޮލިސް މުހައްމަދު ހަމީދު އަށް މަރުގެ އިންޒާރުތައް ދަނީ ދެމުންނެވެ. އަދި އެ މައްސަލަ ފުލުހުން ދަނީ ބަލަމުންނެވެ.\nޝާހިދު ނިއު ޔޯކްގައި ކެމްޕެއިން ކުރައްވަން ހުންނަވާތީ އާދަން ޝަރީފް ފާޑު ވިދާޅުވެއްޖެ\n2024 ގައި އެމްއެމްޕީއާރުސީގެ އާ ލިސްޓެއް ނުކުންނާނެ: އާދަމް ޝަރީފް\nއެމްޑީޕީ މީހެއް ނަމަ މި ސަރުކާރުން ދެނީ ހިމާޔަތް: އާދަމް ޝަރީފް\nއޮކްޓޯބަރ 21, 2019 08:44\nމި ގައުމަކީވެސް އަދި ގައުމުގެ މަސްލަހަތަކީވެސް އިސްލާމްދީން... އެހެންވީމަ ގައުމީ މަސްލަހަތު އިސްކުރާނަމަ ރައްޔިތުން ވޯޓުދީގެން މަތީ މަގާމުތަކަށް އިސްކޮށްފައިިބި މީހުން މިގައުމުގެ މަސްލަހަތު ނަގާލަން ދީނަށް ފުރައްސާރަކުރާ މީހުންނަށް ފިޅަވަޅުއަޅާބަލަ.. އޭރުން ރައްޔިތުންގެ ކަންބޮޑުވުން ފިލައިގޮސް އިހުނަށްވުރެ ބޮޑަށް މި ވެރިންނަށް ލޯބިޖެހޭނެ.. އެކަމަކު މި ފެންނަނީ މުގާބޭ އަނބިދަށުވެ ވެރިކަން ގެއްލުނުހެން މިސަރުކާރު ސަހިންދާދަށުވެ ނޭވައިހޮޅިއަށް އެޅޭތަން..\nއޮކްޓޯބަރ 21, 2019 09:56\nފޮރުވިފާ އޮތް އެޖެންޑާ ހާމަވަމުން މިދަނީ!\nއޮކްޓޯބަރ 21, 2019 10:26\nމިއީ ދިވެހި ޤަވްމާ އިސްލާމްދީނަށް ލޯބިހުރި އެންމެން ހޯސްލާފަ ނުކުމެ މި އަނިޔާވެރި ޖާހިލު ވެރިކަން ވައްޓާލަންވީ ވަގުތު!\nއޮކްޓޯބަރ 21, 2019 10:57\nމިއީ ދިވެހިންގެ ގައުމު، މިގަމުގެ އެއްމެ މަތިވެރިވެގެންވާ ކަމަކީ އިސްލާމްދީން! ޢެ ދީން ހިމާޔަތްކުރުމަކީ ދިވެހިން ގެ ކޮންމެ ފަރުދެއްގެ ވާޖިބެއް! ޢެދީނަށް އިހާނެތިކޮށް ހަދާކަށް ދިވެހިންގެ ތެރެއިން ނުކުތުމަކީ ބަލައިގަނެވޭނެ ކަންކަމެއްނޫން! ޢެހެންއުޅެފައި ތިމަންނައަކީ ދިވެއސެކޭ ބުނުމުގެ ފަޚުރެއް ނޯންނާނެ! މުސްލިމަކަށް ވީތީ ފަޚުރުވެރިވަން!\nއޮކްޓޯބަރ 21, 2019 11:06\nއެމް ޑީ އެން ވަގުތުން އުވާލާ މުޒާހަރާ ހުއްޓުވާ އިސްލާމިކު މިނިސްޓްރީ ޢާއި ސަލާމަތީ ބާރުތަކުން ދީނާ ރައްޔިތުން ހިމާޔަތްކުރުމަށް ޝަރީޢަތުގައިވާގޮތަށް ފިޔަވަޅުތައް އެޅުން އަވަސްކުރުމަށް ދަންނަވަން. ދީނުގެ ފިތުނައަކީ ނިއުކުލިއަރ ބޮމެއްފަދަ ނުރައްކަލެއް.\nއޮކްޓޯބަރ 21, 2019 13:28\nއެޖެންޑާ 19 ހަމަ ޔަގީން.


Mamma akee Sunny Leone kamah bunumun hoonufenah\nމަންމައަކީ ސަނީ ލިއޯނީ ކަމަށް ބުނި ޒުވާނަކު ހޫނުފެނަށް\nސަނީ ލިއޯނީ އާއި އިމްރާން ހާޝިމީ\nއޭނާއަކީ ބޮލީވުޑް ބަތަލާ ސަނީ ލިއޯނީ އާއި ބަތަލު އިމްރާނު ހާޝިމީގެ ދަރިއެއް ކަމަށް އިންޑިޔާގެ ބިހާރުގެ 20 އަހަރުގެ ޒުވާން ފިރިހެން ކުއްޖަކު ބުނާ މައްސަލައެއް ފެންމަތިވެއްޖެ އެވެ.\nއިންޑިޔާގެ ނޫސްތަކުން ބުނި ގޮތުގައި މި ކުއްޖާ އިމްތިހާނު ހަދަން ހުށަހެޅި ފޯމުގައި އޭނާގެ މަންމަގެ ނަމަކަށް ޖަހާފައިވަނީ ސަނީ ލިއޯނީ އެވެ. ބައްޕަގެ ނަމަކަށް އިމްރާން ހާޝިމީ އެވެ.\nމިހާރު މި ފޯމުގެ ކޮޕީއެއް ސޯޝަލް މީޑިއާގައި ދައުރުވަމުން އެބަދެ އެވެ. އަދި ގިނަ ބަޔަކު މިއީ މަޖާ ކަމަކަށް ވެގެން މި ވާހަކަ މުޅި ސޯޝަލް މީޑިއާގައި އަޑު ހިއްޕާލާފައި ވެއެވެ. ސަނީއަށް ވެސް މި ހަބަރު ލިބި އޭނާ ވަނީ މި ކުއްޖާ ކުރި ކަންތަކަށް އޭނާގެ ހިތަށް އެރި ވާހަކަތައް ޓުވީޓެއްގައި ހިއްސާ ކޮށްފަ އެވެ.\n"މި ކުދިން ހާދަ ފައްކަލޭ. ބޮޑެތި ހުވަފެންތައް ދެކެން މީ ރަނގަޅު ގޮތެއް. ހާހާޙާ،" ސަނީގެ ޓުވީޓްގައި ވެއެވެ.\nއިމްރާން ހާޝިމީ ވެސް މި ކުއްޖާ މި ބުނާ ވާހަކައަށް ސޯޝަލް މީޑިއާގައި ޖަވާބު ދިނެވެ.\n"ﷲ ގަންދީ ހުވާކޮށްފައި ބުނަން އެއީ މަގޭ ދަރިއެއް ނޫން،" އިމްރާންގެ މެސެޖުގައި ބުނެފައި ވެއެވެ.\nމި ކުއްޖާ އިމްތިހާނު ހަދަން ފޯމު ހުށަހެޅި ޔުނިވސިޓީގެ ރެޖިސްޓްރާރް ރާމް ކްރިޝްނާ ޓާކޫރް ހިންދުސްތާން ޓައިމްސް އަށް ބުނެފައިވާ ގޮތުގައި މި ކުއްޖަކު މަޖަލަކަށް ކުރި ކަމެއް ކަމަށް ބެލެވެ އެވެ. ނަމަވެސް މިކަން ތަހުގީގު ކުރުމަށް ފަހު އެކުއްޖާ އަށް ފިޔަވަޅު އަޅާނެ ކަމަށް އޭނާ ބުންޏެވެ.\nއިމްރާން އާއި ސަނީ ވަނީ "ބާދުޝާހޯ" ކިޔާ ލަވައެއް އެކުގައި ކުޅެފަ އެވެ.\nސަނީގެ ތިން ދަރިން އެބަތިއްބެވެ. އެތަނުން ދޮށީ ދަރިފުޅަކީ އޭނާ އެޑޮޕްޓް ކޮށްފައިވާ ކުއްޖެކެވެ. އަދި ދެ ކުދިންނަކީ އެއްމާބަނޑު ދެބެންނެވެ. އެ ދެކުދިން ލިބިފައިވަނީ ސަރަގަސީ މަންމައެއްގެ ފަރާތުންނެވެ. އިމްރާން ހާޝިމީގެ ވެސް ފިރިހެން ދަރިއަކު ހުރެ އެވެ.\nއިންޑިއާ ސަނީ ލިއޯން


މިޔަންމާ ހަމަނުޖެހުމުގައި އިތުރު 114 މީހުން މަރާލައިފި - DhiDaily\nމިޔަންމާ ހަމަނުޖެހުމުގައި އިތުރު 114 މީހުން މަރާލައިފި\nމިޔަންމާގައި ގައުމަށް އަސްކަރިއްޔާގެ ބާރު ފޯރުވުމުގެ ސަބަބުން މިހާރު އާންމުން ކުރަމުންދާ މުޒާހަރާގެ ތެރެއިން އިއްޔެ އެކަނިވެސް 114 މީހުން މަރާލައިފި އެވެ.\nމިޔަންމާގައި މިދިޔަ މަހުން ފެށިގެން ކުރިއަށްދާ މުޒާހަރާތަކުގެ ތެރެއިން އެކި ފަހަރުގެ މަތީން ވަނީ ގިނަ އަދަދަކަށް މީހުން މަރުވެފައެވެ. ނަމަވެސް އިއްޔެއަކީ އެއް ދުވަހެއްގެ ތެރޭގައި އެންމެ ގިނަ އަދަދަކަށް މީހުން މަރާލި ދުވަހެވެ.\nޖުމްލަ 44 އަވަށެއްގައި އަދި ސިޓީތަކުގައި ކުރިއަށް ގެންދިޔަ އެއްވުންތަކުގެ ތެރެއިން އިއްޔެ މީހުން މަރާލާފައިވަނީ އަސްކަރީ ފުލުހުންނެވެ.\nއިއްޔެ މަރާލި މީހުންތަކުގެ ތެރޭގައި 13 އަހަރުގެ ކުޑަ އަންހެން ކުއްޖެއްވެސް ހިމެނެއެވެ. ފުލުހުން ވަނީ މުޅި ސަރަހައްދަށް ވަޒަނުގެ ”ވާރޭ“ އޮއްސާލާފައެވެ. އެ ހަމަލާތަކުގެ ތެރެއިން އިއްޔެ ވަނީ 18 އަހަރު ނުވާ 20 ކުޑަކުދީން މަރާލާފައެވެ. އޭގެތެރެއިން ގިނަ ކުދީންނަކީ އެއްވުންތަކުގައި ބައިވެރިވެސް ވެފައިވާ ކުދިންނެއް ނޫނެވެ.\nއެގައުމުގައި މިދިޔަ މަހުގެ އެއްވަނަ ދުވަހުން ފެށިގެން އަސްކަރީ ބާރުތައް ވަނީ ގައުމަށް އަތްގަދަކޮށް އަނިޔާވެރިކޮށް މީހުން މަރަމުންނެވެ. އެގޮތުން އަސްކަރީ ފުލުހުންނާއި ސިފައިންގެ އަނިޔާތަކުގެ ސަބަބުން އިއްޔެގެ ކުރީން 328 މީހުން މަރުވެފައިވާކަމަށް މިޔަންމާގެ ނޫހަކުން ބުނެއެވެ. އެހެންކަމުން މިހާރު މަރުވެފައިވާ މީހުން އަދަދު 400 އިން މަތިވާނެ އެވެ.


ޠާލިބާނުންގެ ވެރިކަން ބަލައިގަނެގެން ނުވާނެ: އިނގިރޭސިވިލާތް - Voice of Meedhoo Voice of Meedhoo\nޠާލިބާނުންގެ ވެރިކަން ބަލައިގަނެގެން ނުވާނެ: އިނގިރޭސިވިލާތް\nby މުއިއްޒު އިބްރާހިމް August 17, 2021\nއަފްޣާނިސްތާނުގައި ޤާއިމުކޮށްފައިވާ ޠާލިބާން ޖަމާޢަތުގެ ވެރިކަން ބަލައިނުގަންނަން އިނގިރޭސިވިލާތުން ގޮވާލައިފިއެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޮންސަން ޢާންމުކުރެއްވި ވީޑިޔޯއެއްގައި އޭނާ ވިދާޅުވީ ޠާލިބާނުންގެ ވެރިކަން ބަލައިގަތުމަކީ ކޮށްގެންވާނެކަމެއް ނޫންކަމަށާއި ދުނިޔޭގެ ޤައުމުތައް ގުޅިގެން މަސައްކަތްކުރަންޖެހޭކަމަށެވެ. އދއާއި ނޭޓޯއާ ގުޅިގެން އަފްޣާނިސްތާނާމެދު ގޮތެއް ނިންމުމަށް ބޮރިސްވަނީ ހުޅަނގުގެ ޤައުމުތަކަށް ގޮވާލައްވައިފައެވެ. އަދި އަފްޣާނިސްތާނަކީ ހަނގުރާމަވެރި ޖަމާޢަތްތަކުގެ ހާއްޔަކަށްވުމުގެ ފުރުޞަތު ދީގެންނުވާނެކަމަށްވެސް އޭނާވަނީ ގޮވާލައްވައިފައެވެ.\nއަފްޣާނިސްތާނުގައި ޤާއިމުކޮށްފައިވާ ޠާލިބާނުންގެ ވެރިކަން ބަލައިނުގަންނަން ފާޅުގައި ގޮވާލާފައިވާ ހަމައެކަނި ޤައުމަކީ އިނގިރޭސިވިލާތެވެ. އޭގެ އިތުރުން ރަޝިޔާއިން ބުނެފައިވަނީ ޠާލިބާނުންގެ ވެރިކަން އަދި ބަލައިނުގަންނަކަމަށެވެ. އިނގިރޭސިވިލާތާއި ރަޝިޔާއަކީ މާޒީގައި އަފްޣާނިސްތާނަށް ޙަމަލާދިނުމަށްފަހު އެ ޤައުމު އަޅުވެތިކޮށްފައިވާ ދެ ޤައުމެވެ.\nޠާލިބާނުންގެ ބާރުގެ ދަށަށް މުޅި އަފްޣާނިސްތާން ގެނައުމުން އެ ޤައުމުގެ ރައީސް އަޝްރަފް ޣަނީވަނީ ޤައުމު ދޫކުރައްވައި އަވަށްޓެރި ތަޖިކިސްތާނަށް ވަޑައިގެންފައެވެ. އަދި ޠާލިބާނުންވަނީ އެ ޤައުމުގެ އަމީރުގެ މަޤާމަށް މުއްލާ ޢަބްދުލް ޣަނީ ބަރާދަރު ޢައްޔަންކޮށްފައެވެ.\nދުނިޔެއަށް ބޮޑު ގެއްލުމެއް ލިބިފައިވޭ: އދ\nސްރީ ލަންކާގެ ވެރިރަށް ކޮލޮންބޯ ކައިރިން ރޯވެ ފެތިފައިވާ އާގުބޯޓުގެ ސަބަބުން ދުނިޔެއަށް ބޮޑު ގެއްލުމެއް ލިބިފައިވާކަމަށް އދން ...


"NOVEMBER" ge shooting fashaifi\nޑާކްރެއިން އެންޓަޓެއިންމަންޓުގެ ފިލްމު "ނޮވެންބަރު" ގެ ޕޯސްޓަރު\nޑާކްރެއިން އެންޓަޓެއިންމަންޓުގެ އާ ފިލްމު "ނޮވެންބަރު" ގެ ޝޫޓިން ފަށައިފި އެވެ.\nޑާކްރެއިންގެ ވެރިޔާ މުހައްމަދު އަލީ (މޮގާ) ބުނި ގޮތުގައި "ނޮވެންބަރު" ގެ މުހިންމު ރޯލުތަކުން ފެނިގެން ދާނީ ޖުމައްޔިލް ނިމާލް އާއި މަރިޔަމް މަޖުދާ އެވެ. އަދި "މާމުއި" އިން ބެލުންތެރިންގެ މެދުގައި މަގުބޫލުކަން ހޯދި އަލީ ޝިފާއުގެ އަންހެނުން އައިޝަތު ޔާދާ ވެސް "ނޮވެންބަރު" ން ފެނިގެންދާނެ އެވެ.\nކުރީގެ ފިލްމީ ތަރި އިސްމާއީލް ވަޖީހު ވެސް މި ފިލްމުން ފެންނާނެ އެވެ. އަދި ޚާއްސަ ފެނިލުމަކުން އައިޝަތު ރިޝްމީ ވެސް އަންނާނެ އެވެ. އަދި ގިނަ އަދަދަކަށް އާ ކުދިންނަށްވެސް ފުރުސަތު ދީފައި ވެއެވެ.\n"ނޮވެންބަރަކީވެސް ވަރަށް ޑްރާމް ޕްރޮޖެކްޓެއް. އަދި މިއީ ވަރަށް ބޮޑު ރިސްކެއްވެސްމެ. އަޅުގަނޑުމެން އަބަދުވެސް ބޭނުންވަނީ ތަފާތު ފިލްމެއް ގެނެސްދޭން.. އެންމެ ފަހުން ގެނެސްދިން މާމުއި ކިތަންމެ ކާމިޔާބު ނަމަވެސް ކޮމެޑީ އެއްޗެއްގެ ބަަދަލުގައި ލަވް ނުވަތަ ރޮމޭންސް ފިލްމެއް މި އުފައްދަނީ ވެސް އެ ބޭނުމުގައި." މޮގާ ބުންޏެވެ.\nޑާކްރެއިންގެ 13 ވަނަ ފިޗާ ފިލްމު "ނޮވެންބަރަ" ކީ އައިޝަތު ފުއާދު އާއި އަހުމަދު ތޮލާލްގެ ސްކްރީން ޕްލޭއަކަށް ތައްޔާރުކުރާ ފިލްމެކެވެ.ޑައިރެކްޓްކުރާނީ ކުޅަދާނަ ޑައިރެކްޓަރު އަލީ ޝިފާއު (ޗިއްޕެ) އެވެ. ފިލްމު ސްކްރީން ކުރުމަށް ހަމަޖެހިފައިވަނީ އަންނަ އަހަރު އެވެ.


Gaidheen ah Video call in aailaa aa bahdhalu kurevey goi hama jassaifi | Mihaaru\nގައިދީންނަށް ވީޑިއޯ ކޯލް މެދުވެރިކޮށް އާއިލާއާ ބައްދަލު ކުރެވޭނެ ގޮތް ހަމަޖައްސައިފި\nގައިދީއަކާ އެކު ކަރެކްޝަންސްގެ އޮފިސަރުން ވީޑިއޯ މެދުވެރިކޮށް ބައްދަލު ކުރަނީ: އާއިލީ ބައްދަލުވުންތައް ވީޑިއޯ މެދުވެރިކޮށް ކުރިއަށް ގެންދެވޭނެ ގޮތް ވަނީ ހަމަޖައްސާފައި -- ފޮޓޯ/ކަރެކްޝަންސް\n02 އެޕްރީލް 2020 - 14:30\nކޮރޯނާވައިރަސް ކޮންޓްރޯލްކުރަން އެޅި ފިޔަވަޅުތަކާ އެކު، ކަރެކްޝަންސް އޮތީ ޖަލުގައި އާއިލީ ބައްދަލުވުންތައް ދިނުން މަޑުޖައްސާލައިފަ އެވެ. އެކަމަކު އާއިލާއާ ގުޅުމަށް ފޯން ކޯލްގެ ފުރުސަތު ކުރިއަށް ވުރެ ގިނައިން ކަރެކްޝަންސް އިން ދިޔައީ ދެމުންނެވެ.\nކަރެކްޝަންސް އިން ބުނީ ސްކައިޕް މެދުވެރިކޮށް އާއިލާއާ ބައްދަލު ކުރެވޭނެ ގޮތް ހަމަޖެއްސީ އެއްވެސް ސަބަބަކާ ހެދި އާއިލީ ބައްދަލުވުންތައް މެދުކަނޑާލިޔަސް، އާއިލާ މެމްބަރުންނާ ބައްދަލު ކުރުމުގެ ފުރުސަތު ދިނުމަށް ކަމަށެވެ. އަދި ވަކީލު ބައްދަލުވުންތައް މެދުކަނޑާލާ ހާލަތްތަކުގައި ވެސް، ވީޑިއޯ ކޯލް ހަމަޖައްސައިދެވޭނެ ކަމަށް ކަރެކްޝަންސް އިން ބުންޏެވެ.\nއެކަމާ ބެހޭގޮތުން ކަރެކްޝަންސް އިން މިއަދު އާންމުކޮށް، އަމަލުކުރަން ފެށި އުސޫލުގައިވާ ގޮތުން އާއިލީ ބައްދަލުވުންތައް މެދުކަނޑާލާފައިވާ ހާލަތްތަކުގެ އިތުރުން އާއިލާގެ މީހަކަށް ޖަލަށް ނާދެވޭ ހާލަތްތަކާއި އާއިލާ މީހަކު ބަލިވެގެން ނުވަތަ މަރުވެގެން ނުވަތަ އޭނާގެ އަނބިމީހާ ވިހެއުމުން އެތަނަށް ގައިދީން ނުގެންދެވޭ ހާލަތްތަކުގައި ވީޑިއޯ ކޯލްގެ ފުރުސަތު ދޭނެ އެވެ. އެ ފުރުސަތު ދޭނީ އެކަމަށް ޚާއްސަ ފޯމެއް ފުރިހަމަ ކުރުމަށް ފަހު އާއިލާ އިން ހުށަހެޅުމުން ކަމަށް އެ އުސޫލުގައިވެ އެވެ.\nއެ އުސޫލު ބުނާ ގޮތުން އާއިލީ ބައްދަލުވުންތައް މެދުކަނޑާލާފައިވާ ހާލަތްތަކުގައި 15 މިނެޓްގެ ވީޑިއޯ ކޯލް ކުރުމުގެ ފުރުސަތު މަހަކު ދެ ފަހަރު ލިބޭނެ އެވެ. އަދި އާއިިލީ ބައްދަލުވުންތައް މެދުކަނޑާ ނުލިޔަސް، އާންމު އުސޫލުން އޮންނަ އާއިލީ ބައްދަލުވުމުގެ ބަދަލުގައި ވީޑިއޯ ކޯލްގެ ފުރުސަތު ދެވިދާނެ އެކަމަކު އެ ހާލަތުގައި އާއިލީ ބައްދަލުވުން އެ މަހަކު ދެން ނުދޭނެ އެވެ.\nއުސޫލުގައިވާ ގޮތުން، ވީޑިއޯ ކޯލްތަކުގައި ވަކި މިންގަނޑުތަކެއް ހިފަހައްޓަން ޖެހޭއިރު، އެކަންކަން ބެލުމަށް ކަރެކްޝަންގެ އޮފިސަރަކު ހުންނަން ޖެހޭނެ އެވެ. އެގޮތުން ވީޑިއޯ ކޯލަށް އެދޭ ފަރާތް ނޫން އެހެން ފަރާތްތަކުން އެ ކޯލްގައި ބައިވެރިވުމާއި އެ ކޯލް ރެކޯޑްކޮޮށް ނުވަތަ ސްކްރީން ޝޮޓް ނެގުން ފަދަ ކަންކަން ނުކުރެވޭނެ ކަމަށް އެ އުސޫލުގައިވެ އެވެ. އަދި އުސޫލާ ޚިލާފްވެއްޖެ ނަމަ، އެ މީހަކަށް އެއް މަސް ދުވަހަށް އެ ފުރުސަތެއް ނުދޭނެ އެވެ.\nކަރެކްޝަންގެ ބެލުމުގެ ދަށުގައި ތިބެނީ ކުށް ސާބިތުވެގެން ހުކުމް ތަންފީޒުކުރާ މީހުންނާއި ތަހުގީގު ނިމުމަށް ފަހު، ޝަރީއަތުގެ މަރުހަލާގައި ބަންދު ކޮށްފައި ތިބޭ މީހުންނެވެ.\nކަރެކްޝަންސް އިން އެގޮތަށް ހަމަޖެއްސިއިރު، ކުށުގެ ތުހުމަތު ކުރެވޭ މީހުންގެ ބަންދާ މެދު ގޮތެއް ނިންމުން ފަދަ ކަންކަން ވެސް ވީޑިއޯ ކޮންފަރެންސްކޮށް މިދުވަސްވަރު ދަނީ ކުރިއަށް ގެންދަމުންނެވެ.\nކޮވިޑް-19 އާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން އޮފީސްތަކާއި ސްކޫލްތައް ބަންދުކޮށް، ގިނަ ފިޔަވަޅުތަކެއް އަޅަމުން ދާއިރު، ގިނަ އިދާރާތަކުގެ ޚިދުމަތްތައް އޮންލައިންކޮށް ލިބޭނެ އިންތިޒާމް ވަނީ ހަމަޖައްސައިފަ އެވެ.\nސިއްހަތު ގައިދީން މާލޭ ޖަލު ކަރެކްޝަނަލް ސާވިސް ސިއްހީ ކުއްލި ނުރައްކަލުގެ ހާލަތު\nދާއިމަށް ތިކަން ތިގޮތަށް ބާއްވައިދީ. އެތަނަށް ފަތާއި ސިމް ވެއްދުން ހުއްޓޭނީ ތިހެން ހަދައިގެން.\nގައިދީންނަށް ނުވެ ތިބިނަމަ އަބަދުވެސް އާއިލާއާއި ބައްދަލުވާނެ ދޯ.


America In UN Ah Kanda Alhaafaivaa Safeeru Isthiufaa Dhevvaifi - Vaguthu\nއެމެރިކާ އިން އދ. އަށް ކަނޑައަޅާފައިވާ ސަފީރު އިސްތިއުފާ ދެއްވައިފި\nނިކީ ހޭލީ - ފޮޓޯ: ރޮއިޓާސް\nއެމެރިކާ އިން އދ. އަށް ކަނޑައަޅާފައިވާ ސަފީރު، ނިކީ ހޭލީ ކުއްލި ގޮތަކަށް މަގާމުން އިސްތިއުފާ ދެއްވައިފިއެވެ.\nކުއްލި ގޮތަކަށް ހޭލީ މަގާމުން އިސްތިއުފާ ދެއްވާފައިވާއިރު، އިސްތިއުފާ ދެއްވި ސަބަބެއް އޭނާ ހާމަކޮށްފައެއް ނުވެއެވެ. ހޭލީ އެ މަގާމަށް އައްޔަންކުރެއްވީ މިދިޔަ އަހަރުގެ ޖެނުއަރީ މަހުއެވެ.\nހޭލީ މަގާމުން އިސްތިއުފާ ދެއްވުމުން އެމެރިކާގެ ރައީސް ޑޮނަލްޑް ޓްރަމްޕް ވިދާޅުވީ ހޭލީ އަކީ އޭނާއަށް ވަރަށް ހާއްސަ އަދި ވަރަށް މުހިއްމު ފަރާތެއް ކަމަށާއި މަގާމުގައި ހުންނަވައިގެން ހޭލީ މަސައްކަތް ކުރެއްވީ ވަރަށް ބަރާބަރަށް ކަމަށެވެ.\n"އަހަރުމެން ގުޅިގެން މިކުރީ ވަރަށް ބަރާބަރު މަސައްކަތްތަކެއް. ވަރަށް ގިނަ ކަންކަން ހައްލުވެއްޖެ. އަދި ވަރަށް ގިނަ ކަންކަން ހައްލުވުމުގެ މަރުހަލާގަ މިހާރުވެސް މިތިބީ" ޓްރަމްޕް ވިދާޅުވިއެވެ.\nކޮންމެވެސް ދުވަހަކުން އެމެރިކާ ސަރުކާރަށް ކޮންމެވެސް ގޮތަކުން ހިދުމަތް ކުރެއްވުމަށް ހޭލީ އެނބުރި ވަޑައިގަންނަވާނެ ކަމަށް އުއްމީދުކުރައްވާ ކަމަށްވެސް ޓްރަމްޕް ވިދާޅުވިއެވެ. އަދި ހޭލީގެ ބަދަލުގައި އދ. ގެ ސަފީރު ކަމަށް އައްޔަން ކުރައްވާ ބޭފުޅެއްގެ ނަން ދެތިން ހަފްތާއެއްގެ ތެރޭގައި ހާމަކުރައްވާނެ ކަމަށްވެސް ޓްރަމްޕް ވިދާޅުވިއެވެ.\nހޭލީ މަގާމުން އިސްތިއުފާ ދެއްވީ 2020 ވަނަ އަހަރުގެ ރިޔާސީ އިންތިހާބަށް ކުރިމަތިލެއްވުމުގެ މަގުސަދުގައި ކަމަށް ބައެއް ފަރާތްތަކުން ބުނި ނަމަވެސް އެ ވާހަކަތައް ހޭލީ ވަނީ ދޮގު ކުރައްވާފައެވެ. ހޭލީ ވަނީ 2020 ވަނަ އަހަރުގެ ރިޔާސީ އިންތިހާބުގައި ޓްރަމްޕް އަށް ކެމްޕެއިން ކޮށްދެވުމުގައި ދެމި ހުންނަވާނެ ކަމަށް ވިދާޅުވެފައެވެ.\nއޮކްޓޯބަރ 9, 2018 22:29\nޤުދުސަކީ އިޒްރޭލްގެ ވެރިރަށް ކަމަށް ކަނޑައެޅުމާމެދު އދ. ގައި ނެގި ވޯޓު ނާކާމިޔާބު ވުމުން އެތާ ތެރޭ ވައްތަރު ޖެއްސި ދައިތައެއްނު މީ. ބޮޑު އަލިފާން ދަރުގަނޑާ،\nއޮކްޓޯބަރ 10, 2018 14:12\nމީނާއަކީ އދ. ގައި މަސައްކަތް ކުރި ނުބައި ނުލަފާ މީހެއް.


Hazard aai Benzema ge goal thakun Real ah muhimmu molheh - One Online\nރެއާލްގެ ގޯލަށްފަހު އުފާފާޅު ކުރަނީ --- ފޮޓޯ/ ރޮއިޓާސް\nހަޒާޑާއި ބެންޒެމާގެ ގޯލްތަކުން ރެއާލްއަށް މުހިއްމު މޮޅެއް\nސްޕެނިޝް ލަލީގާގައި ރޭ ރެއާލް މެޑްރިޑުން އަލާވޭސް ބަލިކޮށްފިއެވެ.\nއަލާވޭސްގެ ދަނޑުގައި ކުޅުނު މެޗުން ރެއާލް މޮޅުވީ 4-1 ގެ ނަތީޖާއަކުންނެވެ. ރޭގެ މެޗުގައި ރެއާލްގެ ގޯލްތައް ޖަހައިދިނީ ކަރިމް ބެންޒެމާގެ އިތުރުން އެޑެން ހަޒާޑް އަދި ކަސަމޭރޯއެވެ. މެޗުގައި ބެންޒެމާ ވަނީ ދެ ގޯލް ޖަހާފައެވެ. މެޗުން މޮޅުވެ، ރެއާލްއިން ލީގު ތާވަލުގެ ދެވަނައިގައި އޮތީ އެއްވަނައިގައި އޮތް އެތުލެޓިކޯ މެޑްރިޑާ ހަތަރު ޕޮއިންޓް ގާތުގައެވެ. އެތުލެޓިކޯ އަތުގައި ދެ މެޗު އަދި ނުކުޅެ އޮތްއިރު، އަދިވެސް އެއްވަނައަށް އަރަން ރެއާލްއަށް އޮތީ އުނދަގޫ މަގެކެވެ.\nކޮވިޑް 19 ޖެހިގެން އައިސޮލޭޝަންގައި ހުރި ކޯޗު ޒައިނުއްދީން ޒިދާން ނުލައި ރެއާލްއިން ރޭގެ މެޗަށް ނުކުތީ ފޯމް ރަނގަޅު ކުރުމަށް މަޖުބޫރުވެފައި ވަނިކޮށެވެ. މިދިޔަ ހަފްތާގައި ތިންވަނަ ޑިވިޝަން އަލްކޮޔާނޯ އަތުން ބަލިވެ، ކޮޕަ ޑެލް ރޭއިން ކަޓާފައިވާއިރު، ރެއާލްއަށް އޮތީ ޕްރެޝަރު ބޮޑުވެފައެވެ.\nމެޗުގެ ފުރަތަމަ ގޯލް ކަސަމޭރޯ ބޮލުން ޖަހައި ވައްދާލިއިރު، ބެންޒެމާ ވަނީ ހާފް ނިމުމުގެ ކުރިން ނަތީޖާ ފުޅާ ކޮށްދީފައެވެ. އެ ގޯލަށް ތަނަވަސްކޮށްދިން ހަޒާޑް، ފުރަތަމަ ހާފްގެ ފަހު މިނެޓްގައި ތިންވަނަ ގޯލެއް ޖެހިއިރު، ރޭގެ މެޗަކީ ހަޒާޑްގެ ފަރާތުން ރަނގަޅު ކުޅުމެއް ފެނުނު މެޗެކެވެ. ޗެލްސީން ރެއާލްއަށް ބަދަލުވިފަހުން ދަށް ފޯމެއްގައި ފެނިގެންދާ ހަޒާޑަށް އަނިޔާގެ އެތައް މައްސަލައަކާ ކުރިމަތިލާން ޖެހުނުއިރު، މި ސީޒަންގެ ކުރީކޮޅުގައިވެސް އޭނާއަށް ވަނީ ދެފަހަރަށް އަނިޔާވެފައެވެ.\nއަލާވޭސްގެ ޖޯސުލޫ ގޯލެއް ޖަހައި، ނަތީޖާ 3-1 އަކަށް ބަދަލު ކޮށްލި ނަމަވެސް، ބެންޒެމާ ވަނީ އަނެއްކާވެސް ރެއާލްއަށް ތިން ގޯލްގެ ލީޑެއް ހޯދައިދީފައެވެ.\nގުޅޭ ޓެގު ސްޕެނިޝް ލަލީގާ ރެއާލް މެޑްރިޑް އެޑެން ހަޒާޑް ކަރިމް ބެންޒެމާ


BREAKING NEWS: America Gai Covid-19 Vaccine Dheyn Feshun December 11 Gai - Vaguthu\nއެމެރިކާގައި ކޮވިޑް-19 ވެކްސިން ދޭން ފެށުން ޑިސެމްބަރ 11 ގައި!\nކޮވިޑް-19 އަށް ފައިޒާ އިން އުފެއްދި ވެކްސިން އަންނަ ޑިސެމްބަރ މަހުގެ 11 ނުވަތަ 12 ދުވަހު އާއްމުންނަށް ދޭން ފަށަން ޕްލޭންތައް ތައްޔާރު ކޮށްފައިވާ ކަމަށް އެމެރިކާ ސަރުކާރުން ބުނެފިއެވެ.\nކޮވިޑް-19 އަށް ވެކްސިނެއް އުފައްދަން ކުރަމުން ގެންދާ މަސައްކަތް ވިލަރެސް ކުރާ އެމެރިކާގެ ކޮވިޑް-19 ވެކްސިން ޕްރޮގްރާމްގެ އިސްވެރިޔާ ޑރ.މޮންސިފް ސްލޯއީ މިރޭ ވިދާޅުވީ ފައިޒާ ކުންފުނިން ކޮވިޑް-19 އަށް އުފެއްދި ވެކްސިން އާއްމުންނަށް ދިނުމުގެ ހުއްދަ އެމެރިކާގެ އެފްޑީއޭ އިން ދޭތާ 24 ގަޑިއިރުގެ ތެރޭގައި ވެކްސިން ދިނުމުގެ މަސައްކަތް އަމަލީ ގޮތުން ފެށުމަށް ތައްޔާރީތައް ވެފައިވާ ކަމަށެވެ.\nކޮވިޑް-19 އަށް ފައިޒާ އިން އުފެއްދި ވެކްސިން އާއްމުންނަށް ދިނުމުގެ ހުއްދައަށް އެދި ހުކުރު ދުވަހު އެފްޑީއޭ އަށް ވަނީ ލިޔުންތައް ހުށަހަޅާފައެވެ. އެފްޑީއޭގެ ބައްދަލުވުމެއް ޑިސެމްބަރ މަހުގެ 10 ވަނަ ދުވަހަށް ވަނީ ތާވަލް ކޮށްފައެވެ. ވެކްސިން ބޭނުން ކުރުމުގެ ހުއްދަ ދިނުމާއި މެދު އެބައްދަލުވުމެއްގައި ގޮތެއް ނިންމާނެ ކަމަށް އޮފިޝަލުން ވިދާޅުވެއެވެ.\nޑރ.މޮންސިފް ވިދާޅުވީ އެމެރިކާގައި ޑިސެމްބަރ މަހު ކޮވިޑް-19 އާއްމުންނަށް ދޭން ފެށުނު ނަމަވެސް ކަންކަން ހަމައަކަށްއެޅި ކުރިން އޮތް އާއްމު ހާލަތަކަށް ދެވޭނީ އަންނަ އަހަރުގެ މެއި މަހު ކަމަށް ބެލެވޭ ކަމަށެވެ.\n"ވެކްސިން އާބާދީގެ %70 އަށް ދެވިގެން ނުވަތަ އާބާދީގެ %70 މީހުންނަކީ ކޮވިޑް-19 އާއި ދެކޮޅަށް މަސައްކަތް ކުރާނެ ދިފާއީ ނިޒާމު އުފެދިފައިވާ މީހުންނަށް ވެގެން ނޫނީ ކުރިން އޮތް އާއްމު ހާލަތައް ރުޖޫއައެއް ނުވެވޭނެ." ޑރ.މޮންސިފް ވިދާޅުވިއެވެ.\nއެމެރިކާ އިން ޕްލޭން ކޮށްފައި ވަނީ ޑިސެމްބަރ މަހު 20 މިލިއަން މީހުންނަށް ކޮވިޑް-19 ވެކްސިން ދޭށެވެ. އަދި އެއަށްފަހު ކޮންމެ މަހަކު 30 މިލިއަން މީހުންނަށް ވެކްސިން ދިނުމަށް ވަނީ ޕްލޭން ކޮށްފައެވެ.\nފައިޒާގެ އިތުރުން އެމެރިކާގެ މޮޑާނާ އިން އުފެއްދި ކޮވިޑް-19 ވެކްސިންގެ ހުއްދައަށް އެދި ވަރަށް އަވަހަށް އެފްޑީއޭއަށް ލިޔުންތައް ހުށަހަޅާނެއެވެ.\nނޮވެމްބަރު 23, 2020 02:15\nރާއްޖެ ވެސް ހަމައަކަށް އެޅޭނީ ވެކްސިނެއް ގެނެސް އާބާދީގެ ބޮޑުބަޔަކަށް ވެކްސިން ދެވިގެން. އެމެރިކާއާއި ހިލާފަށް ރާއްޖޭގައި މިކަން ކުރަން މާބޮޑަށްވެސް ފަސޭހަވާނެ. އެކަމަކު ސަރުކާރުވެ މިސްރާބު ހުރީ ކޮވިޑުގެ ބަލިމަޑުކަމުންވެސް ކުރާ ވައްކަން ދަމަހަޢްޓަން. ވެކްސިނެއް ގެނެސްގެން ކޮވިޑުން ރާއްޖެ ސަލާމަތްކުރަން ކުރާ މާބޮޑު މަސައްކަތެއް ނުފެނޭ، އެވާހަކަ ނުވެސް ދައްކާ. މީހުން މިވާހަކަ ދައްކާވަރުން އިބޫ ކުރީ ދުވަހު މިކިޔަނީ5ވަސް ތެރޭ ވެކްސިނެއް ލިބޭނެ ކަމުގެ އުންމީދެކޯ އޮތީ. އިބު އިސްތިއުފާ. ނަޝީދު އަދި އެމްޑީޕީ ހުރިހާ ވަޒީރުން އިސްތިއުފާ!


Sarukaaraa idhikolhu Media eh noannaane: Naaibu Raees\nސަރުކާރާ އިދިކޮޅު މީޑިއާއެއް ނޯންނާނެ: ނާއިބު ރައީސް\nރައީސުލްޖުމްހޫރިއްޔާގެ ނައިބު ފައިސަލް ނަސީމް، މިރޭގެ ރަސްމިއްޔާތުގައި ވާހަކަފުޅު ދައްކަވަނީ -- އަވަސް ފޮޓޯ\nމި ސަރުކާރު ދެމިއޮތްހާ ދުވަހަކު، ސަރުކާރާ އިދިކޮޅު އެއްވެސް މީޑިއާއެއް ނޯންނާނެ ކަމަށް ރައީސުލްޖުމްހޫރިއްޔާގެ ނައިބު ފައިސަލް ނަސީމް ވިދާޅުވެއްޖެ އެވެ.\nނާއިބު ރައީސް މިހެން ވިދާޅުވީ ނޫސްވެރިކަމުގެ އެވޯޑް 2018 ދިނުމަށް މިރޭ ދަރުބާރުގޭގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ. ނައިބުގެ ވާހަކަފުޅުގައި ނޫސްވެރިކަން ތަރައްގީ ކުރުމަށް މި ސަރުކާރުގެ ސިޔާސަތުތަކެއް ހުރިކަން ފާހަގަ ކުރައްވައި އެއީ ހެޔޮވެރިކަމުގެ އެއްބައި ކަމުގައި ވިދާޅުވި އެވެ. އަދި ޕްރެސް ކްލަބެއް އުފެއްދުމުގެ އިތުރުން ޕަބްލިކް ސާވިސް މީޑިޔާގެ ގާނޫނާއި މޯލްޑިވްސް ބްރޯޑްކާސްޓިން ކޮމިޝަނުގެ ގާނޫނަށް ސަރުކާރުން ބަދަލުތަކެއް ގެންނަވާނެ ކަމަށް ވެސް ވިދާޅުވިއެވެ.\nނޫސްވެރިކަމަކީ ޑިކޮމްރެސީގެ އެއް ތަނބުކަން ފާހަގަ ކުރައްވައި ދައުލަތުގެ މުއައްސަސާތައް ޒިންމާދާރުކޮށް، ގައުމުގެ ކަންކަން އިސްލާހު ކުރުމުގައި، ނޫސްވެރިންގެ މަސައްކަތް ވަރަށް މުހިންމުކަމަށް ވިދާޅުވި އެވެ. އެގޮތުން މިނިވަންކަމާއެކު ހަރަކާތްތެރިވާ، ޑިމޮކްރެސީގެ އުސޫލުތައް ދަމަހައްޓާ މީޑިއާއެއް އޮތުމަކީ، ޑިމޮކްރެސީއެއް އުފެދި އަށަގެންނެވުމަށް ކޮންމެހެން ބޭނުންތެރި ކަމެއްކަމުގައި އެ މަނިކުފާނު ވިދާޅުވި އެވެ.\nމި ސަރުކާރު ފެށުނު އިރު، ރާއްޖޭގެ ނޫސްވެރިކަން އޮތީ ބިރުވެރި ކަމެއްގެ ތެރޭގައިކަން ފާހަގަ ކުރައްވާ އޭރު ނޫސްވެރި ކަމަށް ހުރި ގޮންޖެހުންތަކާއި ނޫސްވެރިކަން އޭރު އޮތް ހާލަތުގެ މައްޗަށް ވެސް ނައިބު ރައީސްގެ ވާހަކަފުޅު ދެއްކެވިއެވެ.\nނޫސްވެރިކަމުގެ މިނިވަންކަމުގެ ހައްގު، މި ސަރުކާރުން ރައްކާތެރިކޮށްދީފައިވާ ކަމަށައި މި ސަރުކާރަށް ނުވަ މަސް ފުރިގެން މިދަނީ ވެސް، ނޫސްވެރިކަމުގެ ފުރިހަމަ މިނިވަންކަމާ އެކުކަމަށް ފައިސަލް ވިދާޅުވިއެވެ.\n"ނޫސްވެރިންނަށް މިނިވަންކަން ދިނުމުން، މި ސަރުކާރަށް ގެއްލުމެއް ލިބުމުގެ ބަދަލުގައި ކުރީ ފައިދާ. އިރާދަކުރެއްވިއްޔާ މިސަރުކާރު ދެމިއޮތްހާ ދުވަހަކު، ސަރުކާރާ އިދިކޮޅު އެއްވެސް މީޑިއާއެއް ނޯންނާނެކަމުގެ ޔަޤީންކަން އަޅުގަނޑުދެން." ނާއިބު ރައީސް ވިދާޅުވިއެވެ.\nނޫސްވެރިންގެ ޚިޔާލާއި ފާޑުކިޔުންތައް ސަރުކާރުން ކިޔައި އަޑުއަހައި ސަރުކާރުން ކުރިޔަށްދަނީ ފާޑުކިޔުންތަކުގެ އަލީގައި، ދައުލަތް ހިންގުމުގެ ކަންކަން އިސްލާހު ކުރަމުންކަމުގައިވެސް ރައީސުލްޖުމްހޫރިއްޔާގެ ނައިބު ވިދާޅުވިއެވެ.\nނޫސްވެރިކަމުގެ ދާއިރާ ކުރިއެރުވުމަށްޓަކައި ތަމްރީނާއި މަތީ ތައުލީމު ފުޅާކޮށް، އިންސާނީ ވަސީލަތްތައް އިތުރަށް ތަރައްގީކުރުމަށް ސަރުކާރުގެ ވިސްނުން ގެންގުޅޭކަމަށްވެސް ވިދާޅުވިއެވެ. އެގޮތުން މިހާރު ރާއްޖޭގައި ހިންގާ ޖާނަލިޒަމް ކޯސްތައް ހަރުދަނާކޮށް، އިންވެސްޓިގޭޓިވް ޖާނަލިޒަމް ފުޅާކުރުމަކީ ސަރުކާރުގެ މުހިއްމު އެއް ސިޔާސަތުކަމުގައި ރައީސުލްޖުމްހޫރިއްޔާގެ ނައިބު ވިދާޅުވިއެވެ. އަދި ނޫސްވެރިކަމުގެ ދާއިރާއިން މަތީ ތައުލީމް ހާސިލްކުރުމަށް ސްކޮލަޝިޕާއި ލޯނުގެ ފުރުސަތުވެސް، އިތުރުކުރައްވާނެކަމަށް ވިދާޅުވިއެވެ.\nނޫސްވެރިންގެ އަގުވަޒަންކޮށް ހިތްވަރުދިނުމުގެ ގޮތުން މޯލްޑިވްސް މީޑިޔާ ކައުންސިލުން ކޮންމެ އަހަރަކު ދެމުން އަންނަ ނޫސްވެރިކަމުގެ އިނާމު މިދިޔަ 2018 ވަނަ އަހަރު ލިބުނު ފަރާތްތަކުގެ ތެރޭގައި ހިމެނުނު އެންމެޝަރަފުވެރި އިނާމުކަމަށްވާ ނޫސްވެރިކަމުގެ ޝަރަފުގެ އަލިމަސްގަލަން ހާސިލުކުރި ފަރާތްތަކަށް އެ އެވޯޑް ހަވާލުކޮށްދެއްވީ ރައީސުލްޖުމްހޫރިއްޔާގެ ނައިބު ފައިސަލް ނަސީމެވެ. މި އެވޯޑް ބާރަ ފަރާތަކަށް ލިބިފައިވާއިރު ނޫސްވެރިކަމުގެ އަލިމަސް ގަލަން9ފަރާތަކަށް އަދި ނޫސްވެރިކަމުގެ ރަންގަލަން 12 ފަރާތަކަށް ލިބިފައިވެއެވެ. މީގެ އިތުރުން މިރޭގެ ރަސްމިއްޔާތުގައި ވަނީ އެކިދާއިރާތަކުން 2018 ވަނަ އަހަރު ނޫސްވެރިކަމުގެ އިނާމު ހާސިލުކުރި ފަރާތްތައް އިއުލާނުކޮށް އެފަރާތްތަކަށް އިނާމާއި އެވޯޑް ހަވާލުކޮށްފައެވެ.\nމޯލްޑިވްސް މީޑިއާ ކައުންސިލް ފައިސަލް ނަސީމް\nނޫސްވެރިކަމުގެ އިނާމު މެއި ތިނެއްގައި\n"ނުރުހުނަސް ކޮރަޕްޝަނަށް ހުރަސްއަޅާނެ"\n"ސިޔާސަތަކީ ތަރައްގީ ހަރުފަތްތައް ގިރާކުރުން"


Dho?! Anhenunnah floral print aai pastel kula thah\nމި ދުވަސްވަރު ދުނިޔޭގެ އެކި ސަރަހައްދުތަކާ އެއްގޮތަށް ރާއްޖޭގެ އެކި ފެޝަންތައް ވެސް އަންނަނީ އަވަސް އަވަހަށް ބަދަލުވަމުންނެވެ. މި ދުވަސްވަރު ދެ ފެޝަން ޓްރެންޑެއް ވަރަށް ގަދަ އަށް ވައިގައި ހިފަމުން އެބަ އާދެ އެވެ. އެއީ ބޮޑެތި މާޖެހި ނުވަތަ ފްލޯރަލް ޕްރިންޓްގެ އިތުރުން ޕޭސްޓެލް ކުލަ ތަކުގެ ޑިޒައިންތަކެވެ.\nމި ފަހަކަށް އައިސް އެންމެ ބޮޑަށް މަގުބޫލުވާން ފަށާފައިވަނީ 90ގެ ފަހުކޮޅާއި 2000ގެ ކުރީކޮޅު ޒުވާނުން ލައި އުޅުނު ހެދުންތަކުގެ ޓްރެންޑެވެ. މިހާރުގެ ޒުވާނުން ނުވަތަ ޖެން-ޒީ އިން ބޭނުންވަނީ އެމީހުން ކުޑައިރު މަޝްހޫރުވި ފެޝަން ސްޓައިލްތައް އަލުން ލާށެވެ.\nފްލޯރަލް ޕެޓާން އާއި ޕޭސްޓެލް ކުލަތަކުގެ ޑިޒައިންތަކަކީ އެ ދުވަސްވަރު ވަރަށް މަގުބޫލުވި ޓްރެންޑަކަށް ވުމުން މިހާރު ގިނަ ބަޔަކު މި ޓްރެންޑް ވަނީ އަނބުރާ ގެނެސްފަ އެވެ.\nމީގެކުރީން މި ޓްރެންޑް މަގުބޫލުވި އިރު ގިނަ ފަހަރަށް މި ޓްރެންޑްތައް ހިމެނެނީ އެކި ކަހަލަ ބޫޓުތަކާއި ޓެކްސްޗާ ސްކާޓްތަކުންނެވެ. ނަމަވެސް އެ ޑިޒައިންތައް މިހާރު ފެންނަނީ އެކި ކަހަލަ ހެދުމުންނެވެ.\nޕޭސްޓެލް ކުލައިގެ ހެދުންތައް ޖެން-ޒީ އިން ލައިގެން އުޅެނީ އެކި ކަހަލަ ގަމީހާއި ޖީންސާ އެކުގަ އެވެ. މި ޖީންސްތަކަކީ އެ ދުވަސްވަރު މަގުބޫލުވި ޖީންސްތަކަށް ވުރެ ބޮޑަށް ފުޅާކޮށް އަދި ގަޔަށް ދޫކޮށް ހުންނަ ޖީންސްތަކެވެ. އަދި ޕޭސްޓެލް ކުލަތަކުގައި އެ ޖީންސް ހުރުމުން ވަރަށް ގިނަ ކުލަތައް ފެނެ އެވެ. އެކަމަކު އެންމެ ގިނައިން މަގުބޫލުވާ ކުލަތަކުގެ ތެރޭގައި ނޫކުލަ އާއި ފެހި ކުލަ އަދި ފިޔާތޮށި ހިމެނެ އެވެ.\nފްލޯރަލް ޕްރިންޓް މިހާރު ފެންނަނީ އެކި ކަހަލަ ތުނި ގަމީހުންނާއި ސްކާޓުތަކުންނެވެ. އޭގެއިތުރުން ބައެއް ފަހަރު ފަޓުލޫނުތަކާއި ޓީޝާޓުތަކުން ވެސް މިފަދަ ޕްރިންޓްތައް އެބަ ފެނެ އެވެ. މިފަދަ ޑިޒައިންތައް ސެޓުކޮށްފައި ހުންނަނީ އާންމުކޮށް ޕްލެއިން އެއްޗެއް ލާއިރުގަ އެވެ.\nމި ހުރިހާ ޑިޒައިންތަކުގެ ހެދުންތަކަކީ އާންމުކޮށް ކެޝުއަލް ހާލަތްތަކުގައި ލެވޭނެ އެއްޗެއްސެވެ. ހާއްސަކޮށް ހަވީރު ބޭރަށް ދާއިރު ނުވަތަ ރަށްޓެހީންނާ ބައްދަލުކޮށްލާއިރު މި ޑިޒައިންތަކަކީ ހަމަ ޓެސްޓުކޮށްލަން ވަރަށް ރަނގަޅު ޑިޒައިންތަކެކެވެ.


Executers ah advance faisaa dhookuree ebbas vumugai soi nukoh?! | Mihaaru\nމެޑްޓެކުން ގެނައި ވެންޓިލޭޓަރުތަކެއް: ދުބާއީ ކުންފުންޏަށް އެޑްވާންސް ޕޭމަންޓް ދޫކޮށްފައި ވަނީ މާލިއްޔަތު ގަވާއިދާ ޚިލާފަށް.\nއެގްޒެކިއުޓާސް އަށް 25 މިލިއަން ރުފިޔާ ދޫކުރީ އެއްބަސްވުމުގައި ސޮއިނުކޮށް؟\n24 އޯގަސްޓް 2020 - 09:58 84 comments\nވެންޓިލޭޓަރުތައް ގެންނަން ހަވާލުކުރި ދުބާއީގެ އެގްޒެކިއުޓާސް ކުންފުންޏަށް 75 ޕަސެންޓް ފައިސާ ދޫކުރީ އެއްބަސްވުމެއް ނެތި ކަން އިތުބާރު ހުރި ފަރާތަކުން "މިހާރު"އަށް ކަށަވަރުކޮށްދީފި އެވެ.\nކޮވިޑް-19 މާލޭގައި ބާރަށް ފެތުރި ގިނަ ބައެއްގެ ފުރާނަ އަށް ނުރައްކާވެދާނެތީ ކުއްލިއަކަށް ހޯދަން ޖެހުނު 149 ވެންޓިލޭޓަރު ބޭރުން ގެންނަން ހެލްތު މިނިސްޓްރީން ތިން ކުންފުންޏަކާ ހަވާލުކުރީ ސިންގަލް ސޯސް ޕްރޮކިއުމެންޓް އުސޫލުގެ ދަށުންނެވެ. މިގޮތަށް ހަވާލުކުރުމުގައި، ޚިޔާނާތަށް ތުހުމަތުކުރެވޭ ގިނަ މައްސަަލަތަކެއް ހެލްތު މިނިސްޓްރީގެ ޚާއްސަ އޮޑިޓުގައި ވަނީ ފެންމަތިކޮށްފަ އެވެ.\nމި އޮޑިޓާ ގުޅިގެން ރައީސް އޮފީހުގެ އެންގުމަށް ހެލްތު މިނިސްޓްރީގެ ބިޑް ކޮމިޓީ އާއި ފައިނޭންޝަލް އެގްޒެކެޓިވް ސަސްޕެންޑްކޮށްފައި ވަނިކޮށް، މިނިސްޓަރު އަބްދުﷲ އަމީން ވަނީ އަމިއްލަ އަށް މަސްއޫލިއްޔަތުތަކުން އެކަހެރިވެވަޑައިގެންފަ އެވެ.\nއޭސީސީ އާއި ފުލުހުން ތަހުގީގު ކުރާ މި މައްސަލައާ ގުޅިގެން "މިހާރު"އަށް އިތުބާރު ހުރި ފަރާތަކުން ކިޔައިދިން ގޮތުގައި، އެޑްވާންސް ޕޭމަންޓުގެ ގޮތުގައި އެޕްރީލް، 2، 2020 ގައި އެގްޒެކިއުޓާސް އަށް ފުރަތަމަ ޕޭމަންޓް ދޫކުރީ އެއްބަސްވުމުގައި އެ ކުންފުނިން ސޮއި ވެސް ނުކުރަނީހެވެ. އެއްބަސްވުން ތައްޔާރުކޮށް، އީމެއިލް މެދުވެރިކޮށް އެ ކުންފުންޏަށް ފޮނުވައި ސޮއިކޮށްފައި ވަނީ، އެނގިފައިވާ ގޮތުގައި، އެޕްރީލް، 15ގަ އެވެ. ޖެހިގެން އައި ހަފުތާގައި ދެ ވަނަ ޕޭމަންޓުގެ ގޮތުގައި އެ ކުންފުންޏަށް ފަސް މިލިއަނާ އެކު ޖުމްލަ 30.9 މިލިއަން ރުފިޔާ ވަނީ ދޫކޮށްފަ އެވެ. މިއީ އަގުގެ 90 ޕަސެންޓެވެ.\nމި ފައިސާ ދޫކުރީ، އެނގިފައިވާ ގޮތުގައި، ހެލްތު މިނިސްޓްރީން އެޓާނީ ޖެނެރަލްގެ ލަފާ ހޯދައި އެ ލަފާ ފިނޭންސް މިނިސްޓްރީއާ ހިއްސާކޮށް، އެމްއެމްއޭ މެދުވެރިކޮށެވެ.\nހެލްތު މިނިސްޓްރީގެ ބިޑް ކޮމިޓީ އަށް ކުންފުނީގެ ނަން ހުށަހަޅައި، އެ ކުންފުންޏަށް 75 ވެންޓިލޭޓަރު ގެންނަން ދޭން ނިންމައި، އޭގެ ފަހުން އެކަމާ ބެހޭ ގޮތުން އޭޖީގެ ލަފާ ހޯދައި އަދި އެ ލަފާ ފިނޭންސް މިނިސްޓްރީއަށް ފޮނުވައިގެން ފައިސާ ދޫކުރުމާ ހަމައަށް މުޅި ޕްރޮސެސް ނިންމަން ނެގީ 48 ގަޑިއިރު ކަމަށް ވެ އެވެ. ހެލްތުގެ ލިއުންތަކުން ފެންނަން އޮތް ގޮތުގައި އެ އެގްރިމެންޓްގައި ސޮއިކުރީ އެޕްރީލް2ގައި ކަމަށް ތާރީހު ޖަހާފައި އޮތަސް، އެ ތާރީޚް ލިއުނީ އެޕްރީލް 15 ގައި ސޮއިކުރުމަށް ފަހު އެވެ. މި ތުހުމަތަށް ބާރު ލިބޭ ލިއުމެއް ވެސް "މިހާރު"ގެ ނޫސްވެރިންނަށް ފެނިފައިވެ އެވެ.\nގެރެންޓީއަކާ ނުލައި މިހާ ބޮޑު އަދަދެއް ދެއްކުމަކީ މާލިއްޔަތު ގަވާއިދާ ޚިލާފު ކަމެއް ކަން އޮޑިޓް ރިޕޯޓުގައި ބުނެފައިވެ އެވެ. އަދި އެކަން ތަހުގީގުކުރަން ވެސް އޮތީ އަންގައިފަ އެވެ.\nވެންޓިލޭޓަރުތައް ހޯދަން އެގްޒެކިއުޓާސް އަށް ފައިސާ ދޫކުރީ އެއްބަސްވުމުގައި ސޮއިކުރުމުގެ ކުރިންތޯ އޮޑިޓް އޮފީހާ "މިހާރު"ން ސުވާލުކުރުމުން އެތަނުގެ އިސް ބޭފުޅަކު ވިދާޅުވީ ފެންނަން ހުރި ލިޔެކިއުންތަކުގައި ސޮއިކުރި ތާރީޚް ކަމަށް ލިއެފައި ވަނީ އެޕްރީލް، 2، ކަމަށެވެ. އީމެއިލް މެދުވެރިކޮށް އެއްބަސްވުން ފޮނުވައިގެން އެގްޒެކިއުޓާސް ލައްވައި ސޮއިކުރުވީ އެޕްރީލް 15 ގައި ކަން އެނގޭ ލިއުމެއް ނެތް ކަމަށް އޭނާ ވިދާޅުވި އެވެ.\nއޭނާ ވިދާޅުވީ އެ މުއާމަލާތާ ގުޅޭ ބައެއް ކަންކަން ތަހުގީގީ އިދާރާތަކުން އިތުރަށް ބަލަން ޖެހޭނެ ކަމަށް އޮޑިޓުގައި ލަފާދީފައިވަނީ ވެސް އޮޑިޓެއް ހަދާއިރު ނުބެލޭނެ ކަންކަން ދެނެގަންނާށެވެ.\nހެލްތު މިނިސްޓްރީއާ ހަވާލާދީ، އޮޑިޓް ރިޕޯޓުގައިވާ ގޮތުގައި ޕްރޮޖެކްޓުގެ 90 ޕަސެންޓަށް ވާ ފައިސާ އެޑްވާންސްކޮށް އެގްޒެކިއުޓާސްއަށް ދޫކުރީ އެޑްވާންސް ޕޭމަންޓް ގެރެންޓީ ހޯދަން ވަގުތު ނަގާނެތީ އާއި ވެންޓިލޭޓަރުތައް ވަކި މުއްދަތެއްގެ ތެރޭގައި ރިޒާވްނުކޮށްފި ނަމަ އެ ނުލިބޭނެތީ އެވެ. ވެއާހައުސް ޗާޖުގެ ގޮތުގައި ކޮންމެ ދުވަހަކު 25،000 ޑޮލަރު އެގްޒެކިއުޓާސް އިން ދައްކަން ޖެހޭ ކަމަށް އެ ކުންފުނިން ބުނި ކަމަށާއި ވެންޓިލޭޓަރުތައް ހުރީ ގުދަނުގައި ސްޓޮކްކޮށްފައި ކަމަށް ވެސް ހެލްތު މިނިސްޓްރީ އަށް އެ ކުންފުނިން މައުލޫމާތު ދިން ކަމަށް އޮޑިޓުގައިވެ އެވެ.\nވެންޓިލޭޓަރު ފަދަ މެޝިންތަކަކީ އެގޮތަށް ގުދަންތަކުގައި ދިގު މުއްދަތަކަށް ސްޓޮކްކޮށްފައި ބަހައްޓާ ތަކެތި ނޫން ކަމަށް ވާތީ އެގްޒެކިއުޓާސް އިން އެހެން ބުންޏަސް އެންމެ ކުޑަމިނުން ގުދަނުގައި އެތަކެތި ހުރިތޯ ކަށަވަރުނުކޮށް ހެލްތުން ފައިސާ ދީފައިވާތީ އޮޑިޓުގައި ވަނީ ސުވާލު އުފައްދައިފަ އެވެ. އާއްމު ބުއްދީގެ ހަމަތަކުން ބަލާއިރު ވެސް ކުރިން ވިޔަފާރީގެ މުއާމަލާތެއް ކޮށްފައި ނުވާ އަދި މާލީ އަދި ފަންނީ ގާބިލްކަން ހުރިތޯ ވަޒަންކޮށްފައި ނުވާ ކުންފުންޏަކަށް ފައިސާ ދޫކުރުމަކީ ވިޔަފާރީގައި ކުރާ ކަމެއް ނޫން ކަމަށް އޮޑިޓުގައިވެ އެވެ.\nއެގްޒެކިއުޓާސް އިން 75 ވެންޓިލޭޓަރު ހުރީ ޝިޕްކުރެވޭ ހާލަތުގައި ކަމަށް ހެލްތު މިނިސްޓްރީއަށް އެންގިޔަސް އެއްބަސްވި މުއްދަތަށް އެ މީހުންނަކަށް ވެންޓިލޭޓަރުތައް ރާއްޖެ ނުފޮނުވުނެވެ. މުއްދަތު ހަމަވި ފަހުން 11 ވެންޓިލޭޓަރު ރާއްޖެއަށް ލިބުނަސް އެ ތަކެތި ބޭނުމެއް ނުކުރެވެ އެވެ. އެއީ، ކޮވިޑް-19 ގެ ބަލިމީހުންނަށް ދޭން ޖެހޭ ފަރުވާ އަށް އެކަށީގެންވާ ވެންޓިލޭޓަރު ނޫން ކަމަށް ޑޮކްޓަރުންނާއި ނަރުހުންގެ އިތުރުން ބަޔޯމެޑިކަލް އިންޖިނިއަރިންގެ ޓީމަކުން ވެސް ވަނީ ލަފާދީފަ އެވެ.\nއޮޑިޓް ރިޕޯޓުގައިވާ ގޮތުގައި އެޑްވާންސަށް ފައިސާ ދޫކުރުމުގެ ކުރިން ގެރެންޓީއާ މެދު އަމަލުކުރެވިދާނެ ގޮތެއްގެ ލަފަޔަކަށް އެދުމުން އޭޖީ ދެއްވި ލަފައިން ދޭހަވަނީ، ފިނޭންސް މިނިސްޓަރު ދެއްވާ ހާއްސަ ހުއްދައިގެ ދަށުން ހެލްތަށް އެގޮތަށް އެކަން ނިންމިދާނެ ކަމެވެ. އެކަމަކު އެޑްވާންސް ޕޭމަންޓުގެ ގެރެންޓީއާ މެދު އަމަލުކުރާނެ ގޮތުގެ ހުއްދައަކަށް ހެލްތުން ފިނޭންސަށް ހުށަހަޅާފައި ނުވާ ކަމަށް އޮޑިޓުގައިވެ އެވެ.\n"ގެރެންޓީއަކާ ނުލައި އެޑްވާންސް ޕޭމަންޓް ދީފައި ވަނީ މިނިސްޓްރީ އޮފް ފިނޭންސްގެ ހުއްދަ ހޯދައިގެން ނޫން ކަން ފާހަގަކުރަމެވެ،" އޮޑިޓުގައިވެ އެވެ.\nއިތުރު ލިޔުންތައް ފުލުހުން ފިނޭންސް މިނިސްޓްރީ އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްއޭ އޮޑިޓާ ޖެނެރަލް އެޓާނީ ޖެނެރަލް\nވެންޓިލޭޓަރު މައްސަލަ: ތަހުގީގަށް ސުވާލު ކުރަނީ\nމައްސަލަ ހުށަނޭޅީ އިތުބާރު ނެތުމުން: އާތިފް


Suez Canal: Badhalu dhinumugai hihsaavaan edhefi\nސުއޭޒް ކެނަލް: ބަދަލު ދިނުމުގައި މުދަލުގެ ވެރިން ހިއްސާވާން އެދެފި\nސުއޭޒް ކެނަލްގައި ތާށިވި ކޮންޓެއިނާ ބޯޓު އެވާ ގިވަން މިސްރުން ހިފަހައްޓާފައި\nސުއޭޒް ކެނަލްގައި ތާށިވި ކޮންޓެއިނާ ބޯޓް، އަދި ވެސް އޮތީ މިސްރުގެ ބެލުމުގެ ދަށުގަ އެވެ. ސުއޭޒް ކެނަލް އޮތޯރިޓީން ބުނީ މަގު ބަންދު ވުމުގެ ސަބަބުން ލިބުނު ގެއްލުންތަކަށް ބަދަލު ނުދެނީސް ބޯޓު ދޫކޮށް ނުލާނެ ކަމަށެވެ. ދޭން ޖެހޭ ބަދަލަކީ 916 މިލިއަން ޑޮލަރެވެ.\nސުއޭޒް ކެނަލް އޮތޯރިޓީއަށް ބަދަލު ދިނުމަށްޓައި ބައިނަލް އަގުވާމީ މެރިޓައިމް ގާނޫން ހުއްދަ ކުރާ މުއާމަލާތްތަކުގެ ދަށުން ބޯޓުގެ ވެރި ކުންފުނިން މިހާރު މަސައްކަތް ކުރަނީ މުދަލުގެ ވެރިން ގެއްލުމުގައި ހިއްސާވާން ޖެހޭ މިންވަރު ކަނޑައެޅުމަށެވެ. މިގޮތަށް ލިބޭ ބޮޑެތި ގެއްލުންތަކަށް ބަދަލު ދިނުމުގައި މުދަލުގެ ވެރިން ހިއްސާ ވުމަކީ ލާޒިމް ކަމެކެވެ.\nބޯޓް، ސުއޭޒް ކެނަލްގައި ހުރަސްވެ މަގުބަންދުވީ މާޗް 23، އަންގާރަ ދުވަހު އެވެ. ޖަޕާން ކުންފުންޏަކަށް މިލްކުވެރިކަން އޮންނަ 400 މީޓަރު ދިގު ބިޔަ ބޯޓު ތާށިވީ ޗައިނާއިން މުދާ ބަރު ކޮށްގެން ނެދަލޭންޑްސްއަށް 220،000 ޓަނުގެ މުދަލާއެކު ދަތުރު ކުރަނިކޮށެވެ. އެއީ ގާތްގަނޑަކަށް 18،000 ކޮންޓެއިނާ އެވެ.\nބޯޓުގެ ވެރި ކުންފުނިން ބުނާ ގޮތުން މުދަލުގެ ވެރިންނަށް މިހާރު ވާނީ ނޯޓިސް ފޮނުވާފަ އެވެ. އެހެން ނަމަވެސް ދައްކަންޖެހޭ ނިސްބަތާއި ތަފުސީލް ހާމަކޮށްފައެއް ނުވެ އެވެ. މުދަލުގެ ވެރިން ހިއްސާވާން ޖެހޭނީ ބޯޓުގައި އެބައެއްއް މުދާ ހުރި ނިސްބަތުންނެވެ. ގެއްލުން ކަވަރު ކުރަނީ އިންޝުއަރެންސުންނެވެ.\nސުއޭޒް ކެނަލް އޮތޯރިޓީއަށް ދައްކަން ޖެހޭ އަދަދަކީ ޔާދަޔާ ޚިލާފު ބޮޑު އަދަދެއް ކަމަށް އިންޝުއަރެންސް ކުންފުނިން ބުނެ ވަނީ ޝަކުވާ ކޮށްފަ އެވެ. ބޯޓުން އުފުލާ މުދާ އިންޝުއާ ކުރަނީ ޔޫކެ ކުލަބުންނެވެ. މި މުއާމަލާތާ ގުޅޭ ބައެއް މައްސަލަތައް މިސުރުގެ ކޯޓުގައި މިހާރު ވެސް އެބަ ހިނގަ އެވެ.\nއިނގިރޭސިވިލާތް މިސްރު ޖަޕާން + ސުވޭޒް ކެނަލް ސުއޭޒް ކެނަލް


Olympics: Match thakun balivi namaves Naba ah bodu thajuribaa eh\nADS BY PIZZA KITCHEN\nއޮލިމްޕިކްސް: މެޗުތަކުން ބަލިވި ނަމަވެސް ނަބާއަށް ބޮޑު ތަޖުރިބާއެއް\n- 1 month ago0- މުހައްމަދު ޝާން\nއޮލިމްޕިކްސް 2020 ގެ ބެޑްމިންޓަން އިވެންޓުގައި ވާދަކުރި ރާއްޖޭގެ ހަމައެކަނި އެތްލީޓަކީ ނަބާހާ އަބްދުލް ރައްޒާގް (ނަބާ) އެވެ. މިއީ މިފަދަ ބޮޑު މުބާރާތެއްގައި އޭނާގެ ފުރަތަމަ ތަޖުރިބާއެވެ.\nމި ގޭމްސްގައި ނަބާ ބައްދަލުކުރަން ޖެހުނު ދެ ކުޅުންތެރިންނަކީ ދުނިޔޭގެ ފެންވަރުގެ ގޮތުގައި ބެލި ނަމަވެސް އަޅާ ނުކިޔޭނެ މޮޅު ހުނަރުވެރި ކުޅުންތެރިންނެވެ.\nއޮލިމްޕިކްސް ގައި ނަބާހާ ކުޅުނު ފުރަތަމަ މެޗުގައި ބައްދަލުކުރީ ދުނިޔޭގެ ރޭންކިންގެ ނުވަ ވަނައިގައި އޮތް ޗައިނާގެ ހީ ބިންގްޖިއާއޯ އާއެވެ. އެ މެޗުން ނަބާހާ ބަލިވީ 21-6 އަދި 21-3 އިންނެވެ.\nދުނިޔޭގެ ރޭންކިންގެ 111 ވަނައިގައި އޮތް ސޮރާޔާ އާއި ދެކޮޅަށް ކުޅުނު ދެވަނަ މެޗު އޭނާ ކާމިޔާބުކޮށްފައިވަނީ ސީދާ ދެ ސެޓުންނެވެ. މެޗުގެ ސެޓުތައް އޭނާ ގެންދިޔައީ 21-14 އަދި 21-7 އިންނެވެ.\nމިއީ ސޮރާޔާ އާއި ދެކޮޅަށް ނަބާހާ ކުޅުނު ދެވަނަ މެޗެވެ. މި ދެ ކުޅުންތެރިން އެންމެ ފުރަތަމަ ކުޅެފައިވަނީ 2019 ވަނަ އަހަރު ޕާކިސްތާނުގައި ބޭއްވި ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސްގައެވެ.\nރާއްޖޭގެ އަންހެން ބެޑްމިންޓަނުގައި ފާހަގަކޮށްލެވޭ ބޮޑެތި ކާމިޔާބީތަކެއް ހޯދާފައިވާ ނަބާހާ ވަނީ ގިނަ ކާމިޔާބީތަކެއް ހޯދާފައެވެ. އޭނާއަކީ ބެޑްމިންޓަނުން އޮލިމްޕިކްސްގައި ވާދަކުރި ރާއްޖޭގެ ފުރަތަމަ އަންހެން ކުޅުންތެރިޔާއެވެ. މި ފަހަރުގެ ގޭމްސް ހުޅުވުމުގެ ރަސްމިއްޔާތުގައި ދިވެހި ދިދަ އުފުލާލުމުގެ ޝަރަފުވެސް ލިބުނީ ނަބާއަށެވެ.\nނަބާ ވަނީ ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސްގެ މިކްސް ޑަބަލްސް އިވެންޓުން ދެ ރަން މެޑަލް ހޯދާފައެވެ. އަދި އެ މުބާރާތުގެ އަންހެން ޑަބަލްސް ބައިން ނަބާ އާއި އޭނާގެ ކޮއްކޮ އައިމިނަތު ނަބީހާ ވަނީ ރަން މެޑަލް ހޯދާފައެވެ.\nމީގެއިތުރުން އިންޑިއަން އޯޝަން އައިލެންޑް ގޭމްސް (އައިއޯއައިޖީ) އަންހެން ޑަބަލްސް ބައިން ނަބާ އާއި ނަބީ ވަނީ ރިހި މެޑަލް ހޯދާފައެވެ. މިއީ މި ގޭމްސްގެ ބެޑްމިންޓަނުން ރާއްޖެއަށް ލިބުނު އެންމެ ބޮޑު ކާމިޔާބީއެވެ.\nޗެމްޕިއަންސް ލީގު: ޕީއެސްޖީ އެއްވަރު، ލިވަޕޫލާއި ސިޓީއަށް މޮޅެއް01 day ago\nޓިއުނީޝިއާ ކުޅުންތެރިއެއް ބަލިކޮށް ދީމާގެ ފެންވަރު ދައްކާލައިފި02 days ago\nކުޅިވަރުތަކެއް ގޮތް ހުސްވެއްޖެ، ހައްލެއް ހޯދައިދޭން ރައީސަށް ސިޓީއެއް02 days ago\nސާފް ޗެމްޕިއަންޝިޕް ބަލަން ދަނޑަށް ވަދެވޭނީ ދެ ޑޯޒު ޖަހައިގެން03 days ago\nމިއީ ސާފް ޗެމްޕިއަންޝިޕް ބާއްވަަން އެންމެ މުނާސަބު ވަގުތު: ބައްސާމް03 days ago\nސާފް ޗެމްޕިއަންޝިޕުގެ ގައުމީ ކެމްޕޭން ރައީސް ލޯންޗުކޮށްފި04 days ago\nރޮނާލްޑޯގެ ދެ ލަނޑުން ޔުނައިޓެޑަށް މޮޅެއް، އެނބުރި އައުން ތަފާތު!05 days ago\nނިއުކާސަލް އާއި ޔުނައިޓެޑު މެޗުގައި ރޮނާލްޑޯ ކުޅޭނެ: ސޯލްޝެއާ05 days ago


Dhaduverikamaa gulhey thamreen program eh olhuvelifusheega fashaifi – Iru\nދަނޑުވެރިކަމާ ގުޅޭ ތަމްރީން ޕްރޮގްރާމެއް އޮޅުވެލިފުށީގައި ފަށައިފި\nމިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރއިން މިއަހަރު ކުރިއަށްގެންދާ ދަނޑުވެރިކަމުގެ އެންމެ ފަހު ތަމްރީން ޕްރޮގްރާމް ޅ އަތޮޅު އޮޅުވެލިފުށީގައި ފަށައިފިއެވެ.\nމި ޕްރޮގްރާމަކީ ޅ.އަތޮޅު ކައުންސިލްގެ 2019 ވަނަ އަހަރުގެ މަސައްކަތު ތާވަލުގައި ހިމެނޭ ޙަރަކާތެއްކަމަށް އެ މިނިސްޓްރީން ވިދާޅުވެއެވެ. 22 ބައިވެރިންނާއެކު މިހާރު ކުރިއަށްދާ މިޕްރޮގްރާމަށް ފަންނީ އެހީތެރިކަން ފޯރުކޮށްދެނީ ދަނޑުވެރިކަމާބެހޭ ވުޒާރާއިންނެވެ.\nމިޕްރޮގްރާމްގައި މައިގަނޑު ގޮތެއްގައި މައުލޫމާތު ދިނުމަށް ހަމަޖެހިފައިވަނި ފެނުގައި ގަސްހެއްދުމާއި ބެހޭގޮތުންނެވެ. މީގެ އިތުރުން ގޯތިތެރޭގައި ގަސްހައްދާނެ ގޮތާއި ގަސް ގަހާގެއްސަށް އާންމުކޮށްޖެހޭ ބަލިތަކާއި ފަރުވާ އަދި ދަނޑުވެރިކަމުގައި ބޭނުންކުރާ ކާނާއާއި ބޭސްފަދަ ތަކެތި ރައްކާތެރިގޮތުގައި ބޭނުންކުރުމާއި ގުޅޭ ގޮތުން މައުލޫމާތު ފޯރުކޮށްދޭނެއެވެ.\nރަށްރަށުގައި ދަނޑުވެރިކަމުގެ ޙަރަކާތްތައް ހިންގުމަށް ފަންނީ ގޮތުން ބޭނުންވާނެ އެހީތެރިކަން ފޯރުކޮށްދިނުމުގައި މިނިސްޓްރީގެ ފުރިހަމަ އެހީތެރިކަމާއި އެއްބާރުލުން ކައުންސިލްތަކަށް ފޯރުކޮށްދޭނެކަމަށް އެ މިނިސްޓްރީން ވިދާޅުވެއެވެ.


Gaza Ge Clinic Akah Israel In Hamalaa Dheefi - Vaguthu\nޣައްޒާގެ ކްލިނިކަކަށް އިސްރާއީލުން ހަމަލާ ދީފި\n4 މަސް ކުރިން ( މެއި 17, 2021 )\nފަލަސްތީންގެ ޣައްޒާގައި ހުންނަ ކްލިނިކަކަށް އިސްރާއީލް ސިފައިންގެ ހަމަލާ އަމާޒުވެ، އެ އިމާރާތަށް ބޮޑެތި ގެއްލުންތަކެއް ލިބިއްޖެއެވެ.\nބޮމުގެ ހަމަލާ ދިން ވަގުތު ކްލިނިކްގައި ތިބި ބައެއް މީހުން ޝަހީދުވެފައިވާ ކަމަށް ރިޕޯޓު ކޮށްފައިވެއެވެ. ހަމަލާގެ ސަބަބުން ކްލިނިކްގެ ސްޓެރަލް ޕްރޮސެސިންގް ޑިޕާޓްމެންޓް ބޭނުން ނުކުރެވޭ ވަރަށް ހަލާކުވެފައި ވާއިރު ކްލިނިކްގެ ވެއިޓިންގް އޭރިއާއަށް ވެސް ވަނީ ގެއްލުން ވެފައެވެ.\n"މިއީ ވަރަށް ދެރަ ކަމެއް. މިހާރު ވެސް އިސްރާއިލުން ދަނީ ޣައްޒާއަށް ހަމަލާ ދެމުން. މި ހަމަލާ ތަކުގެ ސަބަބުން އެތައް އިމާރާތްތަކެއް ބިމާ ހަމަވެ، ބޮޑެތި ގެއްލުން ތަކެއް ލިބިއްޖެ" ކްލިނިކްގެ ކޯޑިނޭޓަރ، އައިމަން ޖަރޫޝާ ބުނެފައިވެއެވެ.\nއިސްރާއީލުން ދެމުން ގެންދާ ހަމަލާތަކުގައި ސިއްހީ ދާއިރާގައި މަސައްކަތް ކުރާ އެތައް ބަޔަކު ޒަހަމް ވެފައިވެއެވެ. އާންމު ރައްޔިތުންގެ ތެރެއިން ޒަހަމް ވެފައި ތިބި މީހުންނަށް ފަރުވާ ދިނުމަށް ވަނީ ދަތި ކަމަކަށް ވެފައެވެ. ހޮސްޕިޓަލުތަކާއި، ކްލިނިކްތަކަށް އަދި ސުކޫލުތަކަށް އަމާޒުކޮށް އިސްރާއިލުން ހަމަލާ ދެމުން ދާތީ އިމާރާތްތައް ދޫކޮށް ނުކުންނަން ވަނީ މަޖުބޫރު ވެފައެވެ.\nއިސްރާއީލްގެ އަަސްކަރީ ބޮން އަޅާ ބޯޓު ތަކުން ވަނީ ޣައްޒާ ސަރުކާރުގެ މިނިސްޓްރީތަކާއި އޮފީސްތައް ހިންގާ އިމާރާތްތަކަށް ވެސް ހަމަލާދީފައެވެ. އަލްޖަޒީރާ އާއި އެސޯސިއޭޓް ޕްރެސްއަށް ދިން ހަމަލާއަކީ ވެސް މިފައިދައިން އިމާރާތްތަކަށް ދިން ހަމަލާ އެކެވެ.\nމިދިޔަ ބުދަ ދުވަހު އިސްރާއިލުން ދިން ހަމަލާއެއްގައި ޣައްޒާގައި ހުރި ހޮސްޕިޓަލަކަށް ވެސް ވަނީ ގެއްލުން ވެފައެވެ. ރިޕޯޓުތައް ބުނާގޮތުން އިސްރާއިލުން ހަމަލާ ދީފައިވަނީ ހޮސްޕިޓަލް ކައިރި ސަރަހައްދަކަށެވެ.\nއިސްރާއީލުގެ ޖަލުގައި އޮތް ފަލަސްތީނުގެ މާބަނޑު އަންހެނަކު ދޫކޮށްލައިފި


އިރްފާން ޚާން އޭނާގެ އާއިލާއަށް ދޫކޮށްފައި ދިޔައީ ކިހާ މުދަލެއްކަން އެނގޭތަ؟ – Dhen.mv\nއިރްފާން ޚާން އޭނާގެ އާއިލާއަށް ދޫކޮށްފައި ދިޔައީ ކިހާ މުދަލެއްކަން އެނގޭތަ؟\nބޮލީވުޑްގެ އެންމެ ހުނަރުވެރި ތަރިންގެ ތެރެއިން ގުނާލެވޭ އެކަކު ކަމުގައިވާ އިރްފާން ޚާންގެ ކުއްލި މަރާއި އެކު މުޅި އިންޑަސްޓްރީވަނީ މޮޅީގެ ސާލެއްގައެވެ. ވަރަށް މަދުން ފެންނަ ލޭގެ ކެންސަރުގެ ބައްޔަކާ ހަނގުރާމަ ކުރަމުން ދިޔަ އިރްފާން ޚާން، މުމްބާއީގެ ހޮސްޕިޓަލެއްގައި މަރުވީ އޭނާގެ އާއިލާ އާއި ގާތް ރައްޓެހިން އޭނާގެ ކައިރީގައި ވަނިކޮށެވެ.\nއިރްފާންގެ މަރުގެ ޚަބަރު، ޖަންގަލީގައި އަލިފާން ފެތުރޭހެން ފެތުރިގެން ދިޔައެވެ. އަދި އިންޑަސްޓްރީގެ ފަރާތްތަކުން ތަޢުޒިޔާގެ މެސެޖްތައް ބަންޑުން ކޮށްލިއެވެ.\nއިރްފާން ޚާން މަރުވި އިރު އަންހެނުން ސުތާޕާ ސިކްދާރް ގެ އިތުރުން ދެ ފިރިހެން ދަރިންކަމަށްވާ ބާބިލް އަދި އަޔާން އަށް ވާރުތައިން ލިބުނީ ކިހާ މުދަލާކާއި ފައިސާއެއްކަން އެނގޭ ހެއްޔެވެ؟. ވަރަށް ގިނަ މީޑިޔާތަކެއްގައި މިކަމުގެ ރިޕޯޓްތައް ދައުރުވަމުންދާއިރު، ގިނަ މީޑިޔާތައް ބުނާ ގޮތުން 53 އަހަރުގެ އިރްފާން މަރުވި އިރު އޭނާގެ މިލްކިއްޔާތުގައި ގާތްގަޑަކަށް 320 ކްރޯޑް ރުޕީސް ހުރިކަމަށްވެއެވެ. އިރްފާންގެ މައިގަނޑު އާމްދަނީ ލިބެނީ ފިލްމު ކުޅެގެންނާއި އިޝްތިހާރުތައް ކުޅެގެންނެވެ.\nޚަބަރުތައް ބުނާ ގޮތުގައި އިރްފާން ފިލްމެއް ކުޅެދެނީ 15 ކްރޯޑް ރުޕީސް އަށެވެ. އަދި އިޝްތިހާރެއް ކުޅެދެނީ5ކްރޯޑް ރުޕީސްއަށެވެ.\nމީގެއިތުރު މުމްބާއީގައި އިރްފާން ޚާންގެ ގެއެއް ހުރެއެވެ. އަދި ޖޫހޫގައި ވެސް އޭނާގެ ފްލެޓެއް ހުރެއެވެ. ބޮލީވުޑްގެ އިތުރުން ހޮލީވުޑްގައި ވެސް ކާމިޔާބު މަސައްކަތްތަކެއް ކޮށްފައިވާ އިރްފާން ޕާސަނަލް އިންވެސްޓްމަންޓްގެ ގޮތުގައި 110 ކްރޯޑް ރުޕީސް ރައްކާ ކޮށްފައިވެއެވެ.


އެމްޓީސިސީ ‘ހުނަވަރު’ ޕްރޮގްރާމުގައި ބައިވެރިވުމުގެ ފުރުސަތު ޖުލައި 14 ގެ ނިޔަލަށް ހުޅުވާލައިފި | Atoll News\nއެމްޓީސިސީ ‘ހުނަވަރު’ ޕްރޮގްރާމުގައި ބައިވެރިވުމުގެ ފުރުސަތު ޖުލައި 14 ގެ ނިޔަލަށް ހުޅުވާލައިފި\nޝާއިޢުކުރީ: މުޙައްމަދު އަފްރާޙް ޖުލައި 6, 2021, 15:32\nއެމްޓީސިސީ ‘ހުނަވަރު’ ޕްރޮގްރާމުގައި ބައިވެރިވުމުގެ ފުރުސަތު ޖުލައި 14 ގެ ނިޔަލަށް ހުޅުވާލައިފި އެވެ.\nއެ ކުންފުނިން ބުނީ ހުނަވަރު ޕްރޮގްރާމުގައި ބައިވެރި ވެވޭނީ އުމުރުން 18 އަހަރާއި 25 އަހަރާއި ދެމެދުގެ މީހުންނަށް ކަމަށެވެ. އަދި މި ޕްރޮގްރާމަށް މީހުން ހޮވާނީ އިންޓަވިއު ކުރުމަށް ފަހު ކަމަށެވެ.\n”ހުނަވަރު ޓެކްނިކަލް ސްކިލްސް ޑިވެލޮޕްމަންޓް ޕްރޮގްރާމް 2021“ ފެށުމަށް ނިންމާފައިވަނީ އަންނަ އޮގަސްޓު މަހުގެ 15 ވަނަ ދުވަހު އެވެ.\nމިއީ މަސައްކަތުގެ މާހައުލުގައި ފަންނީ ތަމްރީން ލިބިފައިވާ ދިވެހިން ބިނާކުރުމަށް އެމްޓީސީސީން ކުރިއަށް ގެންދާ ޕްރޮގްރާމެކެވެ. އަދި ތަމްރީނާއި ތަޖުރިބާ ލިބިފައިތިބި މަސައްކަތްތެރި މުއައްޒަފުން އެ ކުންފުނީގެ ވަޒީފާތަކަށް ހޯދުމަކީ މި ޕްރޮގްރާމް ކުރިއަށް ގެންދާ މަގުސަދެކެވެ.\nމި ޕްރޮގްރާމް ދަށުން، ކޮންސްޓްރަކްޝަން ސައިޓްތަކުގެ އެސިސްޓަންޓް ސުޕަވައިޒަރުންނާއި މަގުހެދުމުގެ މަޝްރޫޢުތަކަށް ބޭނުންވާ މުއައްޒަފުން އަދި ވެލްޑިންގ ގެ ދާއިރާއަށް ބޭނުންވާ މުއައްޒަފުން ތަމްރީން ކުރުމަށް އެމްޓީސީސީން ވަނީ ނިންމާފަ އެވެ.\nކޮންމެ ހޮނިހިރު ދުވަހަކުން ބުރާސްފަތީގެ ނިޔަލަށް ހެދުނު7އިން މެންދުރު3އަށް މި ޕްރޮގްރާމް ކުރިއަށް ގެންދާނީ ތިން މަސްދުވަހުގެ މުއްދަތަކަށެވެ.\nމި ޕްރޮގްރާމްގައި ބައިވެރިވާ މީހުންނަށް ކޮންމެ މަހަކު 5،000 ރުފިޔާގެ އެލަވަންސް ދިނުމަށް ވަނީ ހަމަޖެހިފަ އެވެ. އަދި ދިރިއުޅޭ ރަށް ނޫން ރަށެއްގައި ޕްރޮގްރާމް ކުރިއަށް ދެންދާ ނަމަ ހުރުމާއި ކެއުމުގެ އިންތިޒާމު ވެސް އެމްޓީސީސީން ހަމަޖައްސައިދޭނެ އެވެ.


04 ސެޕްޓެމްބަރ 2019 - 07:49 16 comments\n"ކީކޭ؟ އަދި އެއްފަހަރު ބުނެބަލަ!" އަހްސަން ބުންޏެވެ.\n"އަހަރެން ބުނީ ރާޝިދަށޭ އަހަރެން ގުޅައިގެން އިނީ،" ދެން ވާނެގޮތެއް ނޭނގޭ ހާލުގައި އަހަރެން ބުނީމެވެ. "ރާޝިދާ ވާހަކަދައްކާތާ މިހާރު ކިތަންމެ ރެޔެއް."\n"ރާޝިދަށޭ؟" ދެ ލޯ ބޮޑުކޮށްލައިފައި އަހްސަން ބުންޏެވެ. "ލަދެއް ވެސް ނުގަނޭތަ ތިހެން ބުނަން؟"\n"ތެދަށް ބުނަން ކޮން ލަދެއްގަންނާކަށް،" އަހަރެން ވަރަށް ހަމަޖެހިލައިފައި މަޑުމަޑުން ބުނީމެވެ. "އަހަންނަކީ އަހްސަނެއް ނޫނޭ އޮޅުވައިލައިގެން ކަންކަންކުރާކަށް."\n"ދެން ފޯނުގަ އަތްލައިފިއްޔާ ނިމުނީ!" ރުޅިއައިސްފައި އަހްސަން ބުންޏެވެ. "އަހަންނަށް ވަގަށް ހިލޭ ފިރިހެނުންނާ ވާހަކަދައްކަން މޫނިއަށް ކެރުނީތީ މަ ހަމަ އަޖައިބުވެއްޖެ!"\n"ވަގަށޭ؟" އަހަރެން ބުނީމެވެ. "އަހްސަން އެހީމަ މި ބުނީނު ރާޝިދާއޭ ވާހަކަދެއްކީ. ކިތަންމެ ރެޔަކު ވާހަކަދައްކައިފީމޭ ވެސް ބުނެފީމެއްނު. ކޮންކަމެއް އަހަރެން ވަގަށްކުރީ؟ ރާޝިދުގެ ސިޓީ ލިބުނު ވާހަކަ ވެސް ބުނިން."\n"ކާކު ސިޓީ ގެނެސްދިނީ؟" އަހްސަން އެހިއެވެ.\n"އަހަންނަށް ގޭގަ ނޫޅެވޭތީ އޭގެ ފައިދާ ތި ނަގަނީދޯ؟" އަހްސަން ބުންޏެވެ. "މޫނި ތި ހީކުރަނީ އަނބިދަށުވެގެން އަހަރެން ގޭގައިންނާނެކަމަށް؟ ހާދަހާ ކަޓު ވިސްނުމެކޭ ތި ގެންގުޅެނީ. މޫނި ދެން ރާޝިދާ ވާހަކަދައްކައިފިއްޔާ މަގޭ އަތުން ބޮނޑިއެއްބޯނެ."\n"އަހަރެން މަރުނުވެ ދުނިޔޭގަ ހުރެއްޖެއްޔާ އަދިވެސް ވާހަކަދައްކާނަން،" ވަރަށް ސާފުކޮށް އަހަރެން ބުނީމެވެ. "އަހްސަން އަހަރެން މަރާލާ! ނިމުނީނު!"\n"ވަރަށް މަރުވާހިތްވޭތަ؟" އަހަރެންގެ މޫނަށް ނޭވާއެޅޭހާ ގާތްވެލައިފައި އަހްސަން ބުންޏެވެ. "މިރެޔަށްފަހު ވަކި މީހަކަށް ނޫން، އެއްވެސް މީހަކަށް ފޯނުކުރުން މޫނިއަށް މަނާ!"\n"ޔާރައްބީ!" ކަންބޮޑުވެފައި ރާޝިދު ބުންޏެވެ. "ތިކަން އެނގުނު ނަމަ އަަހަރެން ނުގުޅީމުހޭ. އޭނައަށް އެނގިއްޖެއްޔާ މޫނިއަށް އަނިޔާ ވެސް ކޮށްފާނެއްނު!"\n"ރާޝިދު ނުގުޅީމަ ލިބޭ އަނިޔާ މާ ބޮޑުވާނެ،" އަހަރެން ބުނީމެވެ. "އަހަރެން ބިރުނުގަންނައިރު ރާޝިދު ކޮން ބިރެއްގަންނާކަށް. އަހަންނަށް ހިތްވަރުދީބަލަ! ތީ އަހަރެން ހާދަ ލޯބިވާ މީހެކޭ. ރާޝިދާ ދިމާނުވި ނަމަ ނޭނގެ މިހާރު އަހަރެން ކޮން ހާލެއްގަ ކަމެއް ވެސް އުޅޭނީ. ސަހަރާގަކަން ނޭނގެ އަހަރެން އޮންނާނީ."\n"ކީއްވެ އަހަރެންދެކެ ތިހާ ލޯބިވަނީ؟" ރާޝިދު އެހިއެވެ. "އަހަރެންމީ މޫނިގެ ކާކު؟ ފިރިމީހާއެއް ނޫން. ކުދިންގެ ބައްޕައެއް ނޫން. އިހަށް ދުވަހަކު ދިޔަ ރަށަކުން ދިމާވި ފާޑެއްގެ މީހެއް. މާދަންކަން ނޭނގެ އަހަރެން މީހަކާ އިންނާނީ. ދެން މޫނި ކިހިނެއްހަދާނީ؟ އެންމެ ދެތިން ސިކުންތުގެ ހަނދާނެއްނު ރައްކާކުރެވިފައޮތީ. އަހަރެންގެ ހަނދާނުގަ ނުކައިނުބޮއި މޫނި މުޅި އުމުރުދުއްވާލާނީތަ؟ ނޫނީ ނިތްކުރިމަތީގަ އަތްބާއްވައިލައިގެން ރާޝިދު، ރާޝިދު ކިޔަން ހަތަރުދަމު ހޭލާއޮންނާނީ؟"\n"ލޯބި ކިޔަނީ އެޔަށޭ މޮޔަޔާ!" އަހަރެން ބުނީމެވެ. "އަހަރެން އުމުރުގެ ބާކީއޮތް ހުރިހާ ދުވަހަކަށް، ތި ބުނި އެންމެ ދެތިން ސިކުންތުގެ ހަނދާން ފުދިފަ ބާކީ ވެސް ވާނެ."\n"އެނގޭތަ މިއަދު ވާފިރާ އަހްސަން ދެއްކި ވާހަކައެއް؟" އެއްދުވަހަކު ނާސިހާ ބުންޏެވެ. "އަހްސަން ބުނަނީ ފޯނަކުން މިހާރަކު މޫނިއަކަށް ވާހަކައެއް ނުދެއްކޭނޭ. ރާޝިދާ މޫނިޔާ ދެމީހުން ކޮންމެވެސް ގޮތަކުން އެބަ ބައްދަލުކުރެޔޭ. ނުކުރެޔޭ ނުކުރެޔޭ ވާފިރު ބުނާއިރު ވެސް އަހްސަން ގަބޫލެއް ނުކުރޭ."\n"ދެން އަހަރެން އެ ކަހަލަ ކަމެއް ނުކުރާނެއްނު!" އަހަރެން ބުނީމެވެ. "އެކަމަކު ރާޝިދު ވަރަށް ދެކިލާހިތްވޭ!"\n"ގެންނަމާ މި ގެއަށް؟" އެ ހިޔާލު އެންމެ ފުރަތަމަ ކުރި މީހާގެ ޝަރަފުލިބިގަންނަމުން ނާސިހާ ބުންޏެވެ.\n"އޭރުންނޯ؟" އަހަރެން ބުނީމެވެ.\n"ކޮބާ މައްސަލައަކީ؟" ނާސިހާ ވަރަށް ހަމަޖެހިލައިފައި ބުންޏެވެ. "މޫނިގެ ގެ. އޭނަ ގެނެސް ތި ކޮޓަރިއަކަށް ނުވައްދާނެއްނު! ފެންޑާގަ ތިބެލާފަ ދިޔައިމަ ނިމުނީ. އިރުއޮއްސޭ ގަޑީގަ ވާފިރެއް ވެސް ނޫޅޭނެ."


ނިއުމަތް – ދިވެހި ނޫސް\nHome ⁄ ވާހަކަ ⁄ ނިއުމަތް\nނިއުމަތް ދެއްވަނީ الله سبحان و تعالىٰ. އެވެ. ނިއުމަތް އަނބުރާ ގެންދަނީވެސް الله سبحان و تعالىٰ. އެވެ. ނިއުމަތެއް ލިބުމުން އެ ނިއުމަތަކަށް ޝުކުރުނުކޮށް ހިތުހުރިހާ ގޮތަކަށް މިދުނިޔޭގަ އެއްވެސް ބިރެއްނެތި އުޅޭ އިންސާނުންވެސް މަދެއްނޫނެވެ.\nއެމެރިކާގެ ބިލިޔަނަރެއްކަމުގާވާ ޓްރެވޯއަކީ އޭނާގެ މުއްސަނދިކަމަށް މަޝްހޫރު މީހެކެވެ. މީސްމިޑިއާގަވެސް އެހާ މަގްބޫލް މީހެކެވެ. ފައިސާއިން އޭނާއަށް ނުކުރެވޭ ކަމެއް ނޯވެޔެވެ. ޒަމާނީ ހަތިޔާރާއެކު އޭނާގެ ގެދޮރު ފޯރިމެރުމަށް ބައިތިއްބާފަ ތިބެނީ އެންމެ އަގުބޮޑު އަދި އެންމެ ތަޖުރިބާކާރު ސިފައިންނެވެ. މިލްކިއްޔާތުގާ ފަސް މެންޝަން އަދި ތިން އިމާރާތާ އެތައް އުޅަނދެއްއޮވެއެވެ.\nއެހެން ދުވަސްތަކެކޭ އެއްގޮތަށް މިއަދުވެސް ޓްރެވޯ ދިޔައީ އޭނާގެ ވިޔަފާރިޔާގެން ކުރިޔަށްށެވެ. އޮފީހުގާ އިނދެގެން އެކި މީހުންނަށް ގުޅާ ވާހަކަދައްކަމުންނެވެ. ދުވަހުގެ ތާވަލް ރޭވިފާވާ ގޮތުން މިއަދަކީ މެންދުރުން ފަށައިގެން ދިހަ ދުވަހަށް އޭނާ ޗުއްޓީ ހަދާލަން ތާކަށްދާދުވަސްކަމުން މަސައްކަތް މަޑުޖައްސާލާފަ އަމިއްލަ ޖެޓަށް ގުޅުމަށްފަހު އެއާޕޯޓްއަށްދިޔައެވެ. ޖެޓްއަށް އެރުމަށްފަހު ޕައިލްޓް ކައިރި އޭނާ އިޓަލީއަށް ގެންގޮސްދިނުމަށް އެދުނެވެ.\nދިގު ދަތުރަކަށްފަހު ޓްރެވޯއަށް އިޓަލީއަށް އާދެވިއްޖެއެވެ. އެންމެ ފުރުތަމަވެސް އޭނާ ބޭނުންވީ ވިއެންސްއަށް ގޮސްލާށެވެ. ދުވަހަކީ ހުކުރުދުވަހެވެ. ވިއެންސްގައި އުޅުމުގެތެރޭގައި އޭނާއަށްފެނިގެން ދިޔައީ ބޮޑެތި ޖަމާއަތްތައް ހަދައިގެން ބަޔަކުމީހުން ހަށަށްބަނދެގެންތިބިތަނެވެ. ޓްރެވޯ އޭނާގެ ހަށިފާރަވެރިޔެއް ކައިރި އެއީ ކޮންބައެއްތޯ އަހާލުމުން އެނގިގެންދިޔައީ އެއީ މުސްލިމުންކަމަށްށެވެ. ކޮންމެޔަކަސް ވިއެންސްގާ އިތުރަށް މަޑުނުކޮށް ދެން ޓްރެވޯ އެންމެ ބޭނުންވީ ފެރާރީއެއް ގަންނަންށެވެ. އެގޮތުން ފެރާރީގެ އެންމެ ފަހުގެ ވައްތަރު ވިއްކާ ފިހާރައަކަށް ދިޔުމުން އެފިހާރަގައި ބަންދުބޯޑު އަޅުވާފައި އިނެވެ. އެ ބޯޑުގާވާ ލިޔުންކޮޅު ކިޔާލިއިރު އޭގަ ލިޔެފައިވަނީ ވެރިފަރާތްވަނީ ހުކުރުނަމާދަށް ގޮސްކަމެވެ. އަދި ހުޅުވާނީ ދެގަޑި ބައިގަކަމަށްށެވެ.\nކައިރީގަ ހުރި ކޮފީ ޝޮޕްއަކަށްވަދެ ޓްރެވޯ މަޑުކޮށްލައިގެން އިނދާ އިރުކޮޅަކުން ފިހާރާއިގެ ވެރިމީހާ އައިސް ފިހާރަ ހުޅުވިތަން ފެނިގެންދިޔައެވެ. ފިހާރަ ހުޅުވުމާއެކު އަވަސް އަވަހަށް ޓްރެވޯ ގޮސް ފިހާރައަށްވަނެވެ. އަދި އެންމެ ފަހުގެ ފެރާރީ މޮޑެލް ދައްކާލުމަށްއެދުނެވެ. ވެރިމީހާ އެންމެ ފަހުގެ މޮޑެލް ދައްކާލުމުން ވަގުތުން ފައިސާ ދައްކާފަ ޓްރެވޯ އޭނާގެ ފެރާރީ ގަނެގެން ނުކުތެވެ. އެއަށްފަހު ފެރާރީގައި މުޅި އިޓަލީގަ ބުރެއްޖަހަން ނިންމިއެވެ. އެތައް އިރަކު ދުއްވުމަށްފަހު ވަރުބަލި ފިލުވާލުމަށް ފެހިކަން ގަދަ ރީތި މާތައްހުރި ބިމަކަށް މަޑުކޮށްލިޔެވެ. އެއަށްފަހު ފެރާރީއާއެކު ސެލްފީއެއްނެގިއެވެ. އަދި އަޕްލޯޑްކުރަމުން ސްޓޭޓަސްގާ ޖަހާލިޔެވެ. މިއީ އަހަރެންނާއެކު ދެން އޮތް ދުނިޔެއަށްވެސް ގެންދާނެ ކާރެވެ. އަހަރެން މިކާރުގާ ދިގުދެމިގެންވާ ދަތުރުތައް ކުރާނަމެވެ.\nއަޕްލޯޑްކުރުމާއެކު ތައުރީފްގެ ބަދަލްގާ ޓްރެވޯއަށް ލިބެންފެށީ މަލާމާތާ ލަދެވެ. މީހުންގެ ނުރުންވި ބަސްތައް ފަތިފަޗަށް ޓްރެވޯގެ ދެލޮލަށް ދިޔައީ ފެންނަމުންނެވެ. މި ސްޓޭޓަސްގެ ސަބަބުން ބައެއް ޙަބަރުތަކުގާވެސް އިސާހިތަކު އެ ވާހަކަ ލިޔެވިގެންދިޔައެވެ. ބުނާނެ އެއްވެސް އެއްޗެއް ނޭނގި ހުރެ އެ ސްޓޭޓަސް ފުހެލިޔެވެ. އެއަށްފަހު ފެރާރީއަށް އަރާ ދުއްވާލިޔެވެ. މިހެން ދުއްވުމުގެ ތެރޭގަ ކުޑަ އަވަށަކަށް އާދެވިއްޖެއެވެ. އެ އަވަށުގެ މީހުންވަނީ ގެޔަކަށް ވަނުމަށް ދިގު ސަފެއް ހަދާފައެވެ. ވެގެން އުޅޭގޮތް ބަލާލުމަށް ޓްރެވޯ އަވަސްވެގަތެވެ. އެތަނުން މީހަކާ ސުވާލުކޮށްލުމުން މީހަކު މަރުވެގެން އުޅޭ ވާހަކަ ބުނެލިޔެވެ. އަދި މޫނު ބަލާލަން އައުމަށް ދައުވަތުދިނެވެ. ޓްރެވޯ އިރުކޮޅަކު ކިޔުގަ ހުރެފަ އެތެރެޔަށްވަނެވެ. ފުރުތަމަވެސް ނޭފަތުގާ ޖެހުނީ ދުވަހަކުވެސް ނުދުވާހާ މީރުވަހެވެ. މައްޔިތާއާ ކައިރިވިވަރަކަށް ދިޔައީ މީރުވަސް ގަދަވަމުންނެވެ. މައްޔިތާއާ ކައިރި ވުމާއެކު ފެނިގެންދިޔައީ އުޖާލާ މޫނެކެވެ. އެމޫނުގާ އުފާވެރި ހިނިތުންވުމެއްހުއްޓެވެ. ހައިރާންވެފާހުރި ޓްރެވޯ އެތައް އިރަކު ބަލަން ހުރުމަށްފަހު އެގެއިން ނުކުތެވެ. އަދި މައްޔިތާގެ އާއިލާ މީހުންނާ ބައްދަލްކުރިޔެވެ. މައްޔިތާގެ ބައްޕަ ޓްރެވޯ ގޮވައިގެން ގޮސް ހަލާކުވާން ކައިރިވެފާހުރި ޖިފުޓިގަނޑަކަށްވަނެވެ. އެއަށްފަހު ކިޔާދޭންފެށިއެވެ.\n” މިއީ އަހަރެންގެ ދަރިފުޅު އުޅެ ބޮޑުވިގެ. އޭނާއަށް ކުއްލި މުއްސަނދިކަމެއްލިބުނު ނަމަވެސް އޭނާ އެ ބޭނުންކުރީ އަހަރުމެން ހީވެސް ނުކުރާގޮތަށް. އޭނާއަށް ލިބުނު މުއްސަނދިކަމުން އޭނާ އެންމެ ފުރުތަމަވެސް އަހަރުމެން ގޮވައިގެން ދިޔައީ ހައްޖަށް އަދި ހައްޖަށް ނުދެވިފާތިބި އެތައް ބަޔަކު ފޮނުވާދިން. އެއަށްފަހު ސަދަގާތްގިނަކުރި އަދި މިތަނުގާ މިސްކިތެއްވެސްއެޅި. އޭނާގެ ކޮންމެ ދަތުރަކީ އިންސާނިއްޔަތައް އެހީވުމަށްކުރި ދަތުރެއް. އެތައް ބަޔަކަށް އޭނާގެ ފަރާތު އެހީލިބުން. މިހެން އުޅެނިކޮށް ދުވަސްގަނޑަކަށްފަހު އޭނާ ވަރަށް ބަލިވި އަދި އަނބުރާ މިތަނަށް އައި. އެ އައި ގޮތަށް އޭނާ ބޭނުންވީ މި ޖިފުޓީގަ އޭނާގެ ބާކީ ދުވަސްތައް ހޭދަކުރަން. ކޮންމެ ދުވަހަކު އޭނާ އެތައް ކުދިންނަށް އިލްމު އުނގަނާދޭ ހާއްސަކޮށް ގުރުއާން. އިއްޔެ އޭނާ ހަބަރެއް ނުވެގެން އައިސް އަހަރެން ބެލިއިރު ކުނާމަތީގާ އޭނާ އޮށޯވެލައިގެން އޮތް އަހަރެން ވަތްތަނުން އެދުނީ ވަރަށް އަވަހަށް ގޭތެރެ ރީތިކޮށްދިނުމަށް މެހެމާނުންތަކެއް އޭނާ ބަލާ އައިސް އެބަތިބިކަމަށް. އަހަރެން އަވަސް އަވަހަށް ގޭތެރެ ސާފުކޮށް ދޮރަށް ބަލަހައްޓައިގެން ހުރި ނަމަވެސް އަހަރެންނަށް އެބުނާ މެހެމާނުންނެއް ނުފެނުން. އެންމެ ފަހަށް ދަރިފުޅަށް ބަލާލިއިރު އޮތީ ހިނިތުންވުމާއެކު ނިޔާވެފަ. އަދިވެސް އޭނާގެ މިލްކިއްޔާތުގާ އެތައް އެއްޗެއް އެބަހުރި. އެކަމު އޭނާ ދާން އެ ޖެހުނީ ހުސްއަތާ. ގެންދެވުނީ ފިލާކޮޅަކާ ފޮތިކޮޅެއް އަދި އޭނާގެ ހެޔޮ އަމަލް. އޭ އަހަރެންގެ މެހެމާނާ. މިއަދު އަހަރެން އުފާކުރަމެވެ. އަހަރެންގެ ދަރިފުޅަށް އެވަނީ الله سبحان و تعالىٰ. ހެޔޮމަރެއް ދެއްވާފައެވެ. މި ދުނިޔެއަކީ ވަގުތީ ތަނެއް ކިތަންމެ ބޮޑު މުއްސަނޖަކަސް ރަނުންނާ ޖަވާހުރުން ސަންދޯކް ހަދައިގެން އުޅުނަސް އެކައްޗެއްވެސް ދެން އޮތް ދުނިޔެއަކަށް ނުގެންދެވޭނެކަން ހަނދާންކުރާތި ”\nމައްޔިތާގެ ބައްޕަ ކިޔާދިން ވާހަކަ ޓްރެވޯ ރަނގަޅަށް އަޑުއެހުމަށްފަހު ފުންކޮށް ވިސްނަންފެށިއެވެ. އަދި އޭނާ ގަނެފައިވާ ފެރާރީއަށް ބަލާލިޔެވެ. އެއީ އޭނާގެ ހަރުމުދާކަން އެނގެއެވެ. ނަމަވެސް މާދަންވެސް އޭނާ މަރުވެއްޖެނަމަ އެ ނުގެންދެވޭނެކަން އޭނާއަށް ވިސްނެންފެށިއެވެ. މައްޔިތާ ބައްޕަގެ އެހީއާއެކު އިސްލާމްދީންގެ ހުރިހާ މައުލޫމާތެއް ޓްރެވޯ ހޯދިޔެވެ. އަދި ޝަހާދަތްކިޔާ އިސްލާމްވުމަށްފަހު އޭނާގެ މިލްކިއްޔާތު ހެޔޮގޮތުގާ ބޭނުންކުރުމަށް އަޒުމް ކަނޑައެޅިޔެވެ.\nSindbaadh vaahaka hutaalee tha\nސަބްމިޓްކޮށްފަ އިންނާނީ އެނގޭތޯ. ކުރުވާހަކައަށްވެސް ޖާގަދޭތީ ލަސްވަނީ\nމާޝާﷲ! ވަރަށް އިބުރަތްތެރި، ރީތި ވާހަކަ އެއް!\nއިންސްޓްރާމުގައި 50 މިލިއަން ފޮލޯވާސް ލިބުނު ދެވަނަ ތަރިއަކީ ޕްރިޔަންކާ!